
Prefata 


Una dintre cele mai remarcabile proprietăţi ale materiei 
vii este că dispune de memorie. Orice celulă vie conţine În 
nucleul ei şi în mitocondriile sale O adevărată arhivă de dale 
codificate în lanţurile de ADN. Această arhivă s€ 
“Xeroxează” cu prilejul oricărei diviziuni celulare şi se trans- 
mite astfel din generaţie în generaţie. Este cel mai im- 
presionant dispozitiv de memorie din Sistemul nostru „Solar. 

Deosebit de eficace este şi memoria de care dispune 
sistemul imunologic, care grație ci este capabil să recu- 
noască anumite şi numai anumite molecule, cu o precizie 
uimitoare. Această memorie este însă şi capabilă să s€ 
îmbogăţească printr-un mecanism încă obscur de în văfare. 

Incontestabil, cel mai cunoscut dispozitiv de memorie 
este cel ce se manifestă în contextul acti vității cognitive, 
ce-şi are cea mai amplă dezvoltare în speța umană. Nu s€ 
poate concepe psihismul uman fără a i se atribui un tezaur 
de date care constituie baza de informare pentru toată acti- 
vitatea sa. Este vorba de un depozit de milioane de biţi, 
clasificați în mulţimi icrarhizate Clasice şi fuzzy, pe care 
este definită o anumită algebră, şi, lucru esenţial, 0 CO- 
dificare lingvistică (cu excepția lrăirilor nondeclarative)» 
deoarece activitatea noastră şi datele noastre memorate sunt 
indexate cu elementele a cel puţin unei limbi, care permite 
ordonarea datelor, manipularea lor Şi accesul la ele. 

Acest depozit de date nu este rigid, cristalizat, ca un 
catalog de bibliotecă sau o carte de telefon. Este vorba d€ 

o memorie dinamică, supusă în primul rând unui proces 
continuu de îmbogăţire (prin engramarea de noi date 
învăţate), dar şi de epurare selectivă (prin uitare), la care se 
adaugă şi o serie de transformări (descompuneri analitice, 
regrupări Sintetice €etc.). Alcătuirea tezaurului de date se 
bazează, în primul rând, pe datele percepute prin senzorii 
organismului şi apoi pe prelucrările acestora din cursul 
“construirii” diferitelor percepții şi a intervenţiei activităţii 
mentale (logico-matematice) şi imaginative, la care se 
adaugă acele misterioase remanieri ce se petrec în timpul 
somnului, mai ales al celui paradoxal, corelate într-un 
anumit fel cu activitatea onirică. 

Memoria nu poale fi separată de procesul de învăţare, 
care însă din punct de vedere didactic este studiat separal. 
Procesul de învăţare (“learning”) este una dintre cele mai 
extraordinare proprietăţi ale sistemului nervos, implicând o 
permanentă reorganizare morfofuncţională a reţelelor 
neuronale. In cadrul acestui tumult permanent al engramelor 
se pot distinge - cel puţin operaţional - două tipuri de 
memorie, una scurtă (probabil bazată pe circuite neuronale 
reverberante) şi alta de lungă durată (probabil, suportată de 
remanieri moleculare). 

Remarcabil este faptul că datele memorizate (de altfel cu 
toate datele transmise şi prelucrate în sistemul nervos) nu 
sunt imagini ale realităţii (ca nişte fotografii), ci transpuneri 
simbolice ale acesteia cu ajutorul limbajelor neuronale. 

Memoria nu este nici un album de fotografii, nici O 
colecţie de benzi de magnetofon sau de videocasete, ci o 
arhivă de documente scrisă într-o anumită limbă, cu un 
anumit alfabet şi o gramatică proprie. Una din paradigmele 
esenţiale ale ştiinţelor contemporane ale creierului este că 
toată activitatea nevraxială, inclusiv activitatea psihică, sc 
petrece într-un metaplan lingvistic (codificat) al realității 
construit de reţelele neuronale. 

Există un consens general, potrivit căruia memoria este 
localizată în sistemul nervos central şi este o proprietate 
universală a regnului animal. Științele creierului au stabilit 

că memoria este suportată de rețelele neuronale şi poate - 
într-un mod încă incert - de celulele nevroglice. Este un 
fapt admis astăzi că memoria nu poate fi localizată într-un 
anume compartiment encefalic (ca în computere), ci este 
distribuită pe toată masa nevraxială (ca în perceptroni). 
Modelele localiciste ce definesc anumiți “centri” ai 
memoriei (în hipocamp, în corpii mamilari, în cortexul 
prefrontal etc.) au apărut deoarece aceşti aşa-zişi centri 
mnezici Sunt un fel de dispecerate pentru managementul 
memoriei difuze repartizate pe tot neuropilul. 

Memoria este parte constitutivă a activităţii informaţionale 
a creierului, aşa că suportul ei, cel puţin într-o primă fază, 
trebuie să fie acelaşi cu suportul informaţiei în reţelele 
neuronale, şi anume evenimentele electroionice din 
membrana neuronului şi axonului şi cele chimice de la 
nivelul sinapselor, unde operează diferiţi neurotransmiţători 
şi neuromodulatori. Se pare că, potivit modelului lui Hebb, 
membrana nevraxială, care conferă sistemului nervos central 
plasticitatea ce-i permite să se istoricizeze, se află localizată 
la nivelul sinapselor (unde valorile pragurilor de excitație şi 
inhibiţie joacă rolul dominant). 

Considerând că trăim într-un univers cuantic, sunt autori, 
ca Penrose, Hammerof ş.a., care au afirmat că procesele 
informaţionale din creier (inclusiv memoria) au drept bază 
evenimente cuantice ce se petrec la nivelul moleculelor din 
aparatul neurofibrilar neuronal, recunoscând însă că este 
necesară o regândire a fizicii moderne pentru a înţelege 
aceste procese. S-a mers chiar mai departe, susținându-se că 
la baza activităţii nervoase se află evenimente profunde ce 
au loc la un nivel subcuantic, ce scapă fizicii, ceea ce le 
dă o anumită conotaţie transcendentală. 

Un aspect tot atât de enigmatic este legat de acele 
“memorizări” care au loc în etajele abisale ale psihismului, 
de unde nu mai pot fi activate, dar care influenţează indi- 
rect comportamentul şi de unde, uneori (în vis, în condiții 
patologice), revin în conştienţă într-o formă simbolică 
greu de dectripial. 

Acest model freudian devine şi mai enigmatic în 
interpretarea lui C. Jung care postulează existenţa unei forme 
de metamemorie supraindividuală, inconştientă şi colectivă 
populată de arhetipuri. 

Memoria umană nu este infailibilă. Fiabilitatea ei 
descreşte o dată cu vârsta şi în condiţii patologice, creând 
infirmităţi, uneori dramatice, ca în sindroamele demenţiale. 
De aceea, studiul memoriei nu are numai un interes 
academic, ci şi unul pragmatic, aşa că în lumea întreagă 
se fac cercetări intense pentru a găsi soluţii terapeutice de 
ameliorare a diferitelor forme de amnezii. Nimic nu este 
mai pasionant decât să urmăreşti lupta patetică a ştiinţei 
împotriva uitării. 

În această carte se găsesc toate datele necesare pentru a 
înţelege funcţia mnezică şi diferitele ei implicaţii în 
psihopatologie. Cititorul va rămâne cu o imagine clară şi 
coerentă despre una din marile enigme ale creierului. 


Acad. Constantin Bălăceanu-Stolnici 
14 aprilie 1998 


Ă Cuvânt înainte 


Moto 

Părinților noştri, pentru “A fi”. 
Profesorilor noştri, pentru “A cunoaşte”. 
Copiilor noştri, pentru “A continua”. 


Cartea se adresează, în primul rând, cititorului interesat 
de subiectul ci. De asemenea, prin abordarea 
multidisciplinară a temei propuse, dorim ca ea să constituie 
o sinteză de date cu privire la ceea ce se cunoaşte despre 
memorie la acest sfârşit de secol şi de mileniu. 

Fără a avea pretenţia unui tratat, cartea este scrisă într-un 
limbaj accesibil, fiind bine venită - sperăm - pentru tinerii 
care studiază disciplinele de profil: biologie, medicină, 
psihologie. 

Mulţumim Societăți “Ştiinţă & Tehnică” pentru sprijinul 
acordat în publicarea cărţii, mulţumim celor care ne-au 
ajutat în culegerea şi aranjarea materialului bibliografic 
(peste 500 de indici): Elena Vuzitas - operator computer şi 
Doina Crăciun - psiholog. Mulţumim pentru suportul moral 
şi încurajare domnului profesor dr. Mihai Coculescu. 


Autorii 


PROLOG 


“Asimilat vieţii, creierul este încă şi mai 
? 


mult asimilat spiritului.’ 
(S. Cohadon) 


În lungul proces al cunoaşterii, descifrarea creierului 
ocupă un loc aparte. Aceasta se datorează faptului că, pe 
de o parte, creierul este însuşi “instrumentul” cu ajutorul 
căruia cunoaştem, iar, pe de altă parte, el reprezintă 
organul de maximă complexitate. 

Studiile sistematice asupra creierului şi funcțiilor sale s-au 
dezvoltat abia în perioada postrenascentistă; descoperirea 
microscopului, acumulările în domeniul chimiei şi fizicii au 
revoluţionat cercetarea structurii nervoase. 

În ultimele decenii asistăm la fascinante explorări într-o 
dimensiune ce atinge perfecțiunea, confruntându-ne cu o 
adevărată explozie de descoperiri în domeniul 
neurobiologiei. 


Memoria este un proces psihic definit prin stocarea, 
conservarea şi evocarea informaţiei. 

Memoria stă la baza celorlalte activităţi psihice: gândire, 
comunicare, motivație, învăţare etc. 

| Procesul mnezic (din gr. mneme = amintire) cuprinde o 
succesiune de operaţii de engramare (schimbare de cod), 
realizate la nivelul neuronilor pe care circulă informaţii (cf. 
Dicţionarului enciclopedic de psihiatrie de C. Gorgos), iar 
performanţele sale depind de o serie de factori pe care îi 
vom menţiona în monografie. 


TESUTUL NERVOS ȘI REȚELELE 
NEURONALE ALE MEMORIEI 


Țesutul nervos este format din neuroni, celule supraspe- 
cializate în producerea şi conducerea semnalelor de natură 
bioelectrică şi biochimică, şi celulele gliale cu rol multiplu în 
menţinerea funcționalități şi troficităţii țesutului nervos, a 
homeostazei acestuia. 


NEURONUL 


Este celula caracterizată funcţional prin două proprietăţi: 
excitabilitate şi conducuibilitate. 


Excitabilitatea reprezintă capacitatea neuronului de a 
răspunde prin modificări structurale la acţiunea unui stimul, a 
unui excitant. | 

Din punct de vedere cibernetic, excitabilitatea reprezintă 
transferuri de informaţii de o anumită durată şi intensitate. 

Consecința excitaţici neuronului este apariţia influxului ner- 
vos, adică a unor semnale codificate de natură bioelectrică şi 
biochimică. Aceste semnale stau la baza prelucrării şi depo- 
zitării informaţiilor primite din mediul extern şi intern, rezul- 
tatul fiind un răspuns de adaptare biologică şi comportamen- 
tală a individului. In acest context apare definit tangenţial şi 
procesul de memorare. Dar de la definirea acesteia şi până la 
explicarea fenomenelor care stau la baza depozitării informa- 
ților este un drum lung de străbătut. 


Conductibilitatea - a doua caracteristică funcţională a neu- 
ronului - reprezintă capacitatea acestuia de a transfera semna- 
lele primite către alţi neuroni. 


Bo o aooo ooo LÚ 

Neuronul are o structură caracteristică, diferită de toate 
celelalte tipuri de celule ale corpului, fiind alcătuit dintr-un 
corp celular din care pornesc prelungiri ramificate. 

Prelungirile corpului celular sunt de două tipuri. Unele, 
mai subţiri şi mai scurte, numeroase, bogat ramificate, poartă 
numele de dendrite (din gr. dendros = copac). Altele, groase, 
lungi şi unice pentru un neuron poartă numele de axon. Axo- 
nul se ramifică în porţiunea sa terminală, nivel la care sta- 
bileşte contacte cu alţi neuroni. | 

Prezenţa prelungirilor corpului celular (dendritele şi axo- 
nul) reprezintă, de fapt, adaptarea structurală a neuroului la 
funcţia pe care o are de îndeplinit. Influxul nervos este re- 
cepţionat, primit, prin dendrite şi condus, transferat altor neu- 
TONI, prin axon. 

Neuronul este alcătuit - ca orice celulă - din nucleul celu- 
lar, citoplasma (în care sunt înglobate organitele celulare) şi 
membrana, care delimitează celula de mediul înconjurător 
(mediul extracelular). 


1. Nucleul este unic la majoritatea neuronilor, destul de mare 
în raport cu corpul celular, globos şi situat central. 
Nucleul are o bogată activitate metabolică, aspectul său 
microscopic sugerând o muncă deosebit de intensă a neu- 
ronului. Intre nucleu şi citoplasmă se pot face schimburi 
de informaţii. Structura de bază din interiorul nucleului 
este acidul dezoxiribonucleic (ADN), într-o cantitate de 
cca 20 pg; de asemenea, aici mai există mucopolizaharide, 
lipide, cantităţi mici de acid ribonucleic (ARN), precum şi 
multiple enzime: fosfataze, polimeraze, depolimeraze ale 
acizilor nucleici, anhidrază carbonică, colinesterază etc. 


2. Citoplasma - substanţa în care sunt incluse organitele 
celulare - este alcătuită din 70% apă şi din 30% glucide, 
lipide, săruri minerale, electroliți implicaţi în formarea 
câmpurilor electrice celulare şi proteine. Proteinele 
citoplasmatice sunt organizate sub formă de lanţuri 
polipeptidice sau fac parte din structuri enzimatice. 


Organitele celulare - prezentate rezumativ - sunt de două 
feluri: 


a) Organitele comune tuturor celulelor 

E Mitocondriile sunt complexe fosfo-lipo-proteice în care 
au loc procese biochimice oxidative cu eliberare de 
energie necesară în activilatea metabolică celulară. Aces- 
tea sunt mai numeroase în zonele unde ncuronul are 
nevoie mai mare de energie, şi anume în apropierea lo- 
cului de contact cu alţi neuroni şi lângă membrana celu- 
lară. Se cunoaşte de mult timp că mitocondriile conţin 
acid ribonucleic (ARN), fapt oarecum bizar, nefiind 
elucidat pe deplin până în prezent rolul acestuia; de ase- 
menea, tot ca o particularitate, mitocondriile mai conţin 
cantități mari de ioni de potasiu (K*). 

BI Complexul Golgi (sau reticulul endoplasmatic neted) 
este sediul de definitivare structurală chimică a protei- 
nelor sintetizate de neuron, cu rol suplimentar de depo- 
zitare şi de înglobare în vezicule a acestora. Bine 
reprezentat cantitativ, complexul Golgi mai este 
implicat şi în procesele biochimice de oxidoreducere. 

W Lizozomii - răspândiţi ubicuitar în neuron - par să fie 

mai bine reprezentaţi în dendrite. Sunt structuri delimi- 

tate de o membrană lipoproteică, particularitatea aces- 
tora fiind conţinutul bogat în enzime (fosfataze acide, 
esteraze, ribonucleaze). Activitatea enzimatică a lizozo- 
milor începe o dată cu ruperea membranei delimitante 

a acestor structuri, enzimele (fermenţii) ajungând în 

citoplasmă şi astfel sunt activate procesele de autoliză. 


b) Organitele specifice ncuronilor 

E Corpii Nissl - prezenţi peste tot în citoplasmă, dar mai 
ales în jurul nucleului şi la periferia neuronului, la 
rădăcinile dendritelor - sunt structuri ribozomale ce 
conţin ARN şi reprezintă sediul sintezei proteice 
specifice neuronului. Prezenţa în număr mare a acestor 
organite indică o deosebit de bogată activitate în 
proteinogeneză şi se va observa în continuare ce. 
implicaţii majore are acest fapt în procesele memoriei. 

E Neurofibrilele reprezintă o reţea bogată, fină, de fibre cu 
grosimea de cca 100 À, ce străbat neuronul, având un 
rol important în transportul substanțelor proteice din 
interiorul neuronului, în transmiterea influxului nervos, 
participând totodată la formarea scheletului celular. 


NR e — ee ue ie ce o 


18 /  Memona 


3. Membrana neuronală delimitează neuronul în totalitatea sa, 
inclusiv dendritele şi axonul, faţă de mediul extern. 
Membrana are o compoziţie biochimică reprezentată de 
proteine, lipide (mai ales fosfolipide) şi polizaharide, iar 
grosimea sa este de cca 80-85 Å. O serie de particularițăţi 
structurale fac din membrana neuronului o zonă cu rol 
deosebit de activ, esenţial în îndeplinirea funcţiilor de bază 
ale neuronului: producerea şi transmiterea intluxului nervos. 
Asupra acestor particularităţi de membrană vom reveni pe 
parcursul cărţii. 


Sinapsa - una dintre “cheile” structural-funcţionale în pro- 
cesele de memorie şi în general ale activităţii nervoase supe- 
rioare - reprezintă zona de contact între neuroni. 

Sinapsa este o structură particulară, specializată anatomic şi 
funcţional, reprezentând de fapt o modificare a membranelor 
celor doi neuroni care comunică între ei, această modificare 
fiind necesară pentru îndeplinirea funcţiei de transmitere a 
informaţiei (a influxului nervos). 

Sinapsa este alcătuită din trei zone: 

W zona presinaptică - delimitată de membrana neuronului 
care transmite influxul nervos; 

W zona postsinaptică - delimitată de membrana neuronului 
care primeşte influxul nervos; 

N fanta sinaptică - spaţiul dintre cele două zone pre şi 
postsinaptică. 

Este interesant faptul că sinapsa se comportă ca o entitate 
structurală individualizată, “independentă” de neuron, deoarece 
distrugerea neuronilor, a corpurilor şi prelungirilor lor, nu 
determină implicit distrugerea sinapselor. Desigur, sinapsele 
nu îşi au rostul funcţional decât în contextul integrităţii struc- 
tural-funcţionale a neuronilor. 

Sinapsele se realizează între axonul unui neuron şi dendri- 
tele altui neuron sau între un axon şi corpul altui neuron sau 
între axonii a doi neuroni. 

Zona presinaptică are aspectul unui sac prezent la capătul 
terminal al axonului. Aici se găsesc numeroase mitocondrii, 
neurofibrile dispuse circular şi, ceea ce este caracteristic, un 
număr mare de vezicule (zeci de mii) de dimensiuni variate. 
Aceste vezicule conţin molecule de nceurosecreţie, adică sub- 

stanțe cu structură proteică sintetizate în interiorul neuronului. 

Prezenţa veziculelor în zona presinaptică demonstrează 
polarizarea activităţii funcţionale, care se manilestă prin pro- 
pagarea influxului nervos dinspre zona presinaptică prin fanta 
sinaptică spre zona postsinaptică. 

Zona postsinaptică este reprezentată de membrana neuro- 
nului care primeşte influxul nervos, membrană care la acest 
nivel conţine receptori specifici pentru moleculele de neuro- 
secreție prezente în veziculele din zona presinaptică. Un astfel 
de receptor membranar este, de fapt, o structură proteică ce 
are un capăt în fanta sinaptică şi celălalt în interiorul 
spaţiului postsinaptic (intracelular). Un tip de receptor este 
sensibil biochimic faţă de un anumit tip de neurosecreţie. 

Sub influenţa neurosecreţiei din zona presinaptică ajunsă în 
fanta sinaptică, proteinele receptoare din membrana 
postsinaptică se activează şi, printre alte efecte, ele produc 
modificarea permeabilităţii membranei postsinaptice pentru ionii 
din spaţiul intra şi extracelular (Nat, K+, Ca2*, CI, Mg?). 

Ne naştem cu un aumit număr de neuroni. Neuronii nu au 
proprietatea comună altor celule, şi anume de a se divide. 
Din acest motiv nu există o multiplicare neuronală. În plus, 
s-a constatat că zilnic se distrug mai multe mii de neuroni, 
fenomen mai accentuat o dată cu înaintarea în vârstă. 

Creierul conţine aproximativ 14 miliarde de neuroni. Dacă 
durata vieţii unui om s-ar raporta la rata de distrugere a 
acestor celule, atunci ar fi necesari mii de ani pentru epuiza- 
rea întregii mase neuronale. 

Desigur, scăderea numărului de neuroni va avea reper- 
cusiuni funcţionale către perioada de îmbătrânire biologică, dar 
performanţele intelectuale - inclusiv memoria - nu scad în 
principal sau numai din cauza descreşterii masei neuronale, ci 
şi din cauze mult mai subtile, pe care le vom înţelege pe mă- 
sură ce studiem materialul conţinut în această carte. 

14 miliarde de neuroni - un număr imens. Şi fiecare neuron 
este un “microcomputer” care primeşte şi transmite informaţii. 
Dar neuronul nu este izolat. El face parte din vasta reţea 
neuronală prin intermediul sinapselor. Este cunoscut că un 
neuron poate să facă sinapse cu câteva mii de alţi neuroni şi 
aceste sinapse pot să fie redistribuite în funcţie de cerințele 
activităţii neuronului. Un calcul făcut de Guberman (cit. de V. 

Miclăuş) oferă o mai bună apreciere asupra (vastei) 
impresionantei rețele de neuroni: într-un proces de memorare şi 
gândire de câteva minute se formează un număr de conexiuni 
între neuroni de 10%, superpozabil pe numărul de atomi din 
Sistemul Solar. 


CELULELE GLIALE 


A doua componentă a tesutului nervos este reprezentată de 
celulele gliale. Celulele gliale, spre deosebire de neuroni, au 
păstrat proprietatea de diviziune şi sunt, din punct de vedere 
morfologic, structural, deosebite de neuroni. 

Se apreciază că masa glială este mult mai mare decât cea 
neuronală, existând cca 140 miliarde de celule gliale. 

Celulele gliale nu au axoni şi nu fac sinapse. Ele nu produc 
şi nu transmit influx nervos. Celulele gliale au roluri multiple - 
trofice, metabolice, de sinteză a mielinei care înconjură axonii 
neuronilor, de formare a barierei hemato-encefalice. Bariera 
hemato-encefalică este definită ca o zonă de demarcare între 
vasele de sânge ale creierului şi neuroni. Neuronii nu vin în 
contact direct cu vasele de sânge, ci prin intermediul celulelor 
gliale, astfel încât substanţele nutritive din sânge necesare 
metabolismului neuronilor sunt transportate via celulele gliale. 

Celulele gliale au forme şi dimensiuni variate, sunt alcătuite 
din aceleaşi componente comune - nucleu, citoplasmă şi 
membrană - şi sunt clasificate în mai multe tipuri, în funcţie 
de unele particularităţi. 

Celulcle gliale conţin cantităţi crescute de ARN (totuşi 
mai puţin decât neuronii), ceea ce dovedeşte o funcţie de 
sinteză proteică. Este cunoscută de mai mult timp, de exem- 
plu, proteina S$-100, sintetizată preferenţial de către țesutul 
glial şi care pare a avea unele implicaţii în procesele memo- 
riei. De asemenea, celulele gliale au un pachet enzimatice 
bogat, oarecum diferit din punct de vedere al concentraţiei 
diferitelor enzime, comparativ cu neuronii. 

Toate acestea, raportate la date recente dezvăluite de 
studiile şi cercetările ştiinţifice, implică țesutul glial în meca- 
nismele memoriei. 

Caracteristicile funcţionale ale neuronului sunt reprezentate de 
două fenomene fizico-chimice: excitabilitatea şi conductibilitatea. 

Ambele stau la baza schimbului de informaţii între neuroni 

şi, implicit, Sunt, aşa după cum vom vedea, esenţiale pentru 

procesele de memoriei. 

Mediul extracelular, cel de dincolo de membrana neu- 
ronală, conţine, printre alte componente chimice, ioni de 

sodiu, potasiu, clor, calciu, fosfor, magneziu. Dar şi în inte- 

riorul neuronului se află astfel de ioni. 

Membrana neuronului, prin structura sa, permite realizarea 

unui schimb în ambele sensuri ale acestor ioni. Această 

permeabilitate este însă o proprietate cu caracter selectiv, 

controlată prin fenomene electrostatice şi de difuziune. 
Prezenţa ionilor de o parte şi de alta a membranei neuro- 

nale generează un potenţial electric, principalele sarcini elec- 

trice fiind ale Nat, K+, CI. In condiţii de repaus neuronul 

dispune de un potenţial de echilibru la care participă ionii - 

în cantităţi diferite - după cum urmează: 

W Nat, aflat în concentraţii de 12 mEq intracelular şi 145 mEq 
extracelular, produce un potenţial de echilibru de +160 mV; 

E Cl, prezent în concentrația de 4 mEq intracelular şi 120 | 
mEq extracelular, determină un potenţial de echilibru de 
-70 mV; 

E K+, în cantitate de 145 mEq intracelular şi 4 mEq 
extracelular, produce un potențial de echilibru de -90 mV. 


Neuronul în stare de repaus se caracterizează electric prin 
prezenţa sarcinilor pozitive (+) pe faţa externă a membranei 
celulare şi a celor negative (-) predominant pe faţa internă, 
intracelulară, a membranei. 

Un stimul, o excitație de o anumită intensitate determină 
modificarea permeabilităuii membranei neuronale, astfel încât 
are loc o pătrundere masivă de Na+ în citoplasmă, con- 
comitent cu o expulzare de ioni de K extracelular, rezultatul 
fiind o inversare electrică, cu predominanţa sarcinilor pozitive 
de această dată în interiorul neuronului şi a sarcinilor nega- 
tive în exteriorul acestuia. Acest fenomen de schimbare de 
sarcini electrice se propagă de-a lungul membranei, generând 
influxul nervos. 

Influxul nervos - acest biocurent născut prin deplasare de 
sarcini ionice - străbate neuronul cu o viteză fantastică (zeci 
de m/s) până la sinapsă. 


Wii il 

Influxul nervos nu trece în mod pasiv de la un neuron la 
altul în cadrul reţelelor neuronale, ci la fiecare sinapsă în parte 
(cu rare excepţii) are loc o conversie a comunicării electrice 
în comunicare chimică, în sensul că, sub influenţa 
biocurentului, se produce o eliberare masivă de mediatori chi- 
mici din veziculele aflate în spaţiul presinaptic (vezi 
“Sinapsa”), aceşti mediatori chimici, la rândul lor, stimulează 
membrana postsinaptică ce conţine receptori specifici, rezultatul 
fiind modificarea permeabilităţii pentru ioni cu reapariţia 
influxului nervos la ncuronul următor ş.a.m.d. 

Aşa după cum am arătat, viteza de propagare a influxului 
nervos prin neuroni este foarte mare. La nivelul sinapsei însă 
există o întârziere determinată de conversia electrochimică 
prezentată anterior, apreciată la cca 0,5 ms, ceea ce într-o 
reţea de neuroni reprezintă o reducere considerabilă a vitezei 
de conducere a biocurentului. 

O dată cu depăşirea fazei excitatorii, neuronul revine la 
starea de echilibru electric. In această perioadă, prin procese 
celulare active, ionii de Na* sunt scoşi prin canalele membra- 
nare în spaţiul extracelular, neuronul sintetizează mediatorii 
chimici (epuizați în faza de excitație) şi aceştia sunt înglobaţi 
în vezicule la nivelul spaţiului presinaptic. 


REȚELELE NEURONALE 


Memoria nu poate fi concepută decât în contextul 
existenţei informațiilor. 

Informaţiile, indiferent de complexitatea lor, sunt în esenţă 
de natură fizică sau chimică. Pentru percepera informaţiilor dis- 
punem de organe specializate anatomic, la nivelul cărora un sti- 
mul specific este transformat într-un cod-semnal, pe care l-am 
numit influx nervos. 

Influxul nervos este deci un purtător de mesaj, un mujloc de 
transmitere a informaţiei codificate în amplitudine şi frecvență. 
Acest semnal circulă în reţele neuronale structurate pentru a 
îndeplini, printre altele, funcţia de conservare, de păstrare a 
semnalului, adică memoria. 

Puse în evidenţă prin tehnici moderne de cercetare, rețele- 
le neuronale au fost studiate din ce în ce mai amănunţit în 
ultimele decenii. Dintre multiplele tipuri de reţele neuronale, 

Sinapse 


ui 


Neuron 


Reţele neuronale. 

cel puţin două sunt implicate cert în procesele memoriei. 


BI Reţeaua de multiplicare se realizează pornind de la un 
neuron care trimite influxul nervos spre un alt neuron 
terminal, dar şi spre un neuron colateral, ncuronul colateral 
transmite influxul nervos spre acelaşi neuron terminal, dar 
şi spre un alt neuron colateral ş.a.m.d.; în final, un neuron 
colateral va trimite influxul nervos numai la ncuronul 
terminal. Reţeau de multiplicare este implicată în memorie, 
deoarece pătrunderea informaţiei codificate şi în neuronii 
colaterali succesivi determină o stimulare îndelungată a 
neuronului terminal cu aceeaşi informaţie, aceasta cu atât 
mai mult cu cât am aflat deja că existenţa mai multor 
sinapse va duce la întârzierea trecerii influxului nervos. Or, 
persistenţa informaţiei înseamnă memorie. 

BI Reteaua reverberantă este reprezentată de neuroni cu legături 
sinaptice în circuit, astfel încât un influx nervos intrat în 
primul neuron trece la un neuron colateral şi reintră în 
ncuronul iniţial. Descoperirea reţelelor reverberante a 
constituit un pas hotărîtor în descifrarea proceselor 
memoriei. S-a demonstrat că, în cadrul reţelelor neuronale - 
în special în structurile reverberante -, trecerea repetitivă a 
influxului nervos cu aceleaşi caracteristici (0 aceeaşi 
informație codificată) conduce la modificări structurale ale 
neuronilor din circuit, aceştia mărindu-şi volumul, sporind 
suprafaţa de contact sinaptic şi, aşa după cum vom vedea, 
sinteza proteică fiind orientată spre engramarea (“impri- 
marea”) chimică a codului bioelectric, proces ce stă la baza 
memoriei îndelungate. 


Cu ajutorul calculatorului, recent, s-au studiat diferite 
modele de reţele neuronale. De exemplu, J.R. Carrie, de la 
Departamentul de psihiatrie şi studii comportamentale (Houston, 
Texas), a publicat în anii 1993-1994 concluzii referitoare la un 
model de reţele neuronale ce pot îndeplini funcția de reţinere, 
de păstrare a informaţiilor, modelul a fost supus 
transformărilor structurale echivalente proceselor biologice din 
atrofia cerebrală şi s-a constatat că simpla destructurare 
temporo-spaţială a reţelelor nu este suficientă pentru a explica 
în totalitate tulburările de memorie, ci mai sunt implicate şi 
alte mecanisme care participă la procesul de învăţare şi 
stocare a informaţiilor. | 


Marcela ID 


În aceeaşi idee, Ey. Chen a publicat o scurtă informare cu 
privire la rezultatele obţinute prin modelarea amneziei plecând 
de la destructurarea reţelelor neuronale (Neural network model 
of amnesia - Br. J. Psychiatry). 

N. Kunstman, C. Hillerneier ş.a. (Institutul de Biofizică 
Medicală, Miinchen, Germania) au studiat modele de reţele 
neuronale şi-au reuşit în anii din urmă să explice cibernetic 
memoria asociativă, folosind un tip de reţele neuronale în 
transformări dinamice (cu variabilitate temporo-spaţială), aşa 
cum se întâmplă în mod natural în encefal. 

A. Treves şi E. Rolls (Departament of Experimental 
Psychology, University of Oxford) au publicat la sfârşitul 
anului 1994 rezultatele cercetărilor întreprinse în modelarea 
reţelelor neuronale, mai ales a sistemului hipocampo-cortical 
(vezi “Hipocampul”), demonstrând cum, pornind de la un 
fragment memorat, prin reţele cu sinapsări modificate se 
poate obţine imaginea mnezică a întregului. Cheia ipotezei de 
lucru de la care au pornit cei doi oameni de ştiinţă a fost 
aceea că o anumită porţiune a hipocampului - CA3 - 
operează ca o reţea individuală de autoasociere, capabilă să 
stocheze noi informaţii episodice provenite pe multiple căi 
senzitivo-senzoriale. Sistemul CA3 este folosit pentru 
amintirea unui episod atunci când numai un fragment din 
acel episod este prezentat. Aceste amintiri pot fi operaţionale 
datorită sinapsărilor modificate în sistemul de comunicare 
hipocamp-scoarţă cerebrală, rezultând reinstaurarea activităţii 
de asociere neuronală în cortex, similară cu cea prezentată în 
timpul episodului original. Readucerea informaţiei în cortex 
(neocortexul cerebral) poate fi folosită în acest moment de 
către neocortex pentru formarea memoriei de lungă durată. 
Intr-o nuanţare mai accesibilă, aceste date de modelare a 
legăturilor hipocampo-corticale încearcă să demonstreze că 
hipocampul - şi în special câmpul CA3 - se comportă ca 
microcalculatoare în cadrul unui calculator supradimensionat. 

Cercetătorii de la Universitatea din Oxford au studiat 
tipuri “arhitecturale” de reţele neuronale şi felul cum acestea 
sunt capabile să se comporte în reținerea şi evocarea infor- 
maţiilor, folosind analogii între datele anatomice microscopice 
şi modelări pe calculator. Un principiu biofizic care se des- 
prinde din studiul unei reţele neuronale este redundanța, adică 

fenomenul de replicare a proceselor din interiorul structurii 
rețelei, aceasta fiind esențial implicată în procesul de învă- 
tare, fapt dovedit şi pe modele în rețea artificială. 
Descărcările oscilatorii sincrone de biopotențial ale neu- 
ronilor corticali constituie o altă parte a mecanismelor impli- 
cate în procesarea informațiilor, acest fapt fiind desprins în 
urma unor studii teoretice de modelare pe rețele neuronale 
artificiale dinamice (Fukai, Paralogical Cybernetics, 1994). 
Recent au fost descoperite (dovedite), prin experiențe bio- 
logice şi biofizice de mare acuratețe, subrețele neuronale în 
cadrul macrorețelelor, caracterizate prin răspunsuri excitatorii 
înalt selective şi modificări substanțiale în rata descărcărilor 
bioelectrice la primirea unui stimul. Aceste subgrupe 
neuronale cu înaltă selectivitate participă la reținerea 
stimulilor prezentaţi, fiind vorba de neuroni ale căror 
descărcări de biopotenţiale prezintă o latenţă, o perioadă de 
întârziere, comparativ cu restul  macroreţelei (A. Mikoni, 
Department of Behavior and Brain Science, Japan). 

2 ANATOMIA MEMORIEI 


Undeva în intimitatea 
creierului, printre alte 
miracole, se desfăşoară 
neîncetat un fenomen extrem 
de complex, supus unor legi 
greu de descifrat, în care 
natura pare să fi făcut risipă 
de inteligenţă: stocarea 
informaţiilor sau, mai 
enigmatic spus, memoria. 


Există în creier o anumită zonă anatomică specific 
organizată pentru a îndeplini actul de memorare? Sau acest 
fenomen nu este caracteristic unei singure structuri 
intracerebrale, ci se întâlneşte la nivelul tuturor neuronilor 
componenți ai reţelelor de percepere a informaţiilor! 

Datele anatomo-clinice desprinse în urma cercetării 
creierului pacienţilor cu grave tulburări de memorie, ca şi 
rezultatele studiilor experimentale de inducere a amnezici, 
prin distrugerea unor regiuni cerebrale în condiţii de laborator 
(la mamifere, îndeosebi primate), lămuresc - cel puţin parţial 
- această dilemă. 

Astfel, s-a ajuns la concluzia, unanim acceptată astăzi, că 
în creierul nostru există unele structuri care au o profundă 
implicare în memorie şi, cel puţin pentru una dintre acestea - 
hipocampul -, nu există nici o îndoială. 

Hipocampul face parte din segmentul filogenetic cel mai 
vechi al emisferelor cerebrale, numit sistem limbic. Sistemul 
limbic conţine neuroni ai căii olfactive, are multiple reţele 
neuronale de legătură cu alte zone cerebrale, intervenind în 
controlul funcţiilor vegetative (respiraţie, circulaţia sângelui, 
activitatea sexuală, digestie) şi al stărilor emoţional-afectuve. 

Studiul microscopic al straturilor de neuroni hipocampici 
arată că aici există un cortex cu structură arhaică, iar zonele 
parahipocampice - ulterior dezvoltate filogenetic - capătă 
treptat aspect de cortex superior (neocortex de tranziție); cu 
alte cuvinte hipocampul şi aria parahipocampică fac trecerea 
de la scoarţa cerebrală primitivă spre scoarţa cerebrală 
superior organizată, capabilă de a îndeplini funcţii nervoase 
superioare. Aceasta ar presupune că memoria, ca fenomen 
cortical este mai veche în evoluţie decât gândirea, de 
exemplu, sau alte acte psihice, ceea ce pare logic din 
moment ce întreaga activitate nervoasă superioară are la bază 
funcţia mnezică. 

Hipocampul - formaţiune anatomică pereche, bilaterală 
(dreapta şi stânga) în creier - se observă pe faţa inferioară a 
emisferelor cerebrale, în interiorul lobilor temporali lângă 
linia de separare a celor două emisfere. 

O dată cu evolua tehnicilor de explorare a creierului s-au 
adus noi dovezi asupra implicării hipocampului în memorie. 

J. Golomb, A. Leon A (Universitatea de Medicină din 
New York) au arătat că, în mod fiziologic, o dată cu 
îmbătrânirea, se atrofiază şi hipocampul, ceea ce constituie 
una dintre verigile ce conduc la apariţia tulburărilor de 
memorie a vârstnicilor. 

Numeroase studii clinice, realizate pe pacineți cu amnezie 
datorată diferitelor boli ale creierului, au arătat interesarea 
lezională a hipocampului. De exemplu, Pagani şi colab. 
(Universitatea din Florența) au publicat cazul unui bolnav cu 
traumatism cranio-cerebral şi amnezie posttraumatică permanentă, 
la care explorările au relevat distrugerea hipocampului bilateral. 
Zolo, Margan, Sequire au publicat cazul unui bolnav cu 
ischemie cerebrală (tulburarea circulației sângelui) ce afecta zone 
din hipocampul drept şi stâng, manifestarea clinică cea mai 
pregnantă fiind amnezia severă; continuând studiul, autorii au 
produs ischemie experimentală în hipocampul primatelor şi, 
comparându-le cu un loc (echivalent) sănătos, au demonstrat 
apariția tulburărilor de învăţare-memorare la testele impuse. 
Ischemizarea hipocampului la animalele de laborator a fost 
făcută şi de cercetătorii japonezi (de exemplu, E. Tabuk, T. 
Ono, H. Nishigo, Universitatea de Medicină Toyama), rezultatele 
fiind aceleaşi: afectarea memoriei. 


In creier există structuri 
anatomice responsabile de 
funcționarea memoriei. 
Cunoscute şi demonstrate ca 
fiind mai importante, 
hipocampul, sistemul limbic, 
talamusul, scoarța cerebrală 
conţin vaste reţele neuronale 
pe care circulă şi se 
păstrează informaţiile. 


d 

Dar cele mai spectaculoase observații făcute asupra func- 
iei hipocampului sunt cele de transplant neuronal. Astfel, U. 
Sprick (Departamentul de Psihiatrie “Henrich Heine”, 
Düsseldorf) publică în Behavioural Brain Research (1995) 
rezultatele implantului (grefe) de neuroni, prelevaţi din 
hipocampul fetal, în hipocampul îmbătrânit la primate, 
obținând astfel îmbunătăţirea marcată a performanţelor de 
învăţare-memorare. E. Bradbury şi alţii (Departamentul de 
Neuroştiinţe, Londra) au testat pe loturi de animale perfor- 
mantele cognitivo-mnezice înainte şi după transplantarea de 
ţesut nervos (preluat de la embrioni) în hipocampul 
animalelor îmbătrânite;, s-au folosit pentru grefe atât neuroni, 
cât şi celule gliale (astrocite) şi s-a observat o creştere a 
capacităţii de memorare, mai ales în cazul celor din urmă. 
Aceasta a condus la ideea că, în cadrul transplantului, mai 
importantă este funcţia neurosecretorie trofică (o caracteristică 
a țesutului glial) decât îmbogățirea unei rețele de neuroni, 
realizată prin grefă neuronală. Y. Li, J. Simon (Departa- 
mentul de Neurochirurgie, Minnesota) au mers mai departe 
cu experienţele şi au publicat în Brain Research Bulletin 
(1994) rezultatele obţinute, demonstrând că, în cadrul 
transplantului de celule nervoase în hipocamp, cele mai bune 
rezultate pentru îmbunătăţirea memoriei se obţin folosindu-se 
grefe de neuroni colinergici (vezi capitolul următor); de fapt, 
în mod normal reţelele de neuroni din hipocamp sunt 
predominant colinergice şi nu numai colinergice. 

Cunoaşterea aprofundată a hipocampului şi a funcției aces- 
tuia a relevat în ultimii ani, cu destulă exactitate, existenţa 
unor anumite substructuri ale acestuia (“câmpuri”) cu rol 
primordial în memorie. Astfel R. Ridleg (Departamentul de : 
psihologie experimentală, Cambridge) arată rolul “câmpului” 
CA1 hipocampal la primate (Neuroscience, 1995), iar L. 
Kartsaunis, P. Randy, J. Stevens (Centrul Naţional de 
Neurologie şi Neurochirurgie, Londra) demonstrează că 
distrugerea izolată a “câmpurilor” CAI şi CA2 din micro- 
structura anatomică a hipocampului este suficientă pentru a 
produce amnezia severă la om (Journal of Neurology, 
Neurosurgery, Psychiatry, 1995). 

Treves şi Rolls (Universitatea Oxford) au reuşit să 
modeleze pe calculator un program de lucru pentru un 

Hipocampul 


Incluse anatomo-funcțional într-un 
sistem complex (sistemul limbic), 
hipocampul şi nucleul amigdalian sunt 
principalele zone implicate în memorie. 


“câmp” hipocampic (CA3) pornind de la faptul că structura 
microscopică a acestui câmp este, în principal, o reţea 
neuronală individuală, de asociere, capabilă să stocheze 
informaţiile prin numeroasele căi de legătură pe care le are 
cu cortexul; în urma analizei computerizate s-a concluzionat 
că CA3 păstrează informaţiile şi ajută la evocarea (amintirea) 
unui episod întreg, atunci când numai un fragment din el 
este prezentat (Hippocampus, 1994). Pe de altă parte, Zolo şi 
Morgan au demonstrat experimental că oricare ar fi zona de 
hipocamp afectată, consecinţa este amnezia certă, detectabilă, 
măsurabilă (Hippocampus, 1994). 


O altă zonă asociată sistemului limbic, având rol în 
procesele memoriei, s-a dovedit a fi nucleul amigdalian. 

Chiar dacă, din punct de vedere al temei abordate, valoarea 
acestuia nu se compară cu cea a hipocampului, o serie de 

date anatamo-clinice şi experimentale vin să confere nucleului 
amigdalian un anumit rol în procesul mnezic. Unii autori au 
observat implicarea acestui nucleu în răsunetul afectiv al 
memoriei şi în memorarea pe termen lung. 

S-a observat de-a lungul timpului, în practica medicală, că 
sunt multiple situaţiile în care suferința lobilor frontali, 
parietali, temporali şi occipitali sau a unor nuclei - corpii 
striaţi -, talamus sau chiar a cerebelului se exprimă prin 
tulburări de memorie asociate la sindroamele specifice 
zonelor afectate. Folosind monitorizarea creierului şi 
explorarea neinvazivă, neurologii au demonstrat că în timpul 
actului de memorare la om apare o creştere marcată a 
metabolismului celulelor nervoase din structurile anatomice 
sus-amintite. 

Cele două emisfere ale creierului par să îndeplinească 
funcţii diferite în memorie (sau, mai bine spus, nuanţate) din 
cauza specializării diferite în percepţie. Astfel, Gainotii şi 
Cappo (Institutul de Neurologie, Roma) au cfectuat teste de 
memorie vizuală şi verticală la pacienţii cu leziuni ale 
emisferelor cerebrale, observând o relaţie strânsă între partea 
bolnavă şi tipul selectiv de amnezie, rezultatul fiind: 
recunoaşterea cuvintelor (memorarea verbală) este îndeplinită 
în emisfera stângă al creierului, iar recunoaşterea imaginilor 
(memoria vizuală) este o funcţie a emisferei drepte. 

In aceeaşi idee, sunt numeroase studii şi observaţii care fac 
asocieri între un tip de memorie şi o zonă sau o combinaţie 
de zone cerebrale. De exemplu, în timpul procesului de 
memorare vizuală sunt activate reţelele neuronale din lobul 
occipital-hipocamp-talamus-lobul temporal inferior (P. Roland, 
1995), memoria spaţială implică interrelaţia lob frontal- 
hipocamp-lob parietal-talamus; în timp ce hipocampul este 
esenţial pentru acumulănile de informaţii recente cu consevarea 
celor mai vechi, cortexul prefrontal intervine în memoria de 
scurtă durată, iar sistemul lob parietal-talamus este implicat 
mai ales în atenţie (E. Salzmann, Institutul “Max Planck”, 
1995), atât de necesară pentru memoria voliţională. 


In concluzie, se poate aprecia că memoria este o funcţie 
a creierului în care sunt implicate mai ales unele structuri 
anatomice, hipocampul fiind principala zonă de referire a 
acesteia. Totodată însă, memoria este şi o parte a funcţiei 

neuronale locale îndeplinită de toate ariile cerebrale în care 
se vehiculează informaţii, ceea ce înseamnă că orice leziune 
în creier poate fi însoţită de pierderea locală a funcţiei şi a 
memoriei pentru acea funcţie (J. Horel, Cortex, 1994). 


Memoria nu poate fi concepută în afara creierului. Dar 
acesta, la rândul său, nu îşi îndeplineşte funcţia decât dacă 
primeşte informaţii. Din această cauză putem considera 
organele de simţ ca fiind structurile anatomice de la care 
este iniţiată funcţia mnezică. 

Performanţele funcţionale ale organelor de simţ (receptori) 
sunt dependente de gradul de complexitate, variabile de la un 
tip de receptor la altul şi diferite în raport cu specia 
animală, iar informaţiile percepute sunt proprii fiecărui organ 
de simţ în parte. 

De la nivelul receptorilor sunt vehiculaţi spre creier sti- 
muli variaţi: vizual, auditivi, olfactivi, gustativi, tactili, algici, 
termici, stato-kinetici şi vestibulari (raportați la poziţia şi 
atitudinea corpului în spaţiu), barici, vibratori, toți fiind codi- 
ficaţi în influx nervos - adică în curenţi bioelectrici carac- 
terizaţi prin constante fizice de amplitudine şi frecvenţă, 
dependente de dimensiunea fizico-chimică a stimulului primit 
din mediu. 

Miliarde de neuroni şi sinapse interneuronale alcătuiesc 
reţele pe care circulă codurile informaţiilor. Acest număr 
astronomic pare să ajungă doar pentru câteva spectre de 
percepţie. Astfel, vedem doar radiaţiile electromagnetice cu 
lungimea de undă cuprinsă între 375 şi 760 um (ceea ce 
înseamnă a 8-a parte din spectrul electromagnetic cunoscut 
până în prezent), auzim doar sunetele cu frecvenţă limitată 
între 16 000 şi 20 000 Hz, percepem patru gusturi 
fundamentale şi combinaţiile lor şi distingem cca 2 000-3 000 
-de mirosuri diferite. La acestea se adaugă “spectre” senzitive, 
Stato-kinetice-vestibulare, termo-algice. 

Aparent este o discrepanţă între cât de limitate sunt 
neuroni sunt folosiţi pentru a îndeplini această sarcină. ŞI 
totuşi, prin aceste simţuri “îngrădite” sunt recepționate cantităţi 
enorme de biţi (unităţi de informaţie) în unitatea de timp. Ce 
S-ar întâmpla dacă am mai avea un analizator, de exemplu, 
pentru perceperea undelor radio sau a razelor X? Atunci 


ÎN 

universul nostru de cunoaştere ar fi mult mai mare, am 
percepe cu propriile noastre puteri cum se formează galaxii, 
am simți prezenţa corpurilor cereşti îndepărtate, mediul nostru 
terestru ar fi altul, dar şi numărul de neuroni ar fi mult mai 
mare, masa cerebrală crescând deci considerabil. 


Memoria este raportată la ceea ce am cunoscut din mediu 
cu ajutorul organelor de percepţie şi nu se poate discuta 
despre memorie pentru ceea ce nu suntem capabili anatomo- 
funcţional să percepem. De exemplu, surzii din naştere nu au 
cum să îşi amintească linii melodice, cuvinte, tipuri de 
zgomote etc., iar engramele mnezice apărute în timpul 
somnului lor cu vise nu se vor prezenta niciodată în sfera 
auditivă. La fel, orbii născuți -eu acest defect nu au memorie 
referitoare la sfera vizuală şi nu visează imagini. Şi exemplele 
pot continua cu alţi receptori. Altfel se prezintă situaţia în 
cazul în care un analizator este afectat pe parcursul vieţii, el 
fiind iniţial normal; în acest caz memoria nu dispare pentru 
stimulii ce au fost recepţionaţi anterior, iar visele conţin şi în 
continuare secvențe mnezice din zona de percepţie discutată, 
cu condiţia ca structurile creierului implicate în memorie să nu 
fie ele însele distruse. Este bine cunoscut cazul marelui 
compozitor surd la bătrânețe pentru sunetele din mediu, dar cu 
păstrarea fidelă a muzicii în minte (Ludwig van Beethoven). 

Pentru că am amintit mai înainte de vise, trebuie menţionat 
că acestea au un rol deosebit de important în consolidarea 
memoriei. In timpul fazei de somn cu vise are loc o creştere 
marcată a sintezei proteice la nivelul neuronilor, iniţiată în 
hipocamp sub stimularea formaţiei reticulate (structura 
anatomică din creier unde, sub controlul neurosecreţiilor, este 
activat somnul) şi extinsă în întreg cortexul. Acest fenomen 
conduce la modificarea biochimică a sinapselor dintre neuronii 
reţelelor anatomice cu rol în memoria de lungă durată, 
rezultatul fiind păstrarea informaţiilor pe termen lung 
(Behavioural Brain Research, 1996). 

Chiar dacă legătura între somnul cu vise şi performanţele 
mnezice este cunoscută de mult timp, abia în ultimile decenii 
s-au adus dovezi incontestabile şi explicaţii subtile ale acestui 
fenomen şi, cel puţin pentru om, se poate afirma cu 
certitudine că există o corelare între afectarea memoriei şi 
deprimarea de somn în faza viselor. 


SUBSTRATUL INFRASTRUCTURAL 
AL MEMORIEI 


Teoriile moderne acreditează ideea conform căreia descifra- 
rea proceselor de mare fineţe, implicate în memorie, trebuie 
cercetată la nivelul sinapsei, a comportamentului acesteia în 
timpul actului de învăţare, a fenomenelor biochimice subsec- 
vente pătrunderii stimulului informaţional în spaţiul sinaptic. 

Studiile microscopice efectuate asupra reţelelor de neuroni 
în timpul învăţării-memorării au relevat o creştere a densităţii 
sinapselor, o creştere a densităţii spinilor dendritici care reali- 
zează contactul între celuiele nervoase. 

Modificările structurale ale sinapselor, ca răspuns la stimulii 
informaţional ce urmează a fi memoraţi, includ transformări în 
distribuţia veziculelor presinaptice ce conţin neurotransmiţători, 
transformări în, aspectul complexului sinaptic la nivelul zonei de 
contact (spațiul pre şi postsinaptic cu o creştere marcată a 
volumului acesteia, sporirea cantităţii de ribozomi, organite ce- 
lulare implicate în sinteza proteică), toate acestea observându-se 
în studii de microscopie electronică (Morphogenesis in memory 
formation, Behavioural Brain Research, J. Weiller). 

Un stimul informaţional străbate reţeaua de neuroni şi lasă 
după dispariţia sa o “amprentă”, o urmă mnezică, ce persistă 
o perioadă de timp. Formarea acestei urme mnezice se pro- 
duce datorită plasticităţii sinapsei. Plasticitatea sinapsei în- 
seamnă generarea de potențiale de lungă durată (LTP), iden- 
tice biofizic cu potenţialul generat iniţial, la excitarea neu- 
ronilor de către stimulul informaţional, adică o autoreprodu- 
cere a stimulului în lipsa acestuia. 

Neuron presinaplic 


Sinapse 


1 + 
CH-OH  H3C-C-O-CH2-CH2-N-(CH3)3 
O 
1 + 
H3C-C-O-CH2-CH2-N-(CH3)3 


Neuroni postsinaptici 

Repetarea semnalului informaţional va produce, într-o 
etapă următoare, pe lângă potenţiale de lungă durată, o modi- 
ficare în structura secretorie biochimică a neuronilor, rezul- 
tatul fiind sinteza de molecule proteice care au codificat 
informaţia, astfel încât şi în absenţa semnalului informaţional 
celulele nervoase pot să “sintetizeze informaţia iniţială”, codi- 
ficată în structura proteică. 

Din cele prezentate mai sus se poate observa că memoria se 
datorează de fapt unei modificări orientate în sinteza proteică 
neuronală, cu apariţia unor neurotransmiţători ce pot determina 
autoreproducerea de potenţiale bioelectrice sinaptice de acelaşi tip 
cu cele generate de prezenţa stimulului informaţional, dar în 
absenţa acestuia. 

Mecanismele de transformare a semnalului informaţional - 
codificat iniţial bioelectric în influxul nervos - în molecule 
biochimice, care, la rândul lor, determină la nivelul sinapsei 
reapariţia potenţialelor bioelectrice, presupun procese de 
sinteză chimică coordonate genetic de înaltă fineţe şi precizie. 
În ultimele decenii au fost descoperite şi cercetate multe 
tipuri de molecule organice şi anorganice capabile să poarte 
“amprentarea” stimulului informaţional. 

Memoria de scurtă durată se datorează persistenţei biofizice 
a semnalului în diferite tipuri de reţele neuronale capabile să 
conserve pentru scurt timp semnalul (vezi “Reţele neuronale”), 
pe când. memoria de lungă durată implică sinteza la nivelul 
neuronilor de neurotransmiţători capabili să producă biosem- 
nale identice cu cele care au determinat sinteza lor şi care au 
străbătut iniţial circuitele neuronale. 

Neuronu sintetizează şi secretă substanţe organice, care, în 
raport cu funcţia pe care o îndeplinesc, se împart în neuro- 
transmiţători, neuromodulatori şi neurohormoni. 


O Neurotransmiţătorii sunt produşi de secreție care, eliberaţi în 
spaţiul sinaptic, induc depolarizarea membranei neuronului 
postsinaptic, asigurând astfel transmiterea influxului nervos. 


Q Neuromodulatorii (“neurohormonii locali”) sunt substanţe 
chimice cu acţiune locală, la nivel sinaptic, unde influenţea- 
ză propagarea influxului nervos, a amplitudini şi vitezei de 
conducere a informaţiilor, prin producerea unor modificări 
ale potențialelor lente în timpul repausului sinaptic. 

Q Neurohormonii sunt substanțe proteice sintetizate de neuroni, 
eliberate în circulaţia sângelui, cu funcție endocrină. 


Este interesant de notat că între cele trei tipuri de 
neurosecreţii - neurotransmiţători-neuromodulatori-neurohormoni 
- există o adaptare funcţională, impusă de cerinţele specifice 
diferitelor reţele neuronale. Astfel, pentru unele înlănţuiri 
neuronale, o substanţă poate îndeplini funcţia de neuro- 
transmiţător, în timp ce, pentru alte sisteme neuronale, aceeaşi 
substanță este ncuromodulator. La fel, un neurohormon poate 
să îndeplinească funcţia de neuromodulator pentru unele reţele 
de neuroni etc. 

Recent s-a demonstrat că neuronii sunt capabili să 
sintetizeze şi (numai) fragmente din structura chimică a unei 
neurosecreţii, pe care le utilizează în raport cu cerinţele 
funcţionale ale reţelei, de exemplu, dintr-un neurohormon poate 
fi secretată o secvenţă care să devină neuromodulator, fără 
funcție endocrină. 


Un produs de neurosecreţie cunoscut de mai mult timp ca 
având rol în procesele memoriei este acetilcolina (Ach). 

Acetilcolina este în primul rând un neurotransmiţător. 

Ach este sintetizată în neuron printr-un proces biochimic 
de transformare a unei grupări acetil - preluată de la acetil- 
coenzima A - pe o moleculă de colină, reacţie catalhzată de 
o enzimă specifică: colin-acetiltransferaza. 


+ 
OH-CH,-CH.-N-(CH.)- (colina) 
T 
H,C-C-S-CoA (acetil-coenzima A) 
ES 


O 
[ + 


H,C-C-O-CH,-CH,-N-(CH,); (acetilcolina) 


Neuronii care utilizează Ach drept neurotransmiţător poartă 
numele de neuroni colinergici. 

După sinteză, Ach este înglobată în vezicule cu diametrul 
de cca 40 nm şi stocată în spaţiul presinaptic. 

Potenţialul bioelectric (influxul, stimulul nervos) determină 


Memoria 39 


eliberarea de Ach în spaţiul sinaptic într-o cantitate depen- 
dentă de proprietățile bioelectrice ale sale. Moleculele de Ach 
se unesc cu receptori specifici din membrana postsinaptică, 
- determinând o depolarizare a acesteia, cu reapariţia poten- 
țalului la nivel postsinaptic. Ach activează două tipuri de 
receptori din membrana postsinaptică, cu structuri şi proprie- 
tăți distincte, după care este hidrolizată în acetat şi colină, în 
prezenţa unei enzime - acetil-colinesterază (descoperită în 
1938 de David Nachmansohn) 


O + H,O 
H,C-C-O-CH3-CH,-N-(CH3); —acetil-colinesterază 
O 
H,C-C-0- + HO-CH,-CH,-N-(CH,), ToM 
(acetat) (colina) 


Caracteristica acetil-colinesterazei este turn-overul ei 
extrem de rapid, estimat la a 25 000 parte dintr-o secundă, 
ceea ce arată că o moleculă de Ach poate fi hidrolizată în 
40 ps. Această uluitoare viteză de acțiune a enzimei este 
esenţială pentru rapiditatea propagării influxului nervos. 

Se apreciază, conform rezultatelor experimentale conjugate 
biofizice şi biochimice, că aceste fenomene de eliberare-cupla- 
re pe receptori-hidrolizare a Ach permit transmiterea a 1 000 
impulsuri nervoase într-o secundă de la un neuron la altul 
prin Sinapsă. Aceasta înseamnă că fenomenul excitaţie-inhibiţie 
din procesul de transmitere a informaţiilor se desfăşoară cu 
viteze deosebit de mari. 

Folosindu-se tehnici moderne de citochimie, s-au pus în 
evidenţă zonele cerebrale în care neuronii ce folosesc drept 
ncurotransmiţător Ach sunt foarte numeroşi, foarte bine 
reprezentaţi cantitativ. In continuare, constatându-se distribuţia 
acestor reţele de neuroni colinergici, s-a studiat aspectul lor 
la bolnavii cu tulburări majore de memorie, constituindu-se o 
corelaţie absolută între gradul de distrugere a ncuronilor 
colinerpici şi severitatea tulburărilor de memorie (ca, de 
exemplu, în boala Alzheimer). 

R. Quirion, A. Wilson şi alţii, sintetizând datele obţinute în 
timp cu privire la rolul major al Ach în memorare şi învăţare, 

au ajuns la concluzia că Ach poate fi folosită în scop terapeutic 
la bolnavii cu amnezie (Journal of Neuroscience, 1995); în mod 
asemănător, substanțele chimice care au acțiune similară Ach pot 
îmbunătăți performanțele memoriei. 

Sinteza şi eliberarea de Ach sunt strâns dependente de 
cantitatea de glucoză din sânge la subiecții sănătoşi. In aceas- 
tă idee, D. Benton, S. Kopf, C. Baratti şi alui au reuşit să 
demonstreze existența unei corelaţii între performanțele mne- 
zice şi administrarea de glucoză (Psychopharmacology, 1993). 
De asemenea, s-a demonstrat că dintre cele două tipuri de 
receptori postsinaptici pe care îi stimulează Ach un tip este 
mult mai important pentru memorie - receptorul muscarinic - 
aspect descoperit prin studierea neuronilor colinergici ai 
hipocampului (T. Steckler şi alții, Neuroscience, 1995). 

Rolul neuronilor colinergici a fost demonstrat experimental 
prin introducerea de grefe (tesut nervos colinergic) în 
structurile anatomice cerebrale care sunt implicate în memorie 
(hipocampul, cortexul, nucleii sistemului limbic). S-a observat 
astfel că aportul de neuroni colinergici transplantați în aceste 
zone contribuie la îmbunătăţirea performanţelor memoriei, de 
asemenea, la animalele de laborator la care s-a indus 
amnezia prin distrugerea ţintită, parcelară, a zonelor 
anatomice amintite mai sus (mai ales în hipocamp), după 
transplantarea de neuroni colinergici s-a observat o ameliorare 
semnificativă a proceselor de învăţare şi memorare (Y. Li, J. 
Sinlon, Minnesota, Brain Research Bulletin, 1992; C. Kelche, 
C. Roeser, Universitatea “Louis Pasteur”, Neurobiology of 
Learning and Memory, 1993; U. Sprick, Universitatea 
“Heinrich Heine”, Behavioural Brain Research, 1995). 


Acetil-colinesteraza este enzima care, aşa cum am arătat, 
inactivează Ach. Aceasta înseamnă că în prezenţa acestei 
enzime Cantitatea de Ach scade. Pornindu-se de la aceste date 
biochimice au fost utilizaţi inhibitori de colinesterază la 
subiecţii cu tulburări de memorie. S-a folosit mai ales 
fizostigmina, observându-se o creştere a performanţei mnezice, 
explicaţia fiind următoarea: diminuarea acţiunii colinesterazei 
determină apariţia unei cantităţi îmbunătăţite de Ach activă. 

In fine, o serie de date obținute experimental au arătat că 
blocarea chimică a receptorilor sensibili la Ach din 

Y CH3 
H3C—N — C —O fizostigmina - inhibitor 
l al enizmei acetil-colinesteraza 
N 
LT 
CH3 CH3 


membrana postsinaptică afectează memoria în sensul scăderii 
performanțelor mnezice, iar stimularea acestor receptori 
contribuie la o facilitare a proceselor de memorie. 

S-au făcut foarte multe comunicării de specialitate în ceea 
ce priveşte implicarea Ach în activitatea de învăţare-memorare 
şi, actual, nu mai există nici un dubiu referitor la rolul 
acestui neurotransmițător în rețelele neuronale ale memoriei. 


Pentru a fi inclusă în clasa ncurotransmiţătorilor, o 
substanță trebuie să posede mai multe însuşiri: 


DO să fie prezentă în concentrații semnificative în terminaţiile 
neuronilor (spațiul presinaptic); 

Q să fie eliberată în spaţiul sinaptic în momentul excitației 
neuronului presinaptic; 


U să provoace, prin contact cu receptorii neuronului 
postsinaptic, excitația acestuia. 


Desigur, Ach îndeplineşte toate aceste criterii, dar în afară 
de ea se mai cunosc foarte mulți neurotransmiţători implicați 
în plasticitatea sinaptică, deci în procesele memoriei. 


Noradrenalina şi dopamina - reprezentanţii de bază ai neu- 
rotransmiţătorilor catecolaminergici - sunt sintetizaţi printr-un 
proces biochimic inițiat de la nivelul tirozinei. 

Degradarea neurotransmițătorilor catecolaminici se face fie 
printr-un proces de metilare în prezența unei enzime specifice 
catechol-oxi-mcetiltransferaza (COMT), fie printr-un proces de 
dezaminare în prezența unei alte enzime monoaminoxidaza 
(MAO). 

Performanțele memoriei sunt dependente de cantitatea 
ncurosecreļiei catecolaminice în anumite reţele neuronale. 


T gg ae gay e zi 

S-a demonstrat că dopamina este implicată în activitatea 
neuronilor prefrontali, unde stimulează receptorii specifici şi, 
tot aici, norepinefrina este implicată în memorarea noilor 

stimuli informaţionali, precum şi în consolidarea memoriei, 
imediat după procesul de învăţare (D. Wilson, Behavioural 
Neuroscience, 1994). 

În unele studii experimentale s-au folosit substanţe chimice 
„cu rol inhibitor asupra enzimelor care degradează 
catecolaminele. Utilizând un blocant de COMT pe un lot de 
primate, supuse experimental la teste de memorare, I. 
Khromova (Universitatea din Helsinki) a demonstrat 
superioritatea performanţelor mnezice ale acestora, comparativ 
cu un lot echivalent martor (Neuroreport, 1995). In mod 
similar, atât experimental, cât şi clinic, s-a constatat că 
utilizarea inhibitorilor de MAO îmbunătăţeşte memorarea şi 
învăţarea, în fapt toate acestea fiind explicate prin creşterea 
indirectă a neurotransmiţătorilor catecolaminici. 


Aminoacizi endogeni implicaţi în memorie 


Glutamatul este cel mai reprezentativ aminoacid din grupul 
aminoacizilor endogeni secretaţi în sistemul nervos. Multiple 
rezultate experimentale şi date clinice îl implică în procesele 
memoriei. Glutamatul este un neurotransmiţător excitator, iar 
receptorii specifici ai lui din membrana postsinaptică par să fie 
determinanţi pentru formarea potenţialului de lungă durată (LTP). 


COO 


THaN —C— H 


CH» 


| 


CH2 


glutamat 
O=C— O 


Au fost puse în evidență concentrații crescute de glutamat 
in timpul procesului de învățare, mai ales la nivelul 
hipocampului. 


ÎN 


Folosind substanţe inhibitoare ale receptorilor postsinaplici 
de glutamat, C. Holscher (Universitatea “Hilton Keynes”, 
Anglia) a indus tulburări majore de memorie, până la 
amnezie, în experienţe pe primate, iar W. Müller, K. Schener 
şi alţii (Departamentul de Psihofarmacologie, Mannheim, 
Germania), utilizând substanţe cu potenţial de activare a 
neurotransmisiei glutamatergice, au obţinut o semnificativă 
îmbunătăţire a performanţelor mnezice. 

Sub acţiunea unei enzime specifice - glutamat-decarboxilaza, 
glutamatul se transformă în acid y-aminobutiric (GABA). 


glutamat - 


Glutamat E e *HN-CH,-CH,-CH,-COO' 
cecarbDox1iiaza (GABA) 


Acesta este în principal un neurotransmiţător cu efect inhi- 
bitor la nivelul sinapselor, dar care este implicat în memorie, 
aşa după cum rezultă din cercetările recente în care prin admi- 
nistrarea substanţelor antagoniste, blocante ale transmisiei me- 
diate GABA-ergic s-a indus amnezia (Neurobiology of Learning 
and Memory, 1995). 

Având o structură asemănătoare şi proprietăţi similare 
glutamatului, un alt aminoacid implicat în memorie este 


aspartatul. 


COO 


A | 
H3N —C— H 


CH3 


aspartat 


O=C— O 


Receptorii postsinaptici de N-metil - D-aspartat scad can- 
titativ o dată cu Înaintarea în vârstă, astfel încât neuro- 
transmiterea glutamatergică este progresiv afectată, ceea ce ar 
explica (parțial) tulburările de memorie la vârstnici. Este de 


Memoria N 45 


reţinut faptul că această degradare a receptorilor apare 
semnificativă mai ales la nivelul hipocampului, structură 
anatomică crucială în activitatea mnezică. 

Triptofanul - este un alt aminoacid “al memoriei”. 
Acţiunea sa se realizează printr-un metabolit al său - 5- 
hidroxitriptamina (serotonina, 5-HT). 


il 
ping 
i doc: 
E triptofan 
HO SRE 
E NH2 
N 

5-HT, serotonina 


Serotonina, ca produs de neurosecreţie, este foarte larg 
răspândită în sistemul nervos, dar concentrațiile cele mai mari 
se află în formația reticulată, hipocamp, sistemul limbic, 
cortexul frontal, cerebel, intervenind în neuromodularea 
activității rețelelor de neuroni implicate în ritmul somn-veghe, 
afectivitate, comportament, procesele de memorare, învățare, 
gândire. Scăderea concentrației de triptofan (ca precursor al 
5-HT) este urmată de reducerea activității serotoninergice, una 
dintre consecințe fiind diminuarea performanțelor memoriei 
(de exemplu, Park şi Carll, Universitatea Oxford, 1994). 


Neuropeptidele şi memoria 


Cea mai fascinantă descoperire a ultimelor decenii, refe- 
ritoare la secreția neuronilor şi memorie, este implicarea neu- 
ropeptidelor în această funcţie, cercetările actuale fiind 


po 

orientate preferenţial în această direcţie. 

Peptidele reprezintă combinaţii ale aminoacizilor. Gruparea 
carboxilică de la un aminoacid este unită cu gruparea 
aminică al altui aminoacid (legătură peptidică) după modelul: 


H O H O 
|| | 
C 


H3N-C— C + H3N 


Ea MLIT 


legătură peptidică 


(R; şi R, sunt secvenţe proprii fiecărui tip de aminoacid.) 

Principalii aminoacizi sunt: glicocolul (Gly), alanina (Ala), 
valina (Val), leucina (Leu), izoleucina (Ile), fenilalanina 
(Phe), prolina (Pro), histidina (His), triprolanul (Trp), serina 
(Ser), treonina (Thr), tirozina (Tyr), cisteina (Cys), metionina 
(Met), acidul aspartic (Asp), asparaginina (Asn), acidul 
glutamic (Glu), glutamina (Gln), lizina (Lys), arginina (Arg). 

In funcție de numărul moleculelor de aminoacizi din care 
sunt formate, lanțurile peptidice pot fi dipeptide (2 
aminoacizi), tripeptide (3 aminoacizi), tetrapeptide (4 
aminoacizi) etc. De la un anumit grad de complexitate a 
peptidelor, adică de la un număr mai ridicat de aminoacizi 
componenți, apar proteinele - macromolecule de o mare 
variabilitate şi diversitate (estimate la cca 1010-1012 (V. Dinu 
şi colab., Biochimie medicală, 1996) . 

Sinteza proteinelor se realizează în ribozomii citoplasmatici 
sub controlul nucleului celular, la procesul chimic participând 

enzime specifice. Peptidele, o dată sintetizate, sunt înglobate 
în vezicule, ceca ce le conferă o mare stabilitate în tesuturi, 
putându-se păstra timp îndelungat nealterate, chiar după 
moartea tisulară. 

Până către anii ‘90 erau identificate prin tehnici de 
citochimie în jur de 40 peptide sintetizate în tesutul nervos 
care, alături de neurosecrețiile clasice (Ach, 5-HT, Dopamina, 
GABA), îndeplinesc funcții de transmiţători şi modulatori ai 
semnalelor nervoase. 

Acțiunea neuropeptidelor este complementară la cea a 
celorlalte neurosecreții; este acreditată ideea conform căreia 
neuropeptidele sunt responsabile mai ales de componenta 
fiziologică a răspunsului lent, la abundența de stimuli, şi de 
lungă durată, în acest mod fiind implicate în plasticitatea 
sinaptică, adică în memorie. 

Incă o precizare: multe neuropeptide îndeplinesc rolul 
biologic principal de neurohormoni, prin intermediul cărora 
creierul controlează funcția endocrină şi metabolică a 
organismului, fiind secretate de sistemul hipotalamo-hipofizar. 
Sinteza lor în alte zone cerebrale nu este însă corelată cu 
funcția endocrină, ci cu funcția de transmitere şi modelare a 
informațiilor nervoase. Mai mult, neuronii sunt capabili să 
sintetizeze doar fragmente de neurohormoni, care conservă 
numai proprietăți de neurotransmiţători-neuromodulatori, 
eliminând structural calitatea hormonală a acestora. 

Fără a avea pretenția unei descrieri exhaustive a peptidelor 
implicate în memorie, merită prezentate câteva exemple. 


Somatostatina (somatotrop releasing inhibitor factor - SRIF) 
- o polipeptidă formată din 14 aminoacizi, descoperită în 1973 
de Guillemin şi colab. - este în principal un neurohormon al 
tractului hipotalamo-hipofizar cu rol de a inhiba hormonul de 
creştere. Altfel, SRIF este larg răspândit în encefal, mai ales 
la nivelul cortexului, unde se comportă ca neuromodulator şi 
ncurotransmiţător. 

In bolile însoţite de tulburări severe ale memoriei cu 
caracter degenerativ (de exemplu, boala Alzheimer), această 
neuropeptidă este în concentraţii mult scăzute (mai ales în 
lobii temporali şi  hipocamp). Totodată, producerea 
experimentală a depleţiei de somatostatină induce tulburări de 

învăţare şi memorare (ca în experienţele lui K. Matson, 
Neuroscience, 1995), ceea ce confirmă că neurotransmisia 
somatostauinergică are rol în funcţia mnezică. 


Vasopresina (antidiuretic hormone - ADH) - este o 
nonapeptidă cu rol de inhibare a diurezei, fiind unul dintre 
ncurohormonii sistemului hipotalamo-hipofizar;, are formula: 


SS O 
| | II 
*HN-Cys-Tyr-Phe-Glu-Asp-Cys-Pro-Arg-Gly-C-NH, 


Experimental, s-a observat o creştere a performanţelor de 
memorare şi stocare a stimulilor, paralel cu augmentarea 
secreției de vasopresină (M. Engelmann şi alţii, Institutul 
“Max Plank”, Germania, Journal of Neuroendrocrinology, 
1994) şi, la fel ca în cazul somatostatinei, ADH apare redus 
cantitativ în boala Alzheimer. 


Endorfinele (opioidele cerebrale) sunt neurosecreţii peptidice 
care se comportă ca opiaceele. 

Descoperirea lor a fost făcută de John Hughes, care a 
reuşit, în 1975, să izoleze din creierul mamiferelor două 
peptide cu acţiune similară opiaceelor. Este vorba de metionin- 
encefalina şi leucin-encefalina, ambele fiind abundente în 
anumite reţele neuronale; rolul lor fundamental este de 
modulare a informaţiei senzitive pentru durere. 


*H„N-Tyr-Gly-Gly-Phe-Met-COO- met-encefalina 
*HN-Tyr-Gly-Gly-Phe-Leu-COO' leu-encefalina. 


Un an mai târziu după Hughes, Roger Guillemin izolează 
din creier peptide cu mai mulţi aminoacizi pe care le 
denumeşte endorfine, cu proprietăți asemănătoare morfinei (de 
exemplu, fB-endorfina, polipeptidă cu 31 aminoacizi). 

Prin cercetările ulterioare s-a conturat rolul endorfinelor în 
sistemul nervos, fiind recent demonstrată şi implicarea aces- 
tora în procesele de învăţare-memorare. 

Activitatea opioidelor pare intricată, uneori, cu neurotrans- 
misia GABA-ergică, în special la nivelul reţelelor neuronale 
din hipocamp (R.Q. Wan, Neurobiology of Learning and 
Memory, 1995). 

Substanţa P, un opioid mult studiat, format din 11 ami- 
noacizi, pare să fie mult implicată în procesele de plasticitate 
sinaptică şi, recent, s-a demonstrat că există chiar secvenţe din 
structura sa chimică deosebit de active; acestea au şi proprieta- 
tea de a creşte neurotransmisia dopaminergică, acţionând ca 
neuromodulatori locali. 

Substanţa P este implicată şi în troficitatea neuronilor. 
Probabil că, o dată cu îmbătrânirea țesutului cerebral, scăderea 
concentraţiei substanței P contribuie la apariţia tulburărilor de 
memorie, aceasta cu atât mai mult cu cât experimental s-a 
dovedit că administrarea acestui opioid poate îmbunătăţi per- 
formanţele mnezice (J.P. Huston şi alţii, Universitatea “Heinrich 
Heine”, Germania, Behavioural Brain Research, 1995). 


Arg-Pro-Lys-Pro-Gin-Gln-Phe-Phe-Gly-Leu-Met-NH 
(Substanţa P) 


Anumite neuropeptide, ca Vasoactiv Intestinal Peptid (VIP 
- 28 aminoacizi), neuropeptid Y (NPY - 37 aminoacizi), unii 
radicali ai anumitor hormoni ai zonei hipotalamo-hipofizare, 
distribuiţi în reţele neuronale din structurile anatomice cu rol 
mnezic, au fost demonstrate ca având implicaţi în memorie, 
mai curând printr-un rol modulator al neurotransmisiei 
informaţiilor. 


Menţionăm şi alte substanţe biochimice, cunoscute sau 
presupuse a fi active în procesele memoriei. 


Factorul de creştere a neuronilor (NGF) este o proteină a 
cărei funcţie esenţială constă în a induce creşterea şi 
diferenţierea terminaţiilor neuronale. NGF face parte dintr-un 
grup mai mare de factori neurotrofici, denumiți generic neuro- 
trofinc, iar de integritatea structurală şi funcţională a acestora 
sunt legate procesele nervoase superioare. De exemplu, în 
boala Alzheimer, care este însoţită de o degradare masivă a 
activităţii psihice, inclusiv a memoriei, s-au raportat scăderi 
cantitative ale NGF, alături de factorul neurotrofic derivat al 
creierului (BDNF); experimental, administrarea a NGF produce 
îmbunătăţirea performanţelor psihice (Hellney şi alţii, Life 
sciences, 1994), Al. Markowska şi alţii, Journal of 
Neuroscience, 1994). 

Fenomene biochimice implicate în realizarea potențialului de lungă durată. 

Cercetările de ncurobiochimie au pus în evidenţă faptul că 
NGF menţine funcţia colinergică normală (în reţele cu neuro- 
transimţător Ach) şi influenţează funcțional reţelele neuronale 
peptidice, ceea ce îi conferă rolul de neuromodulator (G. 
Calamandrei, Behavioural Brain Research, 1995). 


Deoarece sinteza proteică se realizează în interiorul neuro- 
nilor, este normal ca întregul sistem enzimatic şi elementele 
implicate în aceasta să influenţeze performanţele memoriei. In 
definitiv, de calitatea şi cantitatea “in-codate” ale 
ncurosecreţiei depinde plasticitatea sinaptică şi formarea 
potenţialul de lungă durată, care, alături de aspectul structural 
al rețelelor neuronale, determină performanţele memoriei. 

In concluzie, memoria şi plasticitatea neuronală sunt într-o 
intimă interdependenţă. Potenţialul de lungă durată este un 
fenomen prin care, după un “tren” de stimuli bioelectrici 
primit de o reţea ncuronală, aceasta va da un răspuns pentru 
timp îndelungat, chiar permanent, autoreproducerea semnalelor 
datorându-se neurosecreţiei orientate, codificate de străbaterea 
trenului după stimulii inițiali. 


4 BIOLOGIE $I MEMORIE 


Studiul memoriei la scară biologică este deosebit de inte- 
resant. Rezultatele cercetărilor conduc la ideea că memoria - 
ca parte componentă a activității nervoase superioare - nu 
este caracteristică vieţuitoarelor situate în vârf pe scara 
evoluţiei, ci, chiar dacă apare neperformantă, în comparaţie 
cu cea a omului, ea există sub diferite forme în toată lumea 
animală. Evident, este din ce în ce mai dificil de observat şi, 
mai ales, de afirmat cu certitudine cum şi cât de mult se 
exprimă procesele memoriei, pe măsură ce coborîm pe 
treptele scării animale (de exemplu, la nevertebrate). 

Aşa după cum am menţionat, primum movens al 
procesului de memorare este stimularea reţelelor neuronale. 
Sumulii provin de la structuri specializate anatomo-funcţional 
(organele de simţ), capabile de a transforma un excitant 
specific în stimul nervos, cu alte cuvinte de a codifica exci- 
lantul în influx nervos. Nu se poate vorbi despre memorie 
pentru “ceva” pentru care nu există un organ de simţ care să 
îl perceapă; neuronii nu pot să reacționeze orientat, în sensul 
reţinerii unei informaţii, dacă acea informaţie nu are cale de 
pătrundere în creier sub forma de influx nervos. 

Un analizator percepe un spectru de stimuli, variabil de la 
o specie la alta; deci memoria este oarecum specifică şi din 
acest punct de vedere. De exemplu, omul nu are cum să 
memoreze sunetele emise de un liliac, deoarece acestea nu 
fac parte din spectrul de percepţie al urechii umane, iar la 
şerpi nu se poate discuta despre o memorie auditivă pentru 
Sunetele recepționate de vertebratele care au urechea medie 

dotată cu timpan şi sistem de transmisie, acestea lipsind în 
< 


subordinul Ophidia. . i 
Teoretic, cu cât un analizator are o zonă mai vastă de 


reprezentare în creier, cu atât memoria va fi mai bine 
structurată la informațiile percepute în sfera acelui analizator. 
Structura organelor de simţ şi a creierului nefiind aceeaşi la 
toate animalele, datele de anatomie comparată, coroborate cu 
cercetarea etologică, devin esențiale pentru studiul memoriei 
(apreciată prin gradul de inteligență a animalelor). 

Lumea vie se împarte în 5 regnuri - Monera, Protista, 
Fungi, Plantae şi Animalia. Doar Protista şi Animalia includ 
animalele, prima cuprinzând unicelularele, iar a doua pluricelu- 
larele. De asemenea, este bine cunoscută clasificarea animalelor 
care le împarte pe acestea în vertebrate şi nevertebrate. 

Vom vedea că, în pofida conceptiei privind inferioritatea 
nevertebratelor față de vertebrate, sunt multe observații care 
demonstrează că inteligența nu respectă această ideea; pe de 
altă parte, este neîndoielnic faptul că maximum de inteligență 
- cel puțin pentru condițiile de pe Pământ - aparține 
vertebratelor. 

Prototipul creierului pentru lumea vertebrată este considerat a 
fi cel al Petromyzontidaelor, o familie de protovertebrate ce fac 
parte din clasa Cyclostomata. La acestea apar, pentru prima 
dată în evoluția animală, structurile esenţiale ale encefalului: 
veziculele creierului - telencefal, diencefal, mezencefal, 
rombencefal şi un cerebel primitiv - cu menţiunea că acestea 
sunt de dimensiuni cvasiegale, ceea ce arată cert un caracter de 
primitivitate funcţională. Analizatorul olfactiv este bine 
reprezentat, reţelele neuronale pe care sunt vehiculate 
informaţiile legate de miros aflându-se mai ales în telencefal, 
de unde pornesc fascicule de celule nervoase spre hipotalamus 
şi, mai dorsal, spre structurile mezencefalice. Ochii au o 
structură comună vertebratelor la majoritatea cyclostomilor, cu 
excepţia câtorva ordine, la care aceştia regresează datorită 
mediului de viaţă; căile optice sunt reprezentate de reţele 
neuronale care se grupează în mezencefal (segmentul din creier 
cu cea mai mare importanţă la aceste vietăţi). Informaţiile 
Stato-acustice sunt transmise de la un analizator perileric (un 
fel de ureche primitivă), pe rețele neuronale multisinaptice, 
către cerebel şi mezencefal. 

Mai departe, pe o treaptă evolutivă superioară, întâlnim 
subîncrengătura Gnatostoma care cuprinde numărul cel mai 
mare de vertebrate, primii reprezentanți fiind din clasa peştilor. 
Peştii cu cea mai primitivă dezvoltare sunt Selacienii (un ordin 
în care este inclus şi rechinul). Encefalul acestora are 
dimensiuni reduse, comparativ cu volumul corpului (indice de 
encefalizare mic), dar conține toate segmentele caracteristice 
creierului vertebratelor. De menţionat că la selacieni apare, la 
nivelul telencefalului, o zonă primitivă echivalentă hipocam- 
pului, ce conține rețele neuronale din căile olfactive (de altfel, 
simțul mirosului este foarte bine dezvoltat la aceste specii). 
Organul de simţ al văzului are, de asemenea, unele parti- 
cularități, retina fiind lipsită de pigment, iar celulele cu conuri 
sunt foarte slab reprezentate (selacienii percep deci lumina, dar 
nu şi culorile). Spre deosebire de cyclostomi, analizatorul 
stato-acustic este mai evoluat, în creier fiind realizate 
numeroase sinapse între neuronii din calea vizuală şi stato- 
acustică. 

La Osteichthyes (peştii osoşi), mai evoluați decât selacienii 
(care sunt peşti cartilaginoşi), se observă o creştere a volu- 
mului telencefalic prin dezvoltarea unor nuclei (corpii striați). 
Organul olfactiv lipseşte la unele specii, dar ochii, spre deo- 
sebire de cei ai selacienilor, percep culorile. 

Amfibienii, prin elementele noi ale creierului lor, fac un 
pas înainte, important în evoluție. Telencefalul este mult mai 
dezvoltat, comparativ cu ceea ce există la cyclostomi şi la 
peşti; aici se conturează zona definitivă a hipocampului, de 
acum înainte pe scara evolutivă această structură fiind bine 
individualizată anatomic. Creşterea complexității emisferelor 
cerebrale se datorează sporirii cantitative a rețelelor, a fas- 
ciculelor şi tractusurilor neuronale, tot acum fiind bine obser- 
vate căile de percepție corticală a vederii. Pentru alte organe 
de simţ remarcăm apariţia, pentru prima dată, a timpanului şi 
a unui sistem de transmisie osoasă la nivelul analizatorului 
auditiv, ceea ce ar presupune o posibilă modulare a informa- 
tiei auditive; organul gustativ este bine dezvoltat. 

La reptile, telencefalul este şi mai înalt organizat, în sen- 
sul că apar tipuri de neuroni diferiţi morfologic. Conexiunile 
între cele două emisfere sunt dezvoltate, incluzând şi reţele 
de ncuroni tare leagă cele două zone hipocampice şi apare 

nucleul amigdalian însoţit de reţele neuronale amigdalo- 
hipocampice (care vor deveni „parte constituentă a sistemului 
limbic). Emisferele cerebrale, începând de la clasa reptilelor, 
vor reprezenta partea cea mai dezvoltată a creierului. Organele 
de simţ capătă structuri mai complexe, ceca ce determină o 
îmbunătăţire a performanţelor de percepţie, deci un creier mai 
bine informat. 

Creierul la Aves (păsări) - următoarea clasă - se află pe o 
treaptă superioară faţă de cel al reptilelor, fiind mai 
voluminos, raportat la masa corporală (indice de encefalizare 
mai ridicat), şi conţinând noi centri nervoşi. De asemenea, se 
observă o diminuare a structurilor nervoase olfactive, dar o 
mare dezvoltare a celor optice şi auditive. Telencefalul începe 
să prezinte circumvoluțiuni (desigur cu aspect primitiv). 

Pe ultima treaptă - cea mai înaltă - de dezvoltare a ani- 
malelor se află clasa Mammalia (mamiferele). Aici creierul 
capătă forma desăvârşită, de maximă complexitate la pri- 
matele superioare, culminând cu cel uman, unde şi indicele 
de encefalizare este maxim. 

Cercetările de neurobiologie au evidenţiat un aspect comun 
al complexului neuron-sinapsă pe toată scara animală, iar 
datele de laborator arată o profundă asemănare din punct de 
vedere al ncurosecreţiei. Unii neurotransmiţători şi neuromo- 
dulatori au fost descoperiți iniual la diferite specii de ani- 
male, de la peşti şi amfibieni până la mamifere şi primate 
superioare şi, ulterior, la om. In altă ordine de idei, s-a 
reuşit îmbunătăţirea performanţelor de învăţare-memorare la 
animalele supuse experienţelor, utilizându-se substanţe biochi- 
mice care s-au dovedit a avea acelaşi efect şi la om sau, 
dimpotrivă, s-a indus amnezia, cu scăderea marcată a ca- 
pacităţii de învăţare, folosind inhibitori biochimici cu acelaşi 
efect asupra creierului uman. Intr-un articol din Physiology & 
Behavior (1994) sunt comunicate rezultatele studierii 
sistemului colinergic şi a efectului transmisiei colinergice la 
reptile (studiu efectuat pe loturi de Testudo graeca, conclu- 
Zionându-se asupra importanţei acestui sistem în funcţia de 
învăţare-memorare la aceste animale. 

Dacă la cele înfăţişate anterior mai notăm că, din cauza 
limitării etice a studiilor experimentale pe om, cele mai im- 
portante salturi făcute în cunoaşterea şi descifrarea meca- 

nismelor memoriei s-au produs ca urmare a experiențelor pe 
animale, atunci se poate afirma că această funcție este uni- 
versală în scara vertebratelor, diferită fiind doar exprimarea 
ei, care depinde de dezvoltarea şi complexitatea creierului. 

In ceea ce priveşte indicele de encefalizare (raportul dintre 
greutatea creierului şi masa corpului), acesta este maxim la 
om, iar corelarea inteligență-indice de encefalizare este certă 
în lumea animală. Interesant de remarcat că datele de 
paleobiologie au descoperit o evoluție a indicelui de 
encefalizare în cadrul aceleiaşi specii, deci există un progres 
general al inteligenței. 


Şi la nevertebrate se poate vorbi despre o evoluție a 
encefalizării sistemului nervos. 

Astfel, dacă la Spongieri (bureți de mare) există doar o 
retea difuză de neuroni, iar organele de simț sunt absente (de 
fapt, nu există niciun fel de organe structurate sau ţesuturi 
diferențiate), la Cnidarii (hidra de apă dulce, meduza) rețeaua 
de neuroni începe să se specializeze pentru perceperea infor- 
maţiilor primite prin organe de simţ rudimentare fotosensibile, 
chemosensibile, barosensibile. 

Studiind reprezentanți ai încrengăturilor Plathelminthes 
(viermi plați) şi Nemathelminthes (viermi cilindrici) observăm 
o evoluție a sistemului nervos prin apariția ganglionilor cere- 
broizi (grupări de celule nervoase spre partea anterioară a 
animalului) şi a organelor de simț, reprezentate de foto- 
receptori (oceli), papile tactile, peri senzitivi. 

La Molusca (include gastropodele - melcul, cefalopodele - 
sepia, lamelibranhiatele - scoică), sistemul nervos şi organele 
de simţ sunt mai înalt diferențiate structural. Astfel, din gan- 
glionii cerebroizi se formează nervi cranieni, care vehiculează 
informaţiile provenite de la ochi şi cavitatea bucală. Ochiul 
este fotoreceptor, sensibil la sursa de lumină, dar fără for- 
marea imaginii; totuşi în alcătuirea sa apar o cornee pri- 
mitivă, corpul vitros şi un corpuscul lenticular. Cele mai 
evoluate vietăţi din încrengătura moluştelor sunt cefalopodele 
(apreciate chiar drept nevertebratele cele mai perfecţionate) la 
Care se atinge un raport ridicat de encefalizare a sistemului 
nervos, “creierul” fiind reprezentat de ganglionii cerebroizi 
mult dezvoltați, protejaţi de cutia craniană primitivă. Organele 

de simţ, comune moluştelor, sunt perfecţionate. Astfel, ochii de 
sepie sunt adăpostiţi în orbite şi sunt protejaţi de pleoape, în 
structura lor fiind observate corneea, irisul cu orificiul pupilar, 
cristalinul, muşchii ciliari, retina (foarte bogată în celule 
fotosensibile). De asemenea, se observă nervi cranieni care 
transmit influxul nervos de la organele de simţ către “creier”. 

Şi la Crustacea se poate vorbi despre encefalizarea 
sistemului nervos, prin prezenţa ganglionilor cerebrali, iar 
organele de simţ sunt bine structurate (de exemplu, ochii 
percep imagini). 

Insectele (cca 750 000 specii) se situează pe o treaptă 
superioară a inteligenţei în lumea nevertebratelor. Structural, 
“creierul” lor apare la multe specii chiar organizat în regiuni 
bine individualizate (un fel de vezicule ale creierului de 
vertebrate), ceea ce presupune o specializare funcţională a 
acestui organ, iar receptorii sunt aceiaşi ca la vertebrate - 
vizual, auditiv, olfactiv, gustativ, tactil -, evident cu parti- 
cularităţi morfologice şi performanţe funcţionale, variabile de 
la o specie la alta. 

Pentru lumea nevertebratelor, cele mai multe studii com- 
portamentale au fost făcute pe insecte, concluzia fiind că 
acestea prezintă un grad de adevărată inteligenţă, iar aspec- 
tele legate de memoria acestor vieţuitoare îi preocupă în 
continuare pe bioneurologi şi etologi. 

Comportamentul bogat al insectelor se bazează pe orien- 
tarea temporo-spaţială, comunicarea vizuală, chimică, me- 
canică, efectuarea de activități complexe motorii (zbor, mers, 
construirea cuiburilor, apărare şi atac, diviziunea muncii în 
cadrul colectivităților etc.) lată un punct de vedere în legă- 
tură cu procesul de învăţare-memorare al insectelor din ordi- 
nul Hymenoptera (albine, viespi €etc.), comunicat de Hammer 
şi Menzel (Institutul de Neurobiologie din Berlin) în Journal 
of Neuroscience, 1995: “Invăţarea şi memorarea nu sunt con- 
siderate a fi un punct forte al insectelor, apreciindu-se că 
modul lor de comportare este înalt stereotipizat şi subordonat 
controlului exercitat de programul genetic al circuitelor neu- 
ronale; şi totuşi, la Hymenoptera aceste concluzii nu sunt 
jusuificate. Hymenopterele au grijă de puii lor atât individual, 
Cât şi în cadrul grupului de femele. În consecinţă, ele se 
întorc cu regularitate la cuib pentru a hrăni, a proteja, a 

îngriji larvele, a face depozitele de alimente etc. Deoarece 
ele caută mâncarea în locuri neaşteptate, imprevizibile, ele 
trebuie să învețe, să memoreze indicatorii care le orientează 
în călătoria lor pe distanțe lungi şi care le vor ajuta să 
găsească cuibul la drumul de întoarcere (Von Frisch, 1967, 
Seeley, 1985). Astfel, ele învață relațiile cu poziția soarelui, 
cu modelul ceresc al luminii polarizate pe parcursul zilei 
(Lindauer, 1959). Albinele comunică între ele direcția şi 
distanța locului de hrană prin mişcări rituale ale corpului. 
Invățarea asociativă este o componentă esențială pentru com- 
portamentul albinelor şi pentru comunicarea între ele. Par- 
fumul, culoarea, modelul florii sunt memorate când albina tes- 
tează aceşti stimuli, înainte de a culege hrana. Această memorare 
asociativă la albine are multe trăsături comune cu memoria 
asociativă bine cunoscută la mamifere (Bittermam, 1988, Menzel, 
1985, 1990). Toate conduc la ideea unei linii comune de 
cercetare a substratului neuronal pentru învăţare şi memorare”. 


Un stimul informaţional, provenit de la un organ de simţ, 
străbate reţeaua neuronală şi lasă după dispariţia sa o amprentă 
mnezică ce persistă un timp (sau tot timpul), a cărei formare 
se datorează plasticității sinapsei. Deoarece sistemul nervos este 
prezent la toate animalele şi este format din neuroni ce au 
aceleaşi proprietăţi structurale şi funcţionale, este de presupus 
că fenomenul de plasticitate sinaptică să fie larg răspândit, dar 
probabil dependent în desfăşurarea sa de programul genetic, 
acelaşi care condiționează şi dezvoltarea organelor de simț, 
variabil în filogeneză. 

Ar fi interesant de demonstrat cu certitudine existenţa 
unor zone individualizate de neuroni cu rol major în 
memorie şi la alte animale decât mamiferele superioare (la 
care această funcţie pare legată, în principal, de hipocamp, 
de structurile sistemului limbic, de unele arii corticale). 
Deocamdată însă, pare solidă teoria lui J. Horel (Departa- 
mentul de Anatomie şi Biologie SUNY), conform căreia 
memoria nu este“ funcţia vreunei Structuri specifice din creier, 
ci este parte a operaţiilor locale neuronale îndeplinite în toate 
ariile creicrului care primesc informaţii (Brain, 1994). Aceasta 
poate conduce la ideea universalităţii memoriei la animale. 

FORMELE MEMORIEI 


Din punctul de vedere al duratei de păstrare a informaţiei 
percepute sunt descrise 3 forme ale memoriei: 


T memoria senzorială, denumită stocaj senzorial sau memorie 
de foarte scurtă durată; 


O memoria de scurtă durată (MSD) sau memoria de lucru; 
U memoria de lungă durată (MLD) sau memoria permanentă. 


Ultimele cercetări asupra memoriei, influențate de ciberne- 
tică şi teoria informaţiei, explică procesele mnezice pe baza 
procesării informaţiei la diferite niveluri. 

Conform unuia dintre cele mai cunoscute modele de func- 
ționare a memoriei (R.C. Atkinson, R.M. Swiffrin, 1968), un 
eveniment din mediul înconjurător va stimula unul sau mai mulți 
analizatori (registre senzoriale), care vor transmite o parte a 
informaţiei memoriei de scurtă durată (MSD). Informaţiile selec- 
tate, care se doresc a fi reţinute pentru mai mult timp, sunt 
prelucrate şi transferate apoi în memoria de lungă durată, de 
unde pot fi recuperate la momentul necesar prin transfer din nou 
în MSD. 

Ulterior, s-a propus un nou model structural (A.D. Baddeley, 
1986) de funcţionare a memoriei după care cele trei tipuri de 
memorie ar funcţiona paralel, locul central fiind atribuit MSD. 
Centrul executiv ar corespunde unei activări prefrontale. 

CDI = RE Ra Sa IE RE 
Memoria senzorială 


Pentru ca o informaţie să poată intra în memorie, ea tre- 
buie să fie în primul rând şi automat inserată într-un cod, o 
reprezentare vizuală sau auditivă. Fluxul informațional este 
menţinut un timp în cadrul analizatorilor, chiar şi după ce 
stimularea a încetat, datorită faptului că excitaţia provocată în 
sistemele senzoriale parcurge până să ajungă la centrii 
corticali mai multe staţii intermediare, persistând astfel până 
la 0,50 dintr-o secundă. Acest timp este suficient pentru a se 
forma respectivul cod-imagine. 

Persistenţa informaţiei (stocajul senzorial) se traduce în 
fapt în persistenţa reprezentării senzoriale a stimulului după 
ce acesta a încetat să mai acţioneze. Ea este absolut necesară 
desfăşurării normale a procesului de percepţie, motiv pentru 
care memoria senzorială este de multe ori considerată mai 
probabil ca element al procesului de percepţie. 

O senzaţie vizuală sau auditivă persistă deci în memoria 
noastră câteva sutimi de secundă. 

Deoarece percepţia vizuală sau auditivă implică o 
însumare a informaţiilor pe o perioadă foarte scurtă de timp, 
se poate vorbi despre o memorie vizuală (iconică), o memo- 
rie auditivă (ecoică), memorie tactilă etc., specifică fiecărei 
modalităţi senzoriale. 

Aceste memorii senzoriale au localizare anatomo-fizio- 
logică precisă. 

Din numeroasele informaţii recepționate de diferiţi anali- 
zatori şi inserate în registrul senzorial doar o parte infimă 
dintre ele sau anumite caracteristici, aspecte ale acestora se 
vor transmite MSD. 

Registrul senzorial pierde, probabil, totalitatea informaţiilor 
înregistrate la un moment dat într-o fracțiune de secundă. El 
se constituie pe baza unei rapide expuneri la o informaţie vi- 
zuală sau auditivă pe care noi o “scanăm”. Această expunere 
va lăsa o aşa-numită urmă fotografică în MSD. 

Cele mai studiate tipuri sau forme de memorie senzorială 
au fost cea vizuală (iconică) şi cea auditivă (ecoică). 


Memoria iconică se realizează fără efort, automat şi prea- 
tenţional, având o durată de retenţie a stimulului vizual de 
aproximativ 100 milisecunde. Rolul ei este de a prelungi 


persistenţa reprezentării senzoriale după încetarea stimulării, 
pentru a se putea astfel extrage caracteristicile cele mai 
semnificative ale informaţiei. 

In cazul pacienţilor cu demenţa Alzheimer s-a evidenţiat 
un interval mai mic de reţinere a memoriei vizuale, influenţa 
deprinderilor, cât şi declinul cognitiv sever (R. Heun, 1995). 
Alte studii recente evidenţiază la subiecţii cu tulburări 
obsesiv-compulsive o memorie vizuală mai slabă, dar fără 
diferenţe în ceea ce priveşte memoria verbală, comparativ cu 
subiecţii normali (S. Dirson, 1995). 

Există însă şi cazuri de persistenţă vizuală (palinopsia), mai 
rare, în care anumite imagini vizuale prezintă o fixilate iniţială 
sau reapar în timp. S-a considerat că aceste cazuri s-ar datora 
mai curând unei hiperactivităţi a memoriei vizuale decât unei dis- 
funcţionalităţi a analizatorului vizual în sine (F. Maillot, 1993). 


Memoria ecoică (auditivă) are o durată maximă de aproxi- 
mativ 2 secunde, evident mai mare decât cea iconică (vizuală); 
se realizează, de asemenea, fără efort şi nu implică atenţia, fiind 
deseori definită ca un reflex al analizatorului auditiv. 

La pacienţii schizofrenici (cu medicaţie şi fără medicaţie), 
comparativ cu subiecţi cu tulburări afective bipolare, s-a 
evidenţiat o memorie auditivă mai scăzută, ce nu poate fi 
pusă pe seama medicaţiei neuroleptice (I.V. Catts, 1995). Se 
argumentează astfel implicarea cortexului auditiv în 
patofiziologia schizofreniei. 


Memoria de scurtă durată (MSD) 


MSD este o reținere imediată, temporară, ce permite, toto- 
dată, asamblarea informaţiilor în procesul înţelegerii şi al 
învăţării. Ea are ca bază neurofiziologică hpocampul. 

Datorită faptului că numai o mică parte a memoriei 
noastre poate fi activă în orice moment, respectiv MSD, a 
fost propusă înlocuirea acestui termen cu cel de memorie de 
lucru (A.D. Baddeley, 1986), mult mai adecvat rolului său în 
rezolvarea de probleme, limbaj, comunicare şi gândire. 

Memoria de lucru presupune o stare de activare temporară 
în vederea rezolvării problemelor, a depăşirii obstacolelor prin 
reactualizarea şi recombinarea datelor din experienţa ante- 
rioară. De regulă, sarcinile complexe solicită la maximum 

capacitatea memoriei noastre de lucru, dar cu cât motivația 
este mai mare cu atât vom activa mai multe cunoştinţe în 
MSD şi vom spori ritmul de lucru. 

O suprasolicitare, o concentrare excesivă a atenției pe 
anumite aspecte ale problemei va determina ca anumite 
cunoştinţe să fie disponibile, iar altele inhibate, ceea ce va 
reduce însă capacitatea memoriei de lucru. 

MSD presupune deci atenție şi intenţie. 

Indată ce informația a fost inserată într-un registru sen- 
zonal, numai anumite aspecte ale acesteia trec direct în MSD 
în urma unei selecții primare. 

MSD durează câteva secunde (2-20 secunde) şi are la 
adulții normali o capacitate de 7 + 2 elemente (itemi) ce pot 
fi litere, cuvinte, culori, figuri etc. Experiența a confirmat 
constanța acestui număr magic 7, ce reflectă media numărului 
de cuvinte (fără legătură între ele, prezentate rapid şi 
succesiv) ce pot fi reţinute şi redate de un subiect în ordinea 
prezentării lor iniţiale. 

Capacitatea maximă a memoriei este identică cu capa- 
citatea maximă a atenţiei (7 + 2 elemente). 

Studii asupra personalităţii umane au relevat că 7 + 2 
reprezintă în acelaşi timp numărul de cuvinte utilizate în 
descrierea unei persoane după prima întâlnire. 

Astfel, capacitatea MSD (5-9 elemente) ne limitează numă- 
rul de impresii sau de idei pe care le putem reţine simultan. 

In fiecare stadiu al memoriei există însă un potenţial, un 
risc de pierdere a informaţiilor. De regulă, informaţiile se 
pierd după aproximativ 20 de secunde, rata uitării fiind 
maximă în primele 6 minute (50% din materialul memorat). 
După 15 minute pierdem aproximativ 90% din ceea ce am 
reţinut, urmând ca apoi curba uitării să se aplatizeze. 

Având o capacitate limitată este normal, ca o dată ce 
limita este atinsă, un item nou să înlocuiască un item vechi şi 
vom uita astfel ceea ce nu mai corespunde cerințelor actuale. 

Un item sau o informaţie are cu atât mai multe şanse de a 
fi uitat cu cât urmează mulţi alţii după el. Cu cât vor interveni 
mai mulţi itemi în momentul apariţiei primului şi momentul 
evocării lui, cu atât îi scad acestuia şansele de a fi reamintit. 

Dar la fel de bine putem uita o informaţie, fără ca aceas- 
ta să fie ncapărat înlocuită de una nouă. 

Atât înlocuirea itemilor, cât şi deteriorarea în timp a 
informaţiilor poate fi stopată fie prin repetiţie, care înceti- 
neşte ritmul uitării, dar limitează numărul de informaţii noi 
care intră în memorie, fie prin reorganizarea informaţiilor în 
unităţi (secvenţe) familiare, cu sens, ce pot fi găsite cu 
uşurinţă în MLD. 

Experienţa arată: cu cât sunt mai multe informaţii în 
MSD, deci conţinutul acesteia este mai bogat, cu atât va fi 
redarea mai greoaie şi mai lentă. Evocarea persupune atât 
căutarea itemilor respectivi, doriţi, cât şi examinarea (verifi- 
carea) acestora “aici şi acum”. Fireşte, subiectul nu realizează 
viteza mare de lucru cu care se desfăşoară aceste procese. 

Cercetările au demonstrat că timpul scurt până la decizie 
(“Aceasta este informaţia căutată/corectă”) creşte proporţional cu 
numărul itemilor introduşi în MSD. Timpul necesar actualizării 
unui item a fost considerat a fi de aproximativ 40 milisecunde. 

In urma a numeroase studii, ce constau în prezentarea 
unor liste de cuvinte (20-40 cuvinte) unor subiecţi care erau 
rugaţi să le evoce după un anumit interval de timp în 
ordinea stabilită, s-a observat că aceştia începeau, de regulă, 
evocarea cu ultimii itemi prezentaţi în seria respectivă, cei 
mai recenți itemi văzuţi sau auziţi. 

S-ar putea spune că numai aceşti ultimi itemi au rămas în 
MSD, ceilalţi trecând deja în MLD. 

Acurateţea reactualizării celor mai recenți itemi explică 
însă şi o rată de .activare mai mare a acestora. Cu cât o 
informaţie este mai intens activată, cu atât ea persistă mai 
mult în câmpul conştiinţei. Ultimul item nu mai este succedat 
de un altul, având astfel o valoare de activare mult mai mare 
decât penultimul şi, mai ales, comparativ cu primul. 

Acest efect de reţinere şi evocare cu uşurinţă, precis şi co- 
rect, a celor mai recenți itemi, a fost denumit efect de recență. 

Nu numai în situaţii normale de viaţă, dar şi, de regulă, în 
amnezie, dificultăţile de reamintire se referă la materialul stocat 
anterior şi nu la cel recent. În cazul amnezicilor a fost subli- 
niată o anumită independenţă a memoriei recente, cauza dete- 
riorării acesteia fiind diferită de cea responsabilă pentru alte 
tulburări de memorie (Shaw, 1995). 

Alte studii argumentează ipoteza că MSD este independen- 
tă de lobul temporal (P. Alvarez, 1994). Experimentul a fost 

efectuat pe maimuțe (normale şi cu leziuni ale hipocampului 
şi cortexului adiacent) şi a relevat că după ce acestea au 
învăţat anumite probe, fiind testate după 0,5 secunde, s-au 
obţinut răspunsuri corecte în acelaşi interval de timp pentru 
maimuţele normale şi cele cu leziuni. Acest fapt demon- 
strează că leziunile respective nu afectează MSD. După alte 
30 de secunde s-a făcut o nouă testare, obținându-se o dete- 
riorare semnificativă a răspunsurilor ce relevă o scădere 
selectivă a MLD, fără deficit însă al MSD sau al percepţiei. 

La pacienţii diabetici insulinodependenţi, cu debut în 
copilărie (8-13 ani), s-a evidenţiat scăderea performanţelor 
MSD şi, în special, a memoriei verbal-logice (M. Kovacs, 
1994). Mai mult, tulburările de memorie şi chiar regresia aces- 
teia evidenţiază în acest caz că nivelul performanței obținute la 
testele pentru MSD corelează foarte bine cu declinul 
performanţelor verbal-logice. Astfel, se poate afirma că 
deficienţele MSD determină scăderea abilităților verbal-logice. 

Utimele cercetări pe subiecţi schizofrenici relevă deficienţe 
severe ale memoriei de lucru, atât în ceea ce priveşte răs- 
punsul vizual, cât şi cel motor (S. Parkis, 1995). Schizofrenicii 
prezintă o scădere marcată a abilității de a distinge două 
tonuri după o pauză extrem de scurtă între ele, respectiv 300 
milisecunde, sprijinind ipoteza că disfuncţii ale MSD afectează 
regiuni din creier situate atât în afara cortexului prefrontal, cât 
şi în acesta (R.D. Strons, 1995). 

Dacă este necesar ca informaţia să persiste, ea va fi 
transferată din MSD în memoria de lungă durată (MLD). 

Există teorii conform cărora tot ceea ce intră în MSD trece 
automat în MLD, fără eventuale pierderi de informaţie. 
Conform acestor teorii, ar însemna că învăţarea ar fi un sim- 
plu transfer prin repetarea informaţiei care o menţine în MSD 
şi o transferă intactă apoi în MLD, fără să o încorporeze în 
cunoştinţe mai vechi, generale sau să o relaţioneze cu altele. 

Experiențele lui Penfield, cazurile de hipermnezie, cât şi 
cazurile de memorie excepţională pot constitui dovezi refe- 
ritoare la capacitatea enormă a memoriei, sprijinind teoriile 
conform cărora am fixa în memorie tot ce ni se întâmplă, 
tot ce trăim, tot ceea ce am citit vreodată etc. 

Multe asemenea informaţii ne-ar rămâne însă inaccesibile, fără 
posibilitatea de a fi reactualizate în condiţii obişnuite de viaţă. 

MLD reţine informaţii de la câteva secunde până la cele 
de pe tot parcursul vieţii. 

Spre deosebire de MSD, unde predomină reprezentările ver- 
bale şi vizuale, pentru MLD sunt caracteristice, dar nu exclu- 
sive, reprezentările semantice. Studii mai noi evidenţiază şi în 
MSD reprezentări semantice sau procedurale (Barsalou, 1992). 

Psihologia cognitivă precizează că MLD nu ar fi un loc 
special de stocare a informaţiilor, ci o anumită stare de 
activare a cunoştinţelor noastre (M. Miclea, 1994). 

În timp ce în MSD aceste cunoştinţe sunt activate, per- 
miţând lucrul cu ele (McElree & Doesher, 1989), în MLD 
cunoştinţele de care dispunem sunt subactivate. 

Diferenţa între MSD şi MLD ar fi asemănătoare celei 
dintre conştient şi preconştient. 

Conform teoriilor cognitive, MSD şi MLD sunt definite ca 
două stări diferite de activare ale aceluiaşi sistem mnezic. 
Valoarea de activare variază însă continuu, astfel încât la un 
moment dat anumite cunoştinţe se află în memoria de lucru, 
iar la alt moment aceleaşi cunoştinţe se vor afla în MLD. 

Deşi în prezent literatura de specialitate nu oferă o 
sistematizare riguroasă sau unanim acceptată, majoritatea 
studiilor evidenţiază existenţa unor subsisteme ale MLD. 

Până nu de mult s-a crezut că folosim acelaşi tip de 
memorie pentru evocarea tuturor conţinuturilor informaţionale 
stocate, În realitate însă există tipuri diferite de memorie pentru 
conţinuturi diferite (personale, generale, în învăţare etc.), fiecare 
dintre acestea fiind determinat de natura engramării, codării, de 
modul stocării şi condiţiile reactualizării. 

M. Miclea şi I. Radu propun o clasificare proprie a 
tipurilor şi sistemelor mnezice, în funcţie de nivelul lor de 
activare şi de tipul de reprezentare predominant. 

Se deosebesc astfel: memoria declarativă (explicită), 
memoria nondeclaralivă (implicită) şi memoria senzorială. 


Memoria declarativă (explicită) reuneşte cunoştinţe repre- 
Zentate mai ales verbal sau prin imagine, dar şi semantic des- 
pre situații sau stări ce se pot exprima într-o formă decla- 
rativă. Aceste cunoştinţe pot fi reactualizate intenţionat prin 

teste de recunoaştere şi reproducere (a recunoaşte un obiect, a 
şti ce este el, a-l putea reproduce). 

Memoria declarativă este localizată în special în hipocamp, 
dar şi în structurile limbice diencefalice. 

Se pot distinge două tipuri de memorie explicită: episo- 
dică, ce se referă la evenimente ale experienţei proprii, parti- 
culare, personale, şi semantică, ce include atât cunoştinţe 
despre lume, abstracte, cât şi lexicul ataşat acestora. De 
regulă, ne amintim mai uşor ce s-a întâmplat, de exemplu, în 
1600 (memoria semantică) decât de perioada când am învăţat 
prima dată despre 1600 (memoria cpisodică). 

In 1986, Ruben denumeşte memoria referitoare la expe- 
rienţele personale din trecut memorie autobiografică. 


În ceea ce priveşte memoria episodică, majoritatea autorilor 
comunică o activare prefrontală dorso-laterală dreapta şi 
hipocampică în timpul rapelului unor cuvinte prezentate vizual 
(L.R. Squire şi colab., 1992; E. Tulving şi colab., 1994, 
T.Shallice şi colab., 1994). In cazul probelor de encodaj al 
unui material verbal, se evidenţiază o activare bilaterală a 
cortexului prefrontal-lateral stâng (T. Shallice, 1994). 

Diverse studii asupra memoriei episodice la vârstnici evi- 
denţiază că nu numai vârsta influenţează performanţa mne- 
ZICĂ, ci şi nivelul educației, antrenamentul mental şi activi- 
tăţile sociale, care ar fi mai mult implicate în abilitatea de a 
regăsi informaţii. 

Rezultatele unui astfel de studiu subliniază diferenţele indi- 
viduale în funcţionarea memoriei episodice (R.D. Atil, 1995). 

Alte studii sugerează în cazul pacienţilor amnezici la care 
achiziţionarea cunoştinţelor noi este considerabil mai puţin 
eficientă, comparabil cu subiecţii normali, că această 
deficiență este independentă de scăderea memoriei episodice, 
reflectând o deteriorare a capacității de învăţare semantică 
(Verfaellie, 1994). La pacienţii cu amnezie globală tranzitorie 
se evidenţiază, de asemenea, o independenţă a memoriei epi- 
sodice față de cea semantică (J.R. Hodges, 1994), fapt obser- 
vat şi în cazuri de amnezie anterogradă, sugerând lobul tem- 
poral stâng responsabil de evocarea trecutului referitor la 
identificarea persoanelor (N. Kapur, 1994). 

In cazul pacienţilor schizofrenici se relevă o scădere marcată 
a memoriei episodice, uneori chiar severă, efect ce nu poate fi 

atribuit medicaţiei neuroleptice, anticolinergice sau unci 
insuficiente motivații a subiectului de a coopera (Y.L. Duff, 
1994). Compararea rezultatelor lotului de pacienți schizofrenici 
cu cele obținute de pacienți cu sindrom Korsakov (alcoolism) a 
demonstrat o memorie episodică mult mai scăzută la alcoolici 
faţă de schizofrenici, în timp ce alterarea memoriei semantice 
s-a dovedit mai accentuată la cei din urmă. 

Alterarea memoriei semantice observată în cazul leziunilor 
temporo-occipitale, procese degenerative sau encefalite 
hepatice duce de regulă la pierderea sensului şi semnificației 
cuvintelor, la tulburări de recunoaştere a obiectelor, de 
clasificare sau grupare a acestora pe categorii. Se raportează 
în acest sens deteriorarea semnificativă a memoriei semantice 
la subiecţi cu boala Alzheimer (G. Binetti, 1995). 


Memoria nondeclarativă (implicită sau procedurală) se 
referă la cunoştinţe nondeclarative, cum ar fi reguli de exe- 
cuţie, deprinderi sau reflexe condiţionate care nu pot fi reac- 
tualizate intenționat şi nici verbalizate. 

Memoria implicită se manifestă în deprinderi presüpinand 
dobândirea unor abilități perceptive, motorii sau cognitive su- 
perioare. In momentul în care recunoaştem un cuvânt dintr-o 
limbă străină nu este necesar să ne reamintim întreaga lecție 
care ne-a făcut să-l reținem sau situațiile care au dus la 
dobândirea acestei abilități. 

Dacă în cazul. amneziei, memoria declarativă (explicită) era 
semnificativ afectată, cea nondeclarativă (implicită) pare să 
Tămână intactă. Pacienţii cu amnezie retrogradă, deşi nu pot 
achiziţiona uşor cunoştinţe declarative, pot dobândi noi de- 
prinderi cognitive sau motorii. Se raportează disocierea me- 
moriei declarative de cea nondeclarativă observată şi în cazul 
unci leziuni talamice bilaterale în care se păstrează memoria 
implicită (J. Daum, 1994). 

La subiecţii cu depresie majoră se diferenţiază, de asemenea, 
efortul de reţinere de automatism, după testarea capacităţii 
mnezice, referitor la memoria explicită şi implicită (N. Boziu, 
1994). Disocierea celor două tipuri de memorie dispare însă când 
pacienţii se refac în urma tratamentului cu medicaţie psihotropă. 

Cercetările efectuate la Facultatea de Medicină din Franţa 
asupra memoriei declarative şi procedurale pe pacienţi cu 

Parkinson relevă că ambele, tipuri de memorie sunt serios 
deteriorate (H. Alain, 1995). In cazul memoriei implicite (pro- 
cedurale), alterarea, determinată mai ales de vârstă ŞI boală, 
constă însă mai curând în pierderea automatismelor decât în 
pierderea memoriei procedurale stricto sensu (a şti cum), care 
implică o varietate de modele procedurale specifice fiecărui tip 
de informaţie (vizuală, auditivă, tactilă etc.). 

Alte studii şi-au propus să examineze memoria explicită şi 
implicită pentru sunetele prezentate imediat la începutul 
somnului, ajungând la o corelaţie între amnezia retrogradă, 
cea anterogradă şi debutul somnului (J.K. Wyatt, 1994). 
După 10 minute de somn, subiecţii au evidenţiat o scădere 
pronunţată a memoriei explicite. La 3 minute şi, respectiv, | 
minut după instalarea somnului, s-a observat scăderea perfor- 
manţelor de evocare şi recunoaştere. In aceste condiţii, me- 
moria implicită rămâne intactă, fără să se fi observat vreun 
efect de recenţă. La doar 30 secunde de la debutul somnului, 
subiecţii nu prezintă deficit al memoriei explicite. Rezultatele 
au fost interpretate din perspectiva engramării şi elaborării in- 
formaţiei, a întreruperii consolidării informaţiei şi corelate cu 
amnezia antero şi retrogradă. 

Referitor: la memoria implicită şi a reflexelor condiţionate, 
se poate spune că acele cunoştinţe dobândite prin condiţionare 
clasică, cum ar fi, de exemplu, reacţia fobică, sunt localizate în 
special la nivelul cerebelului. De cele mai multe ori, etiologia 
fobiei rămâne necunoscută subiectului, deoarece se bazează pe 
cunoştinţele implicite dobândite prin condiţionare. 

Datele privind memoria procedurală motorie sunt com- 
plexe, rezultatele sugerând că faza de învăţare este însoţită, 
de regulă, de o activare a tuturor zonelor motorii. 


În concluzie, putem afirma, în urma numeroaselor studii 
efectuate pe subiecţi amnezici (amnezie antcrogradă şi retro- 
gradă), că memoria explicită, în special reamintirea şi recu- 
noaşterea, se deteriorează la amnezici, în timp ce memoria 
implicită se păstrează, de regulă, intactă. Aceasta sugerează 
că există două sisteme diferite de stocare a informaţiei. 

Ultimele studii în domeniu evidenţiază în cazul memoriei 
explicite o creştere a activităţii nervoase, în timp ce memoria 
implicită este însoţită de o scădere a acesteia. Faptul că me- 
moria implicită are consecinţe neurale opuse memoriei 

explicite relevă o diferenţă biologică fundamentală între cele 
două tipuri de memorie. 


Memoria prospectivă implică reamintirea intenţiei de a 
face ceva anume, cât şi conţinutul acelei sarcini. Termenul 
de memorie prospectivă a fost introdus de Mecham şi 
Leiman în 1975, pentru a desemna reținerea unor acte ce 
urmează a fi realizate în viitor (a lua medicamente la ora 
fixă, a trimite o felicitare etc.). Subiectul îşi furnizează 
singur în acest caz anumiţi indici ce pot facilita reamintirea. 
Este necesar ca aceşti indici de recuperare să fie vizibili la 
momentul potrivit şi recunoscuţi ca mesaj. Ei pot fi de 
natură diferită: indici asociativi, fonetici etc. 

Memoria  prospectivă este implicată în formarea 
deprinderilor, acte ce sunt mediate de lobul frontal. 


Metamemoria se referă la cunoştinţele pe care le avem 
despre propria noastră memorie, atât cele referitoare la 
capacitatea noastră mnezică, cât şi, în general, la strategiile 
mnezice rezolutive de care dispunem. 

Pentru a ne influenţa performanţele mnezice la maximum 
este necesar să deţinem cunoştinţe care facilitează recuperarea 
informaţiilor stocate anterior, respectiv strategii de reamintire 
şi plauzibilitate. 

Cercetări recente au evidenţiat că depresia influenţează 
semnificativ perceperea propriei capacităţi de memorare şi a 
strategiilor cognitive. O depresie medie determină deja 
scăderea metamemoriei (G.J. Mc Dougall, 1995). 


Memoria constructivă constă în elaborarea informaţiei 
înregistrate iniţial (simple interferenţe, stereotipuri sau scheme). 


Memoria este o reflectare a trecutului şi, mai mult, ea reflec- 
tă “trecutul ca trecut”. Este deci vrăjitorul care readuce trecutul 
în prezent, ţinând seama însă de condiţiile actuale ale evocării. 
`. Memoria implică o reflectare activă ce operează modifi- 
cări în materialul stocat (reorganizare, adăugiri, simplificări, 
cvilarea erorilor deja comise) în urma confruntării experienţei 
anterioare cu cerinţele prezentului. 

Se poate afirma deci cu certitudine că memoria tinde să 
transforme trecutul şi nu doar să-l reproducă. Asamblarea 
informațiilor într-o formă nouă, superioară celei precedente, 
arc pentru noi o mare valoare adaptativă. 

Dar ce facem dacă zelul memoriei noastre nu se opreşte aici? 

De multe ori auzim sau citim un oarecare eveniment, înre- 
gistrându-l în memorie fără să-l fi văzut, în absența unei des- 
crieri complete a acestuia, subînţelegând anumite aspecte. Inca- 
drăm noile informații în cunoştinţele noastre generale şi, mai 
mult, emitem păreri sau certitudini că aşa şi nu altfel s-ar fi 
putut întâmpla, deducem cauzele şi consecințele acelui fapt. 

Când povestim ceea ce am auzit sau citit, ne întărim 
primele impresii sau convingerile mai vechi, oferind mai 
multe amănunte decât am înregistrat iniţial, reconstituim 
atmosfera evenimentului, aşa cum ne-am imaginat-o noi (mai 
mult sau mai puțin exactă sau conformă realității), ne eviden- 
tem punctul de vedere. 

Imaginându-ne scena mintal, noi elaborăm informația 
inițială. După un timp însă nu vom şti cu precizie ceea ce 
am adăugat noi şi ceea ce era inițial relatat, reținând infor- 
maţia în ansamblu. 

In baza a numeroase experimente, s-a definit memoria 
constructivă ca un produs secundar al propriei noastre nevoi 
de a înţelege în totalitate ceea ce se întâmplă (E.F. Loftus, 
Schröder, 1985). 

Un exemplu de memorie constructivă este şi încercarea de 
reconstituire a unui accident, în prezenţa mai multor martori 
oculari. De regulă, cei care au asistat la un eveniment sunt 
predispuşi, în momentul evocării lui, la deformări subiective 
omiţând aspecte pe care nu le-au considerat de la bun înce- 
put ca semnificative. Amintirile lor sunt astfel distorsionate. 

Dacă respectivul eveniment este comentat mai târziu de 
alte persoane, în calitate tot de martori oculari, sau se revine 
cu informaţii noi asupra cazului, există şi mai multe şanse ca 
reamintirea evenimentului inţial să fie şi mai mult deformată. 

Manipularea informației conduce, în proporţie de 80%, la 
distorsiuni ale memoriei. Ea are potenţialul de a ne invada 
amintirile, de a ne conforma interpretărilor majorităţii. 

O dată cu trecerea timpului, impresiile originare pălesc şi 
se retrag din memorie, mai ales după ce uităm sursa infor- 

matoare. În cazul accidentului rutier întrebând: “Cam ce 
viteză credeţi că aveau maşinile când s-au izbit?”, vom 
sugera că este vorba despre un accident mult mai grav decât 
de o simplă coliziune. Chiar dacă în realitate nu au existat 
geamuri sparte sau avarii majore, vom fi surprinşi să aflăm 
mai târziu, din relatările martorilor oculari, că au existat 
asemenea aspecte ale accidentului. Ei au integrat noi 
informaţii în legătură cu imaginea despre accident. Era logic 
ca la o “izbitură” să se fi spart geamuri şi să existe mai 
multe detalii pe care să nu le fi înregistrat iniţial, confirmând 
imaginea pe care şi-au construit-o despre un astfel de ac- 
cident. Aceşti martori şi-au fabricat singuri o amintire care-i 
satisface raţional şi pe care o vor purta de acum încolo 
despre accident. 

R.F. Belle (1994), realizează patru astfel de experimente 
de reconstituire în care evidenţiază cum inducerea în eroare a 
martorilor oculari, prin sugestii posteveniment, le poate scă- 
dea acestora memoria pentru detalii. Subiecţilor le-a fost 
atrasă atenţia de la început că, după evenimentul la care vor 
asista, este posibil să fie supuşi unei dezinformări sau in- 
duceri în eroare prin sugestie şi au fost, de asemenea, rugaţi 
să facă distincţie între ceea ce au văzut în realitate şi ceea 
ce li s-a comunicat după desfăşurarea evenimentului. Rezul- 
tatele acestor experimente au arătat că subiecţii îşi amintesc 
detaliile sugerate ca aparținând evenimentului real la care au 
asistat. De cele mai multe ori ei au confundat sursa informa- 
tiei, respectiv cele văzute cu cele auzite, ceea ce a dus la 
scăderea memoriei autentice. 

Astfel, falsa memorie sau falsele amintiri sunt deseori 
create prin combinarea unor amintiri actuale (pe care le 
avem în prezent despre fapte trecute) cu sugestiile sau im- 
presiile referitoare la respectivele fapte, primite de la cei din 
jurul nostru pe care îi investim cu încredere. 

In evocarea unor fapte trecute, putem schimba, fără 
intenţie şi chiar fără să ne dăm seama, un detaliu sau mai 
multe. Dar putem ajunge în aceleaşi condiţii până la a insera 
în acele evocări false amintiri? 

Cercetări foarte recente demonstrează cum sugestia şi 
imaginaţia pot crea amintiri despre evenimente care, în 
realitate, nu au avut loc niciodată (E.F. Loftus, 1997). 

Desigur, au existat cazuri în care psihiatri au inserat fal- 
se amintiri pacienţilor lor şi au existat desigur şi subiecţi 
care pe parcursul terapiei au relatat despre abuzuri şi expe- 
riențe traumatizante a căror autenticitate a fost în final negată 
cu fermitate (Loftus, 1993, Ganaway, 1989). 

Aceste pretinse amintiri să constituie o falsă memorie? 

Cum oare, eliminându-se minciuna, s-a putut afirma cu 
tărie şi fără vreun interes ascuns, că a existat un viol în 
copilărie descris amănunţit, când certificatul medical actual 
proba virginitatea? 

Pentru a studia experimental falsa memorie, a fost necesar 
în primul rând să se găsească calea prin care să se poată 
insera în memorie fapte ce nu s-au petrecut niciodată şi, de 
asemenea, modalitatea ca aceste fapte să nu cauzeze subiec- 
ților un stres emoţional nici în procesul creării falsei amintiri 
ŞI nici în momentul final în care vor descoperi că au fost 
induşi în eroare. 

Un astfel de experiment a fost realizat pe 24 de subiecţi 
cu vârsta cuprinsă între 18 şi 53 ani, care au fost rugaţi să-şi 
reamintească evenimente legate de vârsta de 5 ani (Loftus & 
Coan, 1994). Aceste evenimente au fost povestite anchetatorilor 
de către părinţii, rudele sau prietenii apropiaţi acestora. S-au 
întocmit apoi liste individuale, ce cuprindeau evocarea a trei 
evenimente petrecute în realitate şi unul fals. Evenimentul fals 
a fost construit pe baza unor informaţii plauzibile. Pentru a 
crea, de exemplu, falsa situație că la vârsta de 4-5 ani subiec- 
tul s-ar fi pierdut într-un mare magazin universal, s-a pornit 
de la relatări ale părinților despre o vizită oarecare într-un ase- 
menea magazin la vârsta de 5 ani a copilului. 

Scenariul falsei amintiri includea următoarele fapte: subiec- 
tul se rătăceşie pe culoarele unui mare magazin, începe să 
plângă, iar după 1-2 ore o doamnă în vârstă se oferă să-l 
ajute şi, în final, are loc regăsirea cu părinţii. 

După ce subiecţii au citit fiecare eveniment de pe lista 
lor, au fost rugaţi să scrie tot ce-şi amintesc în legătură cu 
respectivele situaţii. La o a doua întâlnire, subiecţilor li s-au 
cerut detalii în plus asupra evenimentelor. Ei şi-au amintit, în 
proporţie de 68%, aproape imediat de evenimentele reale ce 
le-au citit şi au putut oferi mai multe amănunte asupra aces- 
tora la a doua şi a treia întâlnire. 7 din cei 24 de subiecţi, 

respectiv 29%, şi-au amintit vag sau chiar în totalitate falsele 
evenimente construite pentru ei, iar la următoarele întâlniri 6 
dintre ei au oferit detalii asupra acestor false situaţii. 

Fireşte, evocările faptelor reale prezentau mai multă 
claritate şi erau expuse pe larg. Experimentul nu a urmărit 
însă impactul pe care îl are retrăirea unor vechi amintiri sau 
compararea celor două evocări - subiecți-părinți, ci a vrut să 
demonstreze posibilitatea inserării unor false amintiri. 

Certitudinea evocării unor fapte induse, ca aparţinând su- 
biectului, internalizate, acceptate, confirmate şi recunoscute de 
subiect (false recunoaşteri) pare să crească o dată ce detaliile 
unor astfel de evenimente devin familiare, iar sursa originară 
a informaţiei (în acest caz relatarea rudelor deformată de 
cercetători) este uitată. 

Concluziile acestui experiment sunt confirmate de un alt 
studiu în care s-a obţinut, în cadrul primei întâlniri cu subiecţii, 
o nerecunoaşiere totală a presupuselor evenimente, urmând ca, 
în cursul celei de-a doua întâlniri, 18% dintre subiecţi să 
afirme că parcă îşi amintesc câte ceva, iar la sfârşitul celei de 
a treia întrevederi 25% dintre subiecţi să confirme şi să rela- 
teze vag sau parţial falsele amintiri (|. Nyman, 1996). 

In alte studii, terapeuţii, utilizând proceduri experimentale 
similare, au rugat un grup de studenţi să-şi reamintească anu- 
mite evenimente ale copilăriei relatate şi de părinţii lor (F.J. 
Billiny, 1996). Li s-a spus că acest studiu doreşte să surprin- 
dă modul diferit în care oamenii îşi amintesc unul şi acelaşi 
eveniment. Falsele amintiri se refereau fie la o presupusă 
internare de urgenţă într-un spital, fie la o petrecere- 
aniversare a părinţilor la care subiectul ar fi spart o vază de 
valoare, o amintire de familie. 

Rezultatele au fost surprinzătoare: 84% dintre studenţi şi-au 
amintit, în final, de respectivele evenimente. La prima întâlnire 
niciunul nu şi-a amintit însă despre respectiva întâmplare, 
pentru ca, la a doua, să-l recunoască în proporţie de 20%. 
Câţiva subiecţi au descris chiar atmosfera evenimentului şi 
persoanele prezente atunci, comportamentul acestora faţă de ei. 

Aceste câteva experimente descrise evidenţiază, la fel ca nu- 
meroase altele similare (K. Ketchamn, 1994, S. Lupin, 1995; 
D.C. Rubin, 1996; D.L. Schater, 1996, E.F. Loftus, 1997), cum o 
Simplă sugestie externă conduce la construirea unor false amintiri. 

Aceste procedee pot şi sunt aplicate în situaţii de viață 
reale, în cadrul unor interogatorii la procese (Mack, 1980, 
Daro, 1998) sau în anumite şedinţe de psihoterapie (Olio, 
1989, Johnson, 1990). De multe ori întrebările închise ale unor 
chestionare, ce conțin deja alternative ca răspuns şi chiar 
modul în care este pusă întrebarea (“Nu-i aşa că...”), sugerează 
ce se aşteaptă de la noi. 

In instanţă, de exemplu, când se încearcă obţinerea unei 
mărturisiri, i se cere suspectului să-şi imagineze că ar fi par- 
ticipat la actul criminal şi să descrie cum ar fi procedat. Mai 
mult, anumite tehnici terapeutice încurajează pacienţii să 
vizualizeze cu “ochii minţii” evenimente din copilărie ce ar 
putea ascunde sursa conflictelor, convingerilor sau mecanis- 
melor de acţiune de mai târziu. 33% dintre psihologii clini- 
cieni îşi sfătuiesc pacienţii să dea frâu liber imaginaţiei. Un 
renumit terapeut şi autor al unor cărți despre abuzul sexual la 
copii, W. Maltz, încurajează aceste exerciţii de imaginaţie pen- 
tru a scoate la suprafaţă amintiri de mult reprimate prin între- 
bări de genul : “Ce-ai face în situaţia respectivă?”, “In ce pe- 
rioadă a zilei crezi că ţi s-ar fi putut întâmpla?”, “Unde te-ai 
fi aflat?”, “Ce anume s-ar întâmpla de fapt?” 

Aceste exerciţii de imaginaţie au rolul de a creşte proba- 
bilitatea apariției amintirilor reale, dar, din păcate, în aproape 
aceeaşi măsură, şi pe cea a falselor amintiri. 

Alt studiu propune utilizarea unei liste de 40 de eve- 
nimente, fiecare dintre ele evaluat pe o scală începând de la 
“Acest eveniment cu siguranţă nu a avut loc niciodată” până 
la “Evenimentul a avut loc cu siguranţă”, care să fie 
prezentată unor pacienţi (S. Kassin, 1996). Peste două săptă- 
mâni de la prezentarea listei, li s-a cerut pacienţilor să-şi 
închipuie că ar fi trăit unul din evenimentele pe care nu le 
recunoscuseră iniţial. Subiecţi diferiți au fost rugaţi să-şi 
imagineze situaţii diferite. Peste un nou interval de timp, 
aceiaşi subiecți au fost rugaţi să verifice încă o dată auten- 
ticitatea celor 40 de evenimente prezentate iniţial, indicând şi 
modul în care ar reacţiona la situaţiile pe care nu le 
recunosc. O mare parte a relatărilor lor au fost, de fapt, evo- 
cări ale situaţiilor induse prin exerciţiul imaginaţiei. 

Rezultatele experimentului au arătat că după mai multe 
întâlniri, un procent tot mai mare de evenimente false erau 

recunoscute ca autentice de către subiecţi. Imaginile 
evenimentelor deveniseră familiare subiecţilor, chiar dacă erau 
false şi interferau uşor cu amintirile reale, creând confuzii, 
mai ales când sursa originară a informaţiei a fost în timp 
uitată (“Ştiu, dar nu-mi amintesc de unde”). 

Alte studii arată că experienţele copilăriei sunt direct şi 
uşor corelate cu acţiuni imaginate în cursul experimentelor 
(L. Goff, H. Roediger, 1997). Cu cât subiectul se închipuie 
realizând acţiuni simple, dar neobişnuite pentru el, cu atât 
este mai mult înclinat să creadă, după un anumit timp, că 
le-a realizat cândva, în realitate. 

Se poate vorbi astfel de un adevărat sindrom al falsei 
memorii (false memory syndrome - FMS), definit ca “un 
ansamblu de gânduri, sentimente şi acţiuni bazate pe false 
amintiri, distorsionate sau eronate, pe care subiectul le 
recunoaşte ca fiind reprimate anterior” (Ph. G. Zimbaro, A.L. 
Weber, 1994). 


Amintiri imposibile 


Un adult nu-şi poate reaminti episoade autentice ale 
începutului copilăriei sale, de exemplu, fapte recente petrecute 
în primul său an de viață. 

Faptul că în realitate nici o persoană nu-şi poate aduce 
aminte, în condiţii normale, despre evenimente petrecute în 
primul an al copilăriei sale, cu toate că acesta este cel mai 
bogat în experienţe, l-a făcut pe S. Freud să definească aceas- 
tă uitare ca pe o amnezie a copilăriei. Pacienţii săi de atunci, 
ca ŞI cei ai terapeuţilor de astăzi, erau în majoritate incapabili 
să-şi amintească fapte sau scene din primii trei ani de viaţă. 

Primele lor amintiri se refereau abia la cele petrecute 
după vârsta de 3 ani. S. Freud vede în această amnezie 
altceva decât efectul unei incapacităţi funcţionale a copilului 
de a-şi înregistra impresiile. El explică amnezia infantilă 
printr-un mecanism de apărare a eu-lui, prin reprimarea 
“instinctelor sexuale şi a pulsiunilor agresive. Această represie 
constă în blocarea accesului în conştiinţă a informaţiilor refe- 
ritoare la dorinţele sau fantasmele sexuale ale subiectului. 
Conform teoriei lui S. Freud, când instinctele sexuale nu pot 
fi satisfăcute, deoarece condiţiile mediului social nu o permit, 
ele sunt refulate, trimise înapoi în inconştient, aparent uitate. 

Ele nu sunt pasive, ci, dimpotrivă, tind să fie satisfăcute fie 
sub forma unor acte comportamentale, denumite de Freud acte 
ratate (lapsusuri, uitare de nume, erori de scris sau citit etc.), 
fie în vise, manifestări nevrotice sau anxioase. 

Amnezia copilăriei este, din punctul său de vedere, efectul 
refulărilor trecute, cât şi condiția refulărilor ulterioare şi, în 
special, a amneziei isterice. 

Psihanaliştii au explicat amnezia infantilă prin excluderea 
din câmpul conştiinţei a unor amintiri cu “conţinut libidinal”. 
Unul din marile merite ale lui S. Freud rămâne acela că dez- 
văluie existenţa unor “procesări inconştiente” ale informaţiei. 


Dar există totuşi atâtea fapte uitate care nu se referă şi nu 
pot fi reduse la aceste instincte. O altă explicaţie a acestei 
amnezii se referă la o anumită capacitate limitată a memoriei. 
Cu timpul, multe informaţii se pierd, în locul celor vechi 
plasându-se altele noi. Memoria s-ar deteriora în timp, astfel 
încât la adul multe informaţii vechi s-au pierdut o dată cu 
acumularea masivă de informaţii noi ce le-a permis evoluţia. 
Şi totuşi există numeroase persoane de 30 ani ce-şi amintesc 
foarte bine anii de şcoală primară şi chiar de grădiniţă, în 
timp ce persoane de 18 ani nu-şi amintesc nimic despre al 
treilea an de viaţă, în ambele cazuri fiind vorba de 
aproximativ acelaşi interval de timp, respectiv 15 ani. 

Majoritatea studiilor au arătat că rata uitării este mult mai 
mare în primii şase ani de viaţă decât după aceştia (Wetzler, 
Sweeney, 1986). Cercetările efectuate asupra fraţilor au 
evidenţiat că cel mare nu-şi amintea nimic despre naşterea 
mezinului, dacă aceasta survenise în primii săi trei ani de viaţă. 
Cea mai pertinentă explicaţie însă este aceea că înregistrarea, 
achiziţionarea informaţiilor şi codarea acestora se realizează în 
mod diferit la vârsta copilăriei faţă de cea adultă. Copiii la 
vârste foarte mici nu asociază experienţele sau faptele, nu fac 
corelaţii, nu sunt capabili de a relaţiona, de a ordona în 
categorii sau de a face scheme. Când devin capabili de acest 
lucru, o dată cu dezvoltarea limbajului, faptele primei copilării 
au fost deja uitate. 

Hipocampul, formaţiune a sistemului limbic, prezent atât 
la om, cât şi la numeroase animale, cu rol deosebit în achi- 
Ziţia şi restituirea amintirilor, controlând deci funcţia mnezică, 
nu este suficient de matur în primii ani de viaţă pentru a 


putea permite ordonarea şi stocarea pe termen lung a infor- 
maţiilor care să poată fi regăsite la vârsta adultă. 

Astfel, dezvoltarea biologică îşi spune din nou cuvântul în 
consolidarea memoriei, deoarece hipocampul devine matur 
abia după primii doi ani de viaţă. 

Ablaţia chirurgicală a hipocampului sau diferite leziuni ale 
acestuia produc la om amnezia (anterogradă, retrogradă) şi pier- 
derea facultăţilor de învăţare, ceea ce confirmă implicarea lui în 
funcţiile cognitive ale creierului. Studii recente susţin însă ipoteza 
că memoria nu este o funcţie specială a unei Singure structuri 
cerebrale, cum au evidenţiat până nu de mult cazurile clinice de 
amnezie. Sunt multe aspecte ale funcțiilor mnezice şi ale am- 
neziei care includ şi alte arii corticale, ce nu implică hipocampul. 
Amnezia ar implica mai degrabă toate ariile corticale în care res- 
pectivele informaţii, imposibil de evocat, au fost percepute şi pro- 
cesate (A.J. Horel, 1994). 


Pornind de la aceste imposibile amintiri, numeroşi cerce- 
tători au încercat să le facă posibile chiar şi prin constru- 
irea de amintiri imposibile. 

Una din procedurile de a insera o astfel de amintire 
despre fapte petrecute la câteva zile după naştere a fost 
iniţiată şi dezvoltată de N. Spanos şi colaboratorii săi (1995). 

El a explicat subiecţilor săi că au o bună coordonare a 
mişcărilor oculare şi o mobilitate mare în explorarea vizuală, 
datorită faptului că deasupra pătuţului lor de nou-născut au 
fost atârnate diferite jucării colorate care se legănau. 

La a doua şedinţă, pentru a le insera o asemenea expe- 
riență, o jumătate din grupul de subiecţi a fost hipnotizată, 
ajungându-se prin sugestie şi regresie de vârstă până la a doua 
zi după naştere. In această stare subiecţii au fost întrebaţi ce-şi 
amintesc referitor la acele prime zile de viaţă. 

Cealaltă jumătate a fost supusă, în stare de veghe, unor 
tehnici de reconstituire prin imaginaţie a experienţelor pri- 
mare prin care ar trece un nou-născut. 

Ambele grupuri, atât cei hipnotizaţi, cât şi cei antrenați prin 
procedura de restructurare mnezică, au afirmat mai târziu că au 
trăit, în realitate, experienţa, integrând-o în rândul amintirilor 
autentice. 

Rezultatele acestui experiment au evidenţiat că grupul 
antrenat prin tehnici de imaginaţie şi-a însuşit falsa amintire în 
proporție de 95% faţă de 70% din grupul celor hipnotizau. 

Cel puţin în acest studiu, hipnoza s-a dovedit a nu fi 
necesară. 

Putem spune deci că la presiunea unor factori externi, so- 
ciali, cât şi prin imaginarea detaliată a unor situaţii, nicicând 
întâmplate, putem construi false amintiri. 

Memoria noastră va combina datele reale cu sugestiile 
primite de la ceilalţi, iar cu timpul conţinutul informaţional 
se va disocia de sursă. 

Cercetări viitoare vor releva poate tipul exact de perso- 
nalitate predispus, susceptibil la asemenea forme de sugestie. 


O altă modalitate prin care intervenim în construirea pro- 
priilor amintiri este stereotipul, ca set de informaţii ce carac- 
terizează o clasă socială, de exemplu, un ghid în interacţiu- 
nea socială. Un german este considerat meticulos, serios, 
inteligent, pe când un italian este văzut mai curând ca artist, 
iresponsabil sau nechibzuit, etern îndrăgostit. 

Stereotipurile pot influenţa memorarea. O simplă pre- 
zentare a unei persoane, ca fiind o veritabilă franţuzoaică, 
face ca informaţia prezentă să interfereze cu stereotipul res- 
pectiv şi să construim o anumită imagine despre acea persoa- 
nă care, în realitate, ar putea să nu-i corespundă. 

Stereotipurile sunt astfel de scheme-reprezentări mentale 
referitoare la clase sociale, obiecte, evenimente sau situaţii ce 
pot evidenția cunoştinţele pe care le avem despre cum tre- 
buie să ne comportăm în anumite situaţii (restaurant etc.). 
Ele reprezintă, practic, pentru noi o “economie cognitivă”. 

Schemele afectează atât stadiile de engramare, cât şi de 
evocare ale MLD. 


PROCESELE MEMORIEI 
Sunt definite trei procese ale memoriei: 

Q engramarea, fixarea informaţiilor (encoding) sau memorarea 
propriu-zisă; 

Q stocarea informaţiilor (storage); 

O reactualizarea informaţiilor (retrival). 


Fiecare dintre aceste procese sunt atribuite unor structuri 
diferite ale creierului, subliniindu-se astfel deosebirile neuro- 

anatomice ale acestora. S-a observat că în cazul engramării 
sunt activate în special zone din emisfera cerebrală stângă, în 
timp ce în cazul reactualizării (evocării) sunt activate zone 
ale emisferei cerebrale drepte (Shallice şi colab., 1994, Tul- 
ving şi colab., 1994). 


1. Engramarea sau memorarea presupune convertirea 
informaţiei (energia stimulului) într-un cod neural ce poate fi 
comunicat. Achiziţionăm astfel informaţii pe care le intro- 
ducem în memorie în prezenţa intenţiei, atenţiei şi selecţiei. 
Acest proces este automat şi se realizează cu o asemenca ra- 
piditate încât de regulă nici nu ne dăm seama. 

Memorarea poate fi mecanică, efectuată în lipsa înţelegerii 
materialului (în special în învăţarea formală), deşi este 
necesară uneori în reținerea unor numere de telefon sau a 
unor denumiri etc., şi logică, bazată pe înţelegerea conți- 
nutului şi desprinderea semnificaţiilor, pe asociaţii şi raţiona- 
ment, pe experienţa şi capacităţile intelectuale ale subiectului. 

In funcţie de prezenţa sau absenţa unui efort voluntar, ce 
presupune mobilizare energetică, memorarea poate fi 
involuntară (fără vreun scop sau strategii anume) sau 
voluntară (cu scop conştient, mobilizare voluntară şi utilizarea 
unor procedee speciale). 


2. Stocarea sau conservarea informaţiilor reprezintă 
reținerea în timp à materialului memorat. Acest proces este 
însă activ, presupunând totodată şi organizarea, asocierea şi 
reactualizarea informaţiilor. Durata stocării diferențiază MSD 
(capacitate limitată: 7 + 2 elemente) şi MLD. 


3. Reactualizarea informaţiilor sau recuperarea acestora din 
materialul stocat, “reamintirea”, ale cărei caracteristici sunt 
promptitudinea, adecvarea şi completitudinea, se realizează 
prin recunoaştere (efectuată în prezenţa obiectului sau infor- 
maţiei prin identificarea unor date prezentate anterior) şi re- 
producere (efectuată în absenţa obiectului sau informaţiei). 

In oricare dintre aceste stadii ale memoriei se pot pierde 
informaţii. In cazul stocării de lungă durată (MLD) s-a putut 
preciza rolul hotărîtor al hipotalamusului ce leagă aspecte 

diferite ale memoriei, stocate în zone diferite ale creierului. 
Terapia electroconvulsivă în depresiile severe demonstrează că 
şocul electric întrerupe procesul stocării MLD (Squire, 1992). 


Uitarea 


Manualele de psihologie definesc uitarea ca un fenomen 
natural, firesc şi relativ necesar. Ea permite atât eliminarea 
informațiilor de prisos ce nu mai corespund necesităților, 
solicitărilor şi condițiilor actuale, cât şi înlocuirea infor- 
mațiilor vechi cu unele noi ce favorizează adaptarea per- 
manentă la realitate. 

Dincolo însă de aceste limite, uitarea devine, în raport cu 
memoria, un fenomen negativ, o piedică în calea dezvoltării 
individului. 

Uitarea poate fi totală - o ştergere integrală a datelor me- 
morate sau numai a acelora în legătură cu un anumit fapt 
sau fenomen -, întâlnită mai des în cazuri patologice, parțială 
- recunoaşteri sau reproduceri vagi, eronate sau amneziile - şi 
momentană - pentru un timp limitat (lapsusul). 


Motivele uitării 


Di Alterarea memoriei sau declinul acesteia, în special în ca- 
zul memoriei de scurtă durată (MSD) şi al memoriei sen- 
zoriale, constă în pierderea gradată a informațiilor, o dată 
cu trecerea timpului. Nu toate tipurile de memorie se 
supun însă acestei alterări. Deprinderile motorii, de exem- 
plu, nu se uită chiar dacă nu sunt practicate mulţi ani 
(înotul, mersul pe bicicletă etc.). 


U Interferenţa afectează atât învăţarea, cât şi reținerea 
materialului. Ea poate fi explicată prin “raporturi inductiv- 
negative dintre diferitele părţi ale materialului asimilat anterior 
şi ulterior” (I. Radu şi colab., 1991). Există deci o interfe- 
renţă proactivă, în care informaţiile vechi interferează cu 
unele noi, dar similare, şi una retroactivă, în care informaţiile 
noi invăţate impiedică regăsirea unor informaţii similare mai 
vechi. Cu cât infomaţile (noi şi vechi) sunt similare, cu atât 
interferența va fi mai puternică. De asemenea, lipsa acordării 
de atenţie şi semnificaţie informaţiilor favorizează fenomenul 
interferenţei. Aceste principii care guvernează interferența au 

fost subliniate într-un studiu de referință încă din 1924 de 
către Jenkins şi Dallenbah. 


@ Imposibilitatea reamintirii, eşecul evocării, se poate datora fie 
unei inhibiții de protecție sau unei inhibiții externe (stimuli 
neobişnuiți), fie superficialităţii învățării sau imposibilității de 
a găsi o cheie de memorie. Anumite studii relevă că de 
multe ori nu ne putem aminti numele unor persoane decât în 
contextul social în care le-am întâlnit prima dată (Reiser şi 
colab., 1985), amintirea formându-se în strânsă legătură cu 
respectivul context sau cu trăsăturile de personalitate ale 


persoanei în cauză (Bond & Brockett, 1987). 


qg Uitarea motivată se referă la faptul că blocăm singuri evo- 
carea, materialul nu este pierdut, ci doar reprimat datorită 
unor experiențe traumatizante (frică, durere, şoc, ruşine etc.) 
ce l-au însoțit. Incă din 1923, S. Freud a descris procesul 
dinamic al acestui tip de uitare ca mecanism de protecție a 
eu-lui, a integrității persoanei respective, de reprimare a 
evenimentelor traumatizante şi trimiterea lor în inconştient. 


Uităm deci situațiile neplăcute, defavorizante, ce dezvăluie 
o parte din noi pe care nu dorim s-o recunoaştem sau de 
care ne este jenă, numele persoanelor antipatice etc. Studii 
asupra acestui tip de uitare demonstrează că suntem capabili 
să transformăm chiar asemenea experiențe în unele neutre, să 
reconstituim indulgenți aspecte ale trecutului, să le 
reinterpretăm pentru a le accepta şi evoca mai uşor 
(Kihlstrom & Harackiewicz, 1982). 


gg OPTIMIZAREA MEMORIEI 


“În condiții normale folosim aproximativ 
10% din capacitatea memoriei noastre”... 
(W. James) 


„Dar învățând să ne optimizăm funcţiile mnezice vom 
învinge poate barierele timpului, această farsă, această noţiune 
cu aere de suveran; vom putea deschide în deplină siguranţă 
cutia timpului trecut, prezent şi viitor. 

A ne cultiva memoria ar trebui să fie una din preo- 
cupările de bază ale educației noastre. Există o enormă varia- 
bilitate a oamenilor din punctul de vedere al capacităţii de 
memorare, în fapt, a memoriei pe care o posedă fiecare. 

Procesele memoriei se pot desfăşura într-un ritm rapid sau 
lent, necesitând efort, consum energetic şi mobilizare intelec- 
tuală maximă sau se pot realiza cu uşurinţă, uneori, specta- 
culos de prompt. Modul în care este folosită memoria depin- 
de fireşte de particularităuile şi posibilităţile psiho-fiziologice 
ale subiectului, de personalitatea şi deprinderile sale, dar şi 
de factori exteriori acestuia. Aceşti factori se referă, de 
regulă, atât la natura şi volumul materialului de memorat, la 
interesul şi dispoziţia afectivă a subiectului, cât şi la ambian- 
ta sau contextul în care se realizează memorarea sau evo- 
carea respectivei informaţii. 

Pentru a creşte capacitatea de reţinere şi a facilita reac- 
tualizarea informaţiei se folosesc o serie de procedee, stra- 
tegii mnezice, ce favorizează atât procesul de memorare, cât 
şi de reproducere a cunoştinţelor dobândite, sporind gradul de 
eficienţă a memoriei. 

Acest ansamblu de procedee poartă denumirea de scheme 
mnemotehnicc. 

Stabilirea unor puncte de reper, a unor astfel de 
mnemoscheme, valorifică întotdeauna potenţialul existent al 
memoriei, conducând la optimizarea funcţionalităţi sale. 

Folosirea schemelor mnezice ajută la reținerea materialului 
într-o asemenea măsură încât sprijină paradoxul că “este mai 
uşor să reţii decât să uiţi”. 

In această încercare va trebui să ţinem seama de urmă- 
toarele etape. 


O Stabilirea şi definirea scopului activității are o extremă 
importanţă în reuşita unei bune memorări. Este necesar să 
cunoaştem ce implică respectiva activitate, de ce şi cât de 
importantă este pentru noi, pentru cât timp vom memora, 
succesiunea memorării etc. 

Scopul trebuie să fie clar formulat, să implice intenţia, 
dorinţa şi voinţa noastră. 

Este dovedit faptul că majoritatea celor care au o idee cla- 
ră, un scop bine definit, arzător, sfârşesc prin a-l transforma în 
realitate mult mai uşor decât ceilaţi, ajungând mai repede la 
performanţă şi reuşită. 

Scopul nu trebuie privit ca pe un imperativ (“Trebuie să-mi 
iau examenul”), ci în totalitatea aspectelor sale, să-i vedem 
bucuria împlinirii şi avantajele. El trebuie să ne atragă ca un 
magnet, astfel încât pe măsură ce ne apropiem de el puterea 
sa de atracţie să crească, iar efortul depus de noi să fie mai 
uşor disponibilizat. Cu cât ne vom apropia mai mult de reali- 
zare, randamentul nostru va creşte, atenţia va fi susținută, iar 
raționamentul va fi sigur. 

Diferite experiemente pe şobolani au evidenţiat forţa 
atracției pe care o exercită scopul pe măsură ce se apropie 
de realizare. Şobolanul îşi intensifică eforturile când simte că 
ieşirea din labirint este aproape, precipitându-se spre ea. 

Psihologul K. Levin a elaborat, referitor la acest fenomen, 
o “teorie a tensiunii”, conform căreia am rămâne încordaţi, 
tensionaţi şi mobilizați până când ne atingem scopul propus. 
El explică astfel de ce continuăm să mâncâm până ce golim 
farfuria, chiar dacă apetitul nostru este deja satisfăcut, sau de 
ce un copil ne va implora să-l lăsăm să termine jocul, chiar 
dacă i se închid ochii de somn. Astfel, la începutul unei 

activităţi, pe care nc-o dorim şi asupra căreia ne concentrăm 
în mod deosebit atenţia, se creează o tensiune interioară care 
nu mai poate fi diminuată decât după atingerea scopului fixat. 

Tensiunea musculară şi starea de încordare facilitează 
exerciţiul de memorare şi creşte randamentul acesteia. 

Experienţa arată că depunem mai mult efort, suntem mai 
sumulaţi şi mai motivaţi, când ne confruntăm cu un obstacol 
sau cu un adversar. Pentru a demonstra acest fapt R.S. 
Woodworth a organizat un experiment pe două grupe de 
studenţi la fel de bine pregătiţi. El a cerut primului grup să 
răspundă unui test scris. Inainte de a le permite să înceapă 
lucrul i-a înştiinţat că testul respectiv a fost rezolvat cu o notă 
foarte bună de către un grup de studenţi de la altă facultate. 
Celui de-al doilea grup li s-a dat de rezolvat testul fără nici o 
indicație. Rezultatele au arătat că primul grup de studenţi a 
terminat testul mai repede şi cu rezultate superioare celui de-al 
doilea, care nu a fost stimulat de nimic. Ceea ce a dus la 
obținerea unor rezultate neaşteptat de bune din partea primului 
grup a fost motivaţia şi condiţia de competitivitate, scopul pe 
care şi l-au propus studenţii de a-i depăşi pe cei ce făceau 
parte din grupul imaginar. 

Un alt experiment, realizat pe două grupe de ţărani ce 
trebuiau să semene două parcele egale ca dimensiuni, una 
jalonată, cealaltă nu, a evidenţiat că grupul care a semănat 
parcela jalonată a terminat mult mai repede decât celălalt 
grup. In cazul grupului învingător, scopul era vizibil, fiecare 
jalon indicând apropierea de final. 

Acest gen de experimente au condus la observaţia con- 
form căreia diferenţierea scopurilor, parcurgerea în etape a 
Sarcinii, jalonarea duc la creşterea randamentului memoriei. 
Nu putem face totul dintr-o dată, ci ne vom programa pe 
zile capitolele ce trebuie asimilate sau, în cazul învăţării unei 
limbi străine, liste de cuvinte şi de reguli gramaticale, elimi- 
nând astfel timpii morţi. 

Aceste etape îndeplinite una câte una reprezintă un verita- 
bil stimulent spiritual. Fiecare etapă sau scop intermediar 
îndeplinit va creşte randamentul memoriei. Atingând aceste 
scopuri intermediare vom câştiga forţa motrice, ce va permite 
realizarea scopului final cu succes. Acest ultim scop trebuie 
să fie prezent permanent în gândurile noastre. 

O Acordarea unei recompense după îndeplinirea unui scop 
intermediar, chiar dacă succesul şi reuşita reprezintă în sine o 
recompensă pentru efortul depus, stimulează puterea de reţi- 
nere. A ne acorda o recompensă nu înseamnă însă a ne ruina 
singuri, confundând-o cu un cadou. O recompensă poate fi o 
pauză de 20 minute în care deschidem geamul, facem ceva 
plăcut, ieşim la o scurtă plimbare, dăm un telefon, bem o 
cafea, ne relaxăm. Toate acestea ni le vom permite deoarece 
scopul intermediar a fost atins şi numai după ce acesta a fost 
realmente atins, când avem proba că memona noastră a stocat 
informațiile dorite. 

Fiecare pauză va permite să se întipărească mai bine infor- 
mația, va multiplica şansele de a ne reaminti. Aceste pauze 
sau recompense nu ni le vom acorda însă în timpul lucrului, 
al învățării, chiar dacă pare să meargă bine şi ne încadrăm în 
timp, deoarece ele se vor transforma în distragere a atenţiei. 
A ne întrerupe în timpul lucrului, în timpul memorării înseam- 
nă să creăm un punct slab, un gol în lanţul memorării. 

Recompensa nu trebuie să ne scoată complet din atmosfe- 
ra Studiului sau a stării de tensiune. Ea nu este o veritabilă 
distracţie, ci face parte din perioada studiului. Este greşit 
comportamentul conform căruia ne ducem să ne distrăm pen- 
tru a uita de grija examenului. Ceea ce ai învăţat trebuie să 
coabiteze cu tine, să te bucure că ști. 

Scopul trebuie să fie astfel mereu prezent în gândurile 
noastre. Ceea ce este indicat să vă spuneţi în pauze este pur 
şi simplu: “Mă voi relaxa puţin acum pentru a reveni cu 
forţe proaspete din nou la lucru”. Un moment de pauză valo- 
rează dublu cât timpul unei învăţări forţate. Trebuie să ne 
merităm recompensa, să nu cedăm în faţa tentaţiilor înainte 
de a ne atinge scopul şi puterea noastră de memorare va 
creşte considerabil. Numai astfel vom putea transforma un 
factor negativ, ca distragerea atenţiei, într-unul pozitiv, inver- 
sându-i complet influenţa asupra muncii noastre. In loc de a 
întrerupe efortul, ideea recompensei stimulează ritmul me- 
morării, devenind astfel o dublă recompensă. 

Timpul rezervat memorării şi învăţării va fi maxim, iar 
cel al recreării doar strictul necesar pentru a ne odihni (activ 
sau pasiv). Dacă pauza este mai scurtă, atunci încălzirea, 
intrarea din nou în ritmul de lucru sunt şi ele mai rapide, 

iar tonusul general mai bun. Vom atinge randamentul maxim 
numai după o anumită perioadă de când am reînceput lucrul. 
Dacă intervalele de timp acordate pauzei sunt mai mari, ele 
se vor transforma în factori de uitare. 

O dată ce scopul intermediar sau final a fost atins, nu 
întârziați să vă acordaţi recompensa, nu o amânaţi, nu-i 
anulați valoarea psihologică şi rolul. Nu vă frustrați. Eve- 
nimentele şi situațiile agreabile, la fel ca şi respectivele 
recompense, se fixează mult mai uşor în memorie. Tot ce ați 
învățat şi aţi legat de o senzație agreabilă, de faptul că aţi 
fost recompensat într-un mod plăcut, va putea fi uşor înti- 
părit pentru mult timp. 


O Organizarea materialului, înţelegerea acestuia şi prelu- 
crarea sa prin diferite mijloace, până când devine perfect 
accesibil, facilitează considerabil memorarea. In primul rând 
trebuie să avem o viziune de ansamblu, o imagine a totului, 
o sinteză a întregului, o vedere panoramică care să asigure 
înţelegerea legăturii logice dintre succesiunea părţilor com- 
ponente. Spiritul de sinteză va permite gruparea faptelor în 
memorie şi evocarea acestora într-o ordine perfect logică. 
Pentru că, de regulă, începutul şi sfârşitul materialului se 
rețin mult mai uşor, ceea ce psihologii numesc impresie pri- 
mară şi, respectiv, recentă, va trebui să acordăm mai multă 
atenţie mijlocului, care este mai greu de memorat şi va cere 
mai mult timp. 

Putem organiza materialul ierarhic, îl putem structura logic 
pe capitole, subcapitole, idei, putem folosi elemente comune 
ce leagă două informaţii, le putem ordona, subordona şi chiar 
reorganiza într-o manieră proprie, familiară sau într-o suc- 
cesiune nouă ce are semnificaţie pentru noi. Putem, de ase- 
menea, reformula o problemă, reconstitui o demonstraţie, înca- 
dra informaţiile în categorii, alcătuind imaginea unui arbore 
ierarhic, care să evidenţieze organizarea personală a datelor, 
logica individuală, viziunea proprie asupra materialului. 

În general, citirea şi recitirea de 4-5 ori a unui material 
ce trebuie învăţat este mult mai puţin eficientă decât citirea 
lui o singură dată şi alcătuirea unui plan, stabilirea întrebă- 
rilor la care răspunde materialul, argumentele, cauza şi efec- 
tul, mecanismele implicate, rolul, importanţa etc. 

Este recomandat să facem scheme, să stabilim asemănările 
şi deosebirile, să urmărim cum se inlănțuie ideile, să fracțio- 
năm, să divizăm materialul în secvențe informaționale mai 
mici, subordonate, asigurându-ne că fiecare în parte are coe- 
rență, început şi sfârşit. 

Un material logic, bine structurat, omogen, ordonat şi coe- 
rent este mult mai uşor de reţinut, chiar dacă volumul său 
este mai mare, comparativ cu un altul, de volum informa- 
tional mai mic, dar nestructurat şi lipsit de semnificaţie. 

Potrivit unor recente teorii cognitive, cunoştinţele noastre 
sunt organizate în scheme specifice fiecărui tip de eveniment 
şi situaţie. 


O Acordarea unei semnificaţii va facilita atât achizi- 
ţionarea şi engramarea informaţiilor, cât şi evocarea acestora. 
Informaţia trebuie să aibă semnificaţie pentru noi, să o 
personalizăm, să-i acordăm un sens, un înțeles. Astfel, me- 
morarea logică va fi întotdeauna superioară celei mecanice, 
de scurtă durată. Inţelegând ceea ce avem de memorat, încor- 
porăm de fapt informaţiile noi în cele vechi, ştiute, le punem 
în acord cu experienţa noastră anterioară. Informațiile vechi 
au fost denumite “idei-ancoră”, deoarece în lanţul cunoaşterii 
vom lega de ele informaţii prezente sau viitoare. Cu cât vom 
poseda mai multe asemenea idei-ancoră, cu atât vom înţelege 
şi memora mai rapid. De asemenea, cu cât informaţia ape- 
lează la inteligenţă cu atât va avea şansa să fie rapid me- 
morată şi evocată. Acordând o semnificaţie particulară fap- 
telor, lucrurilor, va fi imposibil să le uităm. 

Dar ce semnificaţie putem acorda, de exemplu, unei liste 
de cumpărături sau unei serii de cifre (număr de telefon, de 
buletin, cod etc.) pe care nu dorim să le uităm? 

Vom descompune întregul în părţi, în unităţi sau secvenţe 
cât mai familiare. 

De exemplu, numărul meu de buletin este 219652. ÎL voi 
putea reţine uşor că începe şi se termină cu 2, pentru că 
această cifră are semnificație pentru mine; ea reprezintă ziua 
mea de naştere. Rămâne apoi 1965, care ar putea fi foarte 
bine un an de naştere. Dar nu al meu. Însă cu cât ar putea 
fi mai mare sau mai mic decât anul meu de naştere? Res- 
pectiv cu patru ani. Ceea ce va trebui să rețin este doar că 

. “Buletinul meu este mai mare decât mine cu patru ani”. 
» Această propoziţie este pentru mine cheia memoriei. Ea îmi 
va permite oricând să-mi amintesc numărul de buletin. Cele 
+ şase cifre iniţiale au fost reduse la una: patru. 

l Astfel de raționamente poate face oricine în oricare situa- 
ţie particulară s-ar afla. 

Pentru o listă de cumpărături vom reține doar inițialele 
alimentelor sau obiectelor de cumpărat şi vom forma cu 
acestea un cuvânt. Vom reține doar un cuvânt/cuvinte în 
cazul unei liste foarte lungi. 

Vom putea găsi de fiecare dată un mod personal, la înde- 

mână, conform experienței noastre de viață prin care să acordăm 
semnificație, să simplificăm materialul de memorat. Putem folosi 
codul cel mai simplu: A = 1, B = 2, C = 3 ş.a.m.d. pentru a 
; transforma cifrele în cuvinte, pe care le putem reține mai uşor. 
, Acordând semnificație, elaborăm informaţia. 
„ Prezenţa interesului mobilizează, orientează şi dinamizează 
` procesele memoriei. Vom memora cu atât mai bine, cu cât 
"suntem real interesaţi de ceea ce dorim să reținem. Interesul, 
 trebuinţele, motivele, aspiraţiile individuale asigură selecuvitatea 
şi trăinicia memoriei. Memorăm mult mai bine ceca ce 
corespunde intereselor, dorințelor, nevoilor noastre, deoarece 
respectivul material este perceput cu atenţie, în prezenţa intenţiei, 
în momentele noastre de maximă receptivitate. W. Hamilton a 
formulat în acest sens chiar o lege a interesului, conform căreia 
din totalitatea amintirilor pe care o stare, un obiect sau un 
eveniment prezent le poate evoca, subiectul şi le va reaminti 
doar pe acelea care prezintă interes actual, care concordă cu 
tendinţele sale predominante şi dispoziţia de moment. 


O Stabilirea unor mediatori va ridica potenţele memoriei şi 
îi va uşura funcţionalitatea. Aceşti mediatori sunt fie asociaţiile 
pe care le facem între informaţiile noi şi cele vechi, deja fami- 
liare, fie rezumatele, asociaţiile în lanţ, de la particular la ge- 
neral, sublinierea textului cu creioane colorate, jocurile de cuvin- 
te, calambururile, nodul la batistă, mutarea inelului de pe un de- 
get pe altul etc. Aceşti mediatori au rolul de a ne aduce aminte. 

Cu cât vom folosi mai multe relaţii, asociaţii între itemi, 
informaţii sau date, cu atât ne vom mări capacitatea de evo- 
care a acestor informaţii. Reţinem mai mult realizând asocieri 

şi corelaţii între date. De multe ori asociem cuvântul cu 
sunetul ce-l acompaniază. Un simplu “alo” în receptorul 
telefonului ne dezvăluie identitatea persoanei prin faptul că îi 
recunoaştem vocea. 


O Reprezentarea mentală, respectiv asocierea unui cuvânt 
cu o imagine mentală a acestuia va spori capacitatea de 
reţinere a acelei informaţii. Imaginându-ne faptele, lucrurile, la 
care se referă un text, îl vom memora mult mai uşor. 

Utilizând liste de cuvinte fără legătură între ele, pe care 
subiecţii trebuiau să le reproducă după un anumit timp, în 
ordinea citită, cercetările experimentale au dovedit că 
imaginile vizuale au cel mai mare impact asupra memoriei. 
Informaţiile se vor păstra vii în amintire dacă sunt legate, 
integrate într-o imagine. Pe astfel de reprezentări mentale se 
bazează mai multe din exerciţiile de îmbunătăţire a capacităţii 
de memorare, ce propun aşa-numitele chei de memorie. 

Metoda Silva pentru dezvoltarea minţii şi a controlului 
stresului pleacă de la faptul demonstrat că oamenii îşi aduc 
mai bine aminte ceea ce au văzut decât o simplă descriere. 
Mintea preferă să funcţioneze cu ajutorul imaginilor decât cu 
reprezentări abstracte (cuvintele). Astfel, această metodă se 
axează pe cxersarea gândirii în termeni vizuali. Se învaţă 
primele 100 chei de memorie, asociind fiecărui cuvânt o 
imagine, construind apoi un întreg film mental, ce va îngloba 
toate cuvintele dictate. 

Se pot face apoi diferite asociaţii între cifrele de la 1 la 
100, cuvintele desemnate şi imaginile asociate acestora, cât şi 
cu locul ocupat de o anumită imagine în filmul mental. 

O altă metodă cunoscută, ce facilitează evocarea, este 
Metodh of Loci şi care constă în relaţionarea unor cuvinte 
separate, arbitrare cu locul pe care acestea îl ocupă într-o 
reprezentare mentală. 

Ne putem imagina că respectivele cuvinte de memorat se 
găsesc într-o casă imaginară. Intrând în casă, vom plasa pe 
hol, în cuier, în camera de zi, dormitoare, baie, bucătărie etc. 
cuvintele desemnând obiecte sau situaţii, în ordinea dictării, 
astfel încât fiecare cuvânt să ocupe o poziţie precisă în casă. 

Parcurgând acest drum imaginar, în funcţie de cuvintele 
de pe listă, ne vom lovi de acele cuvinte-obiecte plasate prin 
casă şi ne vom aminti pe rând, o dată cu traseul parcurs, 

toate cuvintele dictate. Fiecărui cuvânt i se va asocia o ima- 
gine şi fiecărei imagini i se va asocia o poziţie (loc) într-un 
cadru familiar. 

In cazul învăţării unei limbi străine, vom descompune cu- 
vintele mai greu de memorat în mai multe secvenţe ce ne 
ajută să le pronunţăm corect. Aceste secvenţe le asociem fie- 
care altui cuvânt familiar sau considerat adecvat, fie pentru 
că începe cu literele respective, fie că ne este sugerat de 
acestea. Cuvântul format prin asociere este cuvântul-cheie pe 
care-l vom reprezenta mental. In acest mod vom proceda cu 
fiecare secvenţă pentru toate cuvintele dificil de memorat pe 
care ne-am propus să le învăţăm. Când vom dori să ne 
amintim cuvântul străin, vom folosi cuvântul-cheie şi restul 
va veni de la sine. 

S-a observat că, de regulă, o imagine vie, ce şochează, 
impresionează, plasată deci într-un cadru afectiv, este stocată 
şi reactualizată cu mare uşurinţă. Un fapt, o situaţie frapantă 
revin imediat în memorie până în cele mai mici detalii. De 
asemenea, imaginile ridicole sau comice se rețin foarte uşor. 
Putem construi astfel de imagini sau scenarii pe care să le 
asociem informaţiilor de reţinut. 

De multe ori suntem impresionați de persoane care posedă 
o spectaculoasă memorie vizuală sau aşa-zisa “memorie foto- 
grafică”. Acest tip de memorie practic nu există. Este imposibil 
pentru o persoană ca, dintr-o singură privire, să înregistreze 
toate informaţiile şi detaliile şi să le reţină complet, perfect, ca 
şi cum ar fi filmat scena sau textul respectiv. 

“Memoria fotografică” nu rezistă unui test serios. Ea nu 
se poate transforma într-o cameră de luat vederi. Practic, nu 
putem avea o memorie cu adevărat bună fără a depune nici 
un efort pentru aceasta. 

Oferiţi următorul exerciţiu drept probă pentru persoanele 
care pretind că au o astfel de memorie sau încercaţi să-l rea- 
lizaţi singuri: 

Priviţi acest careu al literelor timp de 1 minut. Apoi 
închideţi ochii şi reformaţi imaginea careului în minte. 


1. Repetaţi literele careului pe orizontală, fiecare rând 
începând de sus în jos. 


2. Repetaţi literele începând din colţul superior dreapta, 
citind literele pe coloane verticale. 


3. Repetaţi literele începând din colţul inferior dreapta, citind 
literele în diagonală, urcând spre colţul superior stâng. 


4. Repetaţi literele începând din colţul inferior dreapta şi 
citiţi de la dreapta la stânga până la ultimul rând de sus. 


Veţi observa că, în realitate, imaginea listei de litere nu este 
suficient de netă pentru a permite să răspundem la toate probele. 

Memoria fotografică se poate întâlni totuşi la copiii mici, 
sub 10 ani, şi poartă denumirea de imagine netă, de ecou sau 
de reflex al imaginilor recent văzute. Aceste imagini redate de 
copii sunt aproximativ identice cu cele prezentate, dar păstrează 
amprenta interesului particular acordat de fiecare copil. Acest 
ecou vizual, numit reflex identic sau imagine primară, nu 
durează decât câteva secunde după ce a fost văzut. 

Pentru toate simţurile noastre există un ecou al memoriei, 
un reflex care constă în aceea că, o dată stimulat, analizatorul 
respectiv va continua să răspundă, chiar dacă acţiunea sti- 
mulului s-a încheiat şi deci cauza care l-a produs nu mai 
există. Ochiul va continua, de exemplu, să vadă lumina câteva 
fracțiuni de secundă după ce aceasta s-a stins. La fel se 
întâmplă şi cu o persoană pe care nu o ascultăm şi care se 
opreşte la un moment dat, aşteptând răspunsul nostru. Sunetul 
ultimelor sale cuvinte poate rămâne suficient timp în urechile 
noastre pentru a-i răspunde. Aceasta este memoria ecoică care 
ne-a venit în ajutor. Dar ea nu ne ajută să reținem, ci doar 
să redăm momentan cele auzite câteva secunde după 
înregistrarea informaţiei. Durata memoriei ecoice a fost 
estimată între 200 milisecunde şi 2 secunde. 

In literatura de specialitate există numeroase referiri asupra 
unor cazuri de aparentă memorie fotografică ce au constituit 
obiect de studiu pentru psihologii şi neurologii vremii. Unul 
dintre aceste cazuri era capabil să memoreze cu uşurinţă pa- 
gini întregi, citite sau văzute o singură dată şi să le evoce 
intact după ani de zile. 

La început s-a crezut că este vorba despre lenomenul de 
eidetism, respectiv de oglindire fotografică pe retină a datelor 
prezentate. Ipoteza memoriei eidetice, care ar fi explicat 
capacitatea unor reprezentări mentale extrem de vii, dar nu 
permanente, a fost infirmată când s-a constatat că tânărul res- 
pectiv opera schimbări în ordinea prezentării datelor. Erorile 
comise, uneori, proveneau din modul de procesare a datelor 
şi nu dintr-un deficit al înregistrării lor. Cercetări ulterioare 
au evidenţiat că se utiliza o tehnică de semantizare, acordând 
datelor semnificaţie şi sensuri proprii. Bazându-se pe sines- 
tezie (excitarea unei anumite modalităţi senzoriale produce un 
efect în cadrul altei modalităţi senzoriale, iniţial nestimulate), 
un item văzut sau scris avea pentru acest tânăr corespondenţă 
şi în alte sisteme senzoriale. În aşa-numita memorie sineste- 
zică se tinde spre corelarea mai multor experiențe senzoriale 
diferite. Deşi acest fenomen este mai des întâlnit la pictori şi 
muzicieni şi noi putem spune că o anumită culoare este 
caldă, corelând senzația vizuală cu cea termică, sau că un 
anumit soi de vin (senzație gustativă) este catifelat (senzație 
tactilă). În cazul acestui tânăr, imaginile vizuale vibrau 
puternic acustic, putând dobândi în acelaşi timp gust şi miros 
şi conferindu-i astfel multiple chei de memorie. 

. Fiind supus unui lanţ nesfârşit de conexiuni, reflectând 
permanent realitatea într-o feerie de imagini, Capacitatea sa 
mnezică excepţională s-a dovedit, în final, o infirmitate. 


O Ambianţa în care are loc memorarea şi reactualizarea, 
precum şi starea generală a subiectului (odihnă, oboscală, 
anxietate, atitudine, experienţă anterioară, motivaţie etc.) are 
o mare influenţă asupra proceselor memoriei. 

Este cunoscut faptul că o ambianţă stimulatoare facilitează 
memorarea. Este mult mai uşor să-ţi reaminteştii anumite 
episoade, fapte sau cuvinte, când te afli în acelaşi context, în 
aceleaşi condiţii pe care deja le-ai internalizat. 

Acestea explică şi torentul de amintiri ce ne copleşeşte 
vizitând un loc în care am copilărit. Dar acest context nu 
este întotdeauna exerior nouă, referindu-se doar la un loc, as- 
pect sau situaţie fizică. Contextul se referă în aceeaşi măsură 
şi la ceea ce se petrece în noi când înregistrăm sau evocăm 
informaţii, la starea noastră interioară. 

Memorarea va fi astfel dependentă de starea noastră parti- 
culară din timpul învăţării (optimism, pesimism, indiferenţă). 
Evocarea va fi maximă atunci când condiţiile în care am 
memorat coincid cu condiţiile reactualizării informaţiilor. 

Dacă aţi învăţat într-o anumită cameră, evocarea va fi 
optimă în acea cameră. Acest fapt are implicaţii educaţionale. 
S-a remarcat că studenţi au rezultate mai bune la examene, 
atunci când sunt testaţi în sala în care au învăţat în mod 
regulat şi de către asistentul lor obişnuit. Fireşte că nu în 
toate situaţiile poţi să te afli fizic în condiţiile iniţiale învă- 
țării, mai ales la concursuri şi examene, dar te poţi imagina 
(reprezenta mental) în acel context favorabil, te poţi vedea cu 
ochii minţii întorcând paginile, căutând locul subiectului în 
carte, poţi vedea întreaga pagină, poţi retrăi senzaţia de 
atunci, poţi parcurge titlurile şi subtitlurile, poţi vedea 
schemele pe care ţi le-ai făcut, asociaţiile, sublinierile făcute 
la momentul respectiv. 

Alte cercetări (Bower, 1981) au demonstrat că dacă ne 
regăsim starea de spirit, dispoziţia în care am învăţat şi 
memorat, oricare ar fi fost aceasta (veselie, furie, supărare), 
reactualizarea informaţiilor va fi optimă. 


O Factorii emoţionali au la rândul lor un rol important 
atât în ritmul şi randamentul memorării, cât şi în evocare. 
Ne reamintim anumite situaţii şi evenimente datorită stării 
noastre emoţionale. Numeroase cercetări au demonstrat că 
emoţiile pot influenţa memoria de lungă durată (MLD). 

Ne gândim mai mult la evenimentele şi situaţiile cu încăr- 
cătură emoţională, fie că acestea sunt pozitive sau negative, 
decât la cele neutre afectiv. Ne reorganizăm astfel amintirile, 
rememorăm frecvent anumite situaţii, le povestim şi repo- 
vestim prietenilor ceea ce ne-a impresionat sau emoţionat, 
reactualizând din nou şi din nou acele informaţii. 

Prin repetare şi reactualizare, memorarea acestui gen de 
evenimente este superioară celei referitoare la evenimente 
neutre din punct de vedere afectiv. Vom reţine mult mai 
bine şi în detalii acele informaţii care ne-au afectat la un 
moment dat. Evenimentele cu o intensă încărcătură emoţio- 
nală negativă pot însă împiedica memorarea sau evocarea. 
Specifică pentru acest caz este o experienţă pe care mulți 
dintre studenţi o încearcă la un moment dat. Fi nu sunt 


| 


Memoria \ 97 


siguri că vor lua un examen mai greu, se tem, au emoţii şi, 
de la prima întrebare pe care nu o vor înţelege, vor intra în 
panică, nereuşind să-şi mai amintească nimic. Anxietatea va 
determina declanşarea unor gânduri care nu au legătură cu 
subiectul examenului (“Voi pica”, “Vor spune că sunt un 
prost”, “Mă vor pedepsi acasă” etc.) şi care automat se vor 
interfera cu încercările de reamintire. 

Desigur, un alt tip de experienţe, cele traumatizante, apă- 
rute în copilărie sau chiar mai târziu, tind, printr-un meca- 
nism de apărare a cu-lui, să fie uitate. 


O Repetarea va spori gradul de eficienţă a memoriei. 
Vom memora mai bine un material cu cât îl vom repeta mai 
des. Nu este suficient să citim şi să recitim textul. 

Acesta trebuie recitat, repetat pentru dumneavoastră înşivă, 
cu voce tare, cu cartea închisă, chiar dacă din când în când nu 
rezistaţi să trageţi cu ochiul la notițe, până când îl veţi recita 
fără erori. Repetiţia este stimulantă pentru memorie şi vă va 
evidenția imediat aspectele, ideile asupra cărora trebuie să 
insitaţi dacă le-aţi pierdut din vedere la recitare. 

Pentru a utiliza la maximum puterea memoriei noastre 
este necesar să observăm şi să ne definim capacitatea, 
reacţiile, timpul necesar şi condiţiile favorabile de lucru. 

Se va recita numai după ce avem o privire de ansamblu 
asupra întregului material, o structurare logică a acestuia, după 
ce i-am găsit semnificaţia şi sensul. Citiţi cu glas tare ceea ce 
vreţi să reţineţi în mod special sau ceea ce aţi constatat că 
reţineţi mai greu -şi astfel veţi avea o lectură sonorizată, care 
va anima, va stimula imaginea pe care v-aţi făcut-o asupra 
textului. Cuvintele se încarcă cu semnificaţie când sunt 
pronunţate chiar de dumneavoastră. Citirea cu voce tare este 
etapa premergătoare recitării în care veţi reda conţinutul 
materialului fără vreun ajutor din afară. 

Dacă vă găsiţi într-un loc unde nu puteţi recita sau citi cu 
voce tare, atunci scrieţi ceea ce aţi reţinut pe coli albe, ca la 
examen. Cele mai bune rezultate se obţin parcurgând urmă- 
toarele etape: 


U privire de ansamblu; 
(J citirea materialului; 
{d recitare; 

scris. 

Cercetările au dovedit că reținem 10% din ceea ce citim, 
20% din ceea ce auzim, 30% din ceea ce vedem, 50% din 
ceea ce auzim şi vedem în acelaşi timp, 80% din ceea ce 
spunem şi 90% din ceea ce spunem şi facem în acelaşi timp. 

De cele mai multe ori cea care ne joacă feste este super- 
ficialitatea învăţării şi nu slăbiciunea memoriei. Este necesar 
să revedem materialul, să-l repetăm eşalonat în timp, de mai 
multe ori, cu pauze între repetiţii pentru a nu ne suprasolicita 
şi intra în fază de inhibiţie, când celulele corticale nu mai 
pot da randamentul scontat. 

Cu cât repetiţia este mai aproape de prima învăţare cu 
atât ea este mai valoroasă. S-a constatat că este productivă 
repetiţia efectuată la anumite intervale de timp, fie la 5-20 
minute, fie la 1-2 zile după memorare. 

Renumitul psiholog englez M.L. Hunter apreciază impor- 
tanța menţinerii unui ritm constant de memorare şi de men- 
tinere a atenţiei. Are o mare importanţă dacă reuşim să 
înfruntăm starea de spirit, dispoziţia de moment nefavorabilă, 
să nu amânăm, să nu existe zile pline de entuziasm în care 
memorăm cât pentru 2 zile şi alte zile când nu facem nimic. 

Respectarea unui ritm constant de lucru şi a unui program 
zilnic vor ajuta foarte mult în atingerea scopului propus. 

Când survine aşa-numitul “punct mort”, de fapt o stagnare 
a energiei intelectuale, doar o etapă, o perioadă tranzitorie în 
procesul învăţării, este bine să ne oprim din învăţat şi să nu 
forţăm memorarea. Nu vom mai introduce informaţii noi, dar 
le vom reaciualiza pe cele vechi. 

Nu oboseala intelectuală este cea care ne aduce de regulă 
în punctul mort, ci de cele mai multe ori distragerea atenţiei, 
incapacitatea de concentrare, oboseala fizică (poziţia corpului, 
gâtului, tensiunea oculară etc.). Sunt mult mai eficiente 
pauzele de 10-20 minute, după redare, decât scăderea ritmului. 

Tot M.L. Hunter subliniază importanța instituirii unei stări 
de competiţie cu sine. 

Pentru fiecare dintre noi există un număr optim de 
repetiţii necesar pentru fixarea materialului. Se evită astfel 
situaţia de subînvăţare, ce constă într-un număr insuficient de 
repetiţii, sau pe cea de supraînvăţare, care prin instituirea 
inhibiuiei de protecţie duce la saturație şi evitare. 

În cazul unui material cu volum restrâns se va prefera 
lectura şi memorarea integrală. Pentru un material mai dificil 
şi mai vast se va prefera memorarea pe părți. 

Desigur, eficiența memorării va creşte combinând cele 
două metode. 

Pentru o poezie, de exemplu, se recomandă o tehnică pro- 
gresivă de memorare: se memorează primele două strofe, se 
repetă acestea, se memorează a treia strofă, urmată de repe- 
tarea celor trei la un loc, se memorează a patra etc. 

Una dintre cele mai cunoscute tehnici de abordare a unui 
material pentru a-l reține mai rapid şi pentru mai mult timp 
este metoda PQRST, elaborată de Thomas şi Robinson 
(1982). PQRST înseamnă: 


P Preview - o primă vedere de ansamblu asupra între- 
gului material, asupra cuprinsului, pentru a evidenția capitolele 
şi subcapitolele sau ideile majore, desprinderea succesiunii lo- 
gice a ideilor, a concluziilor finale, citirea rezumatului final, 
dacă acesta există. Atenţia se va îndrepta şi asupra schemelor, 
imaginilor exemplificatoare, a tabelelor, graficelor etc. 

Acest “preview” permite vizualizarea legăturii logice dintre 
capitole, corelarea cu informaţii deja existente în memorie şi o 
primă reoarganizare a materialului într-o manieră particulară. 


Q Question - ne vom pune întrebări la fiecare capitol şi 
subcapitol asupra conținutului pentru a desprinde ce, de ce, 
cum, când, în ce caz se întâmplă faptele relatate pe care îşi 
propune respectivul capitol să le evidențieze. 

Formularea acestor întrebări ne va permite să răspundem 
în stadiul următor tuturor neclarităților. 


R Read - stadiul în care citim cu atenție, activ, facem 
precizări, schițe, sublinieri, asociații. Astfel are loc elaborarea 
materialului în chiar etapa de achiziționare a informațiilor. 


S Self recitation - recitarea pe de rost, repetarea cu voce 
tare a ideilor principale şi a materialului ca întreg, menţinând or- 
dinea expunerii. Cuvântul rostit are rol de fixare a informației. 


T Test - impune verificarea cunoştinţelor dobândite printr-un 
test scris sau prin întrebări puse de un interlocutor. 


CERSA — a 

Punerea în practică a celor învăţate permite memoriei să 
găsească un sprijin în manifestarea concretă a celor învăţate. 
Invăţându-i pe alţii ceea ce deja noi cunoaştem, va permite 
reactualizarea informaţiilor achiziţionate. 

Este preferabil să ne comunicăm experienţa şi cunoştinţele 
cât mai des şi în cât mai multe situaţii pentru a le menţine 
mereu vii. Vom avea o capacitate de memorare mai bună, 
dacă ne vom exersa creierul în permanenţă prin preocupări 
intelectuale variate. 

Memoria va fi cu atât mai bună cu cât creierul nostru este 
mai solicitat, antrenat într-o activitatea intensă, când suntem 
preocupaţi de o anumită problemă. 

Este recomandabil de a face zilnic exerciţii de gimnastică 
cerebrală, de antrenamente mentale (de a spune, de exemplu, 
repede alfabetul în gând găsind pentu fiecare literă un cuvânt 
care începe cu ea Sau de a alege din alfabet o literă şi a 
enumera cel puţin 20 de cuvinte care încep cu aceasta). 


O altă meţodă de învăţare şi memorare, mult mai comodă, 
exploatată nų numai ştiinţific, dar şi comercial, este hipno- 
pedia sau învățarea şi memorarea în somn. 

Această metodă apărută pentru prima oară în SUA, 1922, 
presupune prezentarea unui set de întrebări şi răspunsuri unor 
subiecţi pe timpul somnului. 

Rezultatee cercetărilor au arătat că poate fi reţinut un 
număr important de informaţii prezentate în somn, mai precis 
în faza de început, în stadiul A al somnului. 

Acest stadiu este caracterizat printr-un declin al stării de 
veghe cu trecerea Spre o stare de somnolenţă şi de creştere a 
amplitudinii undelor a (10 Hz/s). 

Undele œ sunt specifice stării de veghe şi de relaxare 
senzorială, favorizând performanţele mnezice. 

Cercetările experimentale au sugerat de mult că somnul 
REM (stadiu caracterizat prin mişcări oculare rapide - rapid 
eye mouvment) facilitează reținerea informaţiilor în memoria 
de lungă durată (MLD). 

Studiile efectuate pe şobolani au demonstrat că privarea de 
somn REM determină scăderea performanţelor în învăţare 
referitor la Sarcini realizate cu succes cu o zi în urmă. 

De asemenea, după o perioadă de învăţare intensă, când 
şobolanul reuşeşte să se descurce într-un labirint stea, durata 
somnului RÈM creşte semnificativ. 

Astfel de studii s-au realizat şi pe subiecţi umani, obţi- 
nându-se corelaţii similare (Dujarin, Guerren, Lecont, 1990). 

Recent, s-a demonstrat experimental efectul benefic al 
somnului REM asupra consolidării informaţiilor achiziţionate 
în ziua precedentă testării (Karni şi colab., 1994). Se obţine 
o creştere semnificativă a performanţelor în realizarea unei 
sarcini de la o zi la alta şi nu raportată la stadiul iniţial. 

Subiecţii au fost antrenați în rezolvarea sarcinii scara 
înainte de culcare. Unii dintre subiecţi au fost treziţi pe 
parcursul nopţii de o sonerie electrică, imediat ce se instala 
somnul REM. Restul subiecţilor au fost întrerupţi de acelaşi 
număr de ori, dar în alte stadii ale somnului (NREM - non 
rapid eye mouvement), respectiv în stadiile 3 şi 4. 

Toţi subiecţii au fost testaţi în ziua următoare. Cei care 
au fost privaţi de somnul REM nu au evidenţiat nici o 
ameliorare a performanţelor lor menzice anterioare, în timp 
ce subiecţii care au beneficiat de somnul REM au prezentat 
o creştere semnificativă a acestora. 

Rămâne ca cercetările viitoare să identifice cu precizie 
mecanismele implicate în desfăşurarea somnului REM, cât şi 
dacă acesta este, singur sau în conjunctura celorlalte stadii, 
responsabil de ameliorarea performanţelor. 

Chiar dacă acest stadiu nu reprezintă o condiţie necesară 
consolidării memoriei, el o poate facilita, în special în cazul 
sarcinilor complexe. 


Numeroase alte studii, unele foarte recente, relevă rolul 
deosebit de important al somnului şi, mai ales, al ritmului cir- 
cadian în favorizarea proceselor mnezice (D. Koulack, 1997). 

S-au folosit în acest studiu 40 studenţi împărţiţi în două gru- 
pe de 20, una în care studenţii au învăţat o listă de 40 cuvinte 
dimineața devreme, cealaltă în care aceştia au învăţat-o seara. 

Fiecare grupă a fost divizată în alte două jumătăţi, fiecare 
de 10 subiecţi, una în care studenţi au fost testai după 4 
ore de somn şi cealaltă după 4 ore de activitate. 

S-a observat că studenţii care au învăţat seara au obţinut 
performanţe superioare la teste, comparativ cu cei care au în- 
văţat dimineața. De asemenea, subiecţii care au beneficiat de 
cele 4 ore de somn după învăţare au obţinut rezultate net su- 
perioare celor care au rămas în stare de veghe. Testarea s-a 

făcut la acelaşi interval de timp şi a constat în recunoaşterea 
celor 40 de cuvinte învăţate, din 80. 

Cele mai bune rezultate au fost obținute însă de un grup de 
studenţi care a învăţat seara şi a rămas treaz până la testarea 
de dimineaţă. Acest fapt evidenţiază dependenţa performanţei 
mnezice în funcţie de momentul trezirii (vigilenţei). 

Astfel, factori ce ţin de ritmul circadian acţionează 
independent de somn, intensificând activitatea mnezică. 


Alte metode folosite pentru a facilita procesul memorării 
sunt: reflexopedia, inspirată din tehnicile de relaxare Schultz 
şi Jacobson; sofropedia, iniţiată de A. Caycedo şi care îşi 
propune valorificarea şi reîmprospătarea memoriei prin 
sugestie şi hipnoză; sugestopedia, ce utilizează sugestia 
terapeutică în stare de veghe. 

Desigur pentru ameliorarea funcţiilor mnezice există astăzi 
o gamă variată de produse psihofarmacologice. 


7 SENESCENTA 


Cine nu s-a plâns vreodată de festele pe care i le-a jucat 
memoria? 
Ce am fi fără memorie? 
Nihil sine Deo. 
Nihil... sine memoria. 


Memoria este identitatea noastră şi ne conferă unicitate. 
Fără ea am fi biete ființe în derivă, fără trecut, fără viitor, 
trăind într-un prezent efemer, de care nu ne-am putea bucura, 
f“ deoarece nu am avea termeni de comparaţie. “Muşte mici, 
"pe-o lume mică, de se măsură cu cotul”. 

Memoria este “liantul” între generaţii în scara filogenetică, 
“cimentul” care uneşte conglomeratul cuceririlor culturale, 
ştiinţifice. 

Somnul raţiunii naşte monştrii, când oamenii uită, ororile 
şi hidoşenia, devin posibile. 

Nu putem progresa ca individ, fără a învăţa permanent şi 
fără a uita aspectele neesenţiale. Uitarea este vitală, cu con- 
diua... de a nu uita totul. 

Deşi la naştere posedăm 10|! neuroni, care se interco- 
nectează prin 10! sinapse, capacităţile noastre cognitive, 
mnezice sunt limitate. Fiecare om inteligent este mărginit 
(prin parametrii săi biologici); nemărginită este doar uitarea. 


5» 


Procesul de îmbătrânire normală, “programată” este însoţit, 
printre alte simptome, de accentuarea proceselor de uitare, 
prin degradarea treptată a suportului informaţiei. 

Omul, în general, este o fiinţă ingrată faţă de darurile cu 
care a fost înzestrat de către Dumnezeu. De cele mai multe 

ori învaţă să le preţuiască doar atunci când le pierde. Puţini 
dintre noi se gândesc în perspectivă, pentru a gestiona raţio- 
nal bogăţia inestimabilă a acestui sublim computer care este 
creierul (cu arborele vascular aferent). Şi mai puţini dintre 
noi acţionează, în consecinţă, printr-un mod de viaţă raţional, 
calea de mijloc, “aurea mediocritas”; nu în sensul peiorativ 
al cuvântului modern, ci acela al înţelepciunii trăite zi de zi. 

sk 

x k 


Uitarea poate fi un fenomen fiziologic de “ştergere” a 
datelor sau evenimentelor fără însemnătate deosebită sau 
poate fi un simptom (unic sau inclus într-o paletă de 
tulburări complexe neuropsihice), în cadrul unor leziuni sau 
disfuncţii cerebrale, care duc la dezintegrarea suportului 
biochimic neuronal ce codifică engrama (urma mnezică). 

Studiile proceselor cognitive umane şi animale vizează des- 
coperirea unor alternative terapeutice logice, în scopul ame- 
lorării performanţelor şi stabilirii unor strategii logice de 
recuperare a pacienţilor cerebrolezaţi. 

Studiile “clasice” ale funcțiilor cerebrale se bazau pe cores- 
pondenţa strânsă între sediul leziunii cerebrale şi perturbarea 
neuropsihopatologică, conform legii cauzalităţii şi efectului. 

Cercetări sistematice asupra grupurilor de pacienţi cu 
leziuni cerebrale bine documentate (leziuni cerebrale izolate, 
ca rezultat al unor afecţiuni sau al extirpării neurochirurgicalc, 
în scop terapeutic) au permis stabilirea corelaţiilor neurofunc- 
tionale între diversele etaje ale nevraxului şi manifestările 
patologice clinice. 

Ecuația - sediul funcţiei cerebrale perturbate corespunde se- 
diului leziunii - a permis stabilirea în mod mecanicist a unor 
concluzii (uneori eronate). 

Folosirea tehnologiei moderne - rezonanţa magnetică nucle- 
ară, statică şi funcţională, completată de angiografia nein- 
vazivă prin rezonanţa nucleară, tomografia cu emisie de pozi- 
troni (TEP) şi tomografia cu emisie monofotonică (SPECT) - 
permite obţinerea de date esenţiale de neuroanatomie func- 
ţională, corespunzătoare operaţiilor cognitive şi, implicit, stu- 
dicrea perturbărilor diferitelor sisteme (forme) de memorie. 


CD 

O leziune cerebrală focală (bine localizată) poate deter- 
mina o zonă de hipoperfuzie cerebrală (şi, implicit, de hipo- 
metabolism), de aceeşi întindere, la nivelul altor structuri 
cerebrale intacte. Acest fenomen traduce efectul de deco- 
nectare (diaschizis anterograd sau retrograd), antrenat de către 
procesul lezional şi are ca suport anatomic rețelele neu- 
ronale ce interconectează diversele “etaje” ale sistemului ner- 
vos central. Astfel, o leziune emisferică strict localizată poate 
avea repercusiuni asupra zonei corticale din aceeaşi emisferă 
sau emisfera controlaterală, asupra diencefalului, nucleilor ba- 
zali, cerebelului sau măduvei spinării. Efectul poate fi retro- 
grad, dar şi anterograd, presinaptic, transsinapiic sau transneu- 
ronal şi este valabil şi în ceea ce priveşte influenţa leziunilor 
structurilor ierarhic inferioare asupra cortexului cerebral. 

Metodele imagistice moderne, coroborate cu studiile de 
neuropsihologie cognitivă, încearcă să depăşească limitele 
metodei clasice, anatomo-clinice, abordând problematica siste- 
melor mnezice în termenii interacțiunilor complexe ale reţe- 
lelor neuronale. 

Perturbările mnezice constituie obiectul a numeroase 
abordări interdisciplinare, integrând cunoştinţe de psihologie 
cognitivă, neuropsihologie, neurobiologie, neuroanatomie, 
neurofiziologie şi informatică, depăşind cu mult studiile 
clasice, pavloviste, care ani de zile au “paralizat” gândirea 
neuroştiinţifică, nevrozând cercetătorii şi bietele patrupede 
(este adevărat, aceste lucrări îşi au locul lor binemeritat în 
istoria fiziologiei umane şi animale, constituind modele de 
studiu pentru reflexele condiţionate). 

In prezent, se încearcă descrierea “arhitecturii cognitive” a 
sistemelor care stau la baza lecturării unui text, atenţiei, 
percepţiei vizuale, memoriei. 

O arhitectură cognitivă este alcătuită dintr-un ansamblu de 
susbsisteme, fiecare fiind implicat într-o etapă a tratării ciber- 
netice a informaţiei. Subsistemul cognitiv este considerat ca 
un ansamblu de unităţi, implicate în recepţia unui semnal de 
intrare, tratarea sa şi producerea unui semnal de ieşire, 
transmis către o altă unitate funcţională. 

Subsistemul informatic cerebral este constituit dintr-o reţea 
neuronală localizată, interconectată cu alte reţele, iniluenţaţă 
de anumiţi neuromediatori şi putând, uneori, declanşa descăr- 
Cări bioelectrice locale reverberante, autoîntreţinute. 

Celula neuronală privită în interacţiune interneuronală şi 
interneuroglială este integrată în reţele de fascicule interco- 
ncctate prin reţele sinaptice, organizate spaţial specific. 

Aceste reţele neuronale complexe, organizate în “bucle” cor- 
tico-subcorticale sau strict subcorticale, constituie un ansamblu 
de module care pot procesa (“diseca”) informaţia fragmentar, 
dar care sunt interconectate, în scopul creării unei reprezentări 
mentale coerente şi logice asupra lumii înconjurătoare. 

Neuropsihologia cognitivă abordează studiul organizării şi 
derulării proceselor psihologice umane pe principiul 
multimodular, al circuitelor integrate specializate, interconec- 
tate reciproc, în timp real, într-o desfăşurare de “operații” 
(procese bioelectrice), perfect sincronizate, dintr-un sistem 
funcţional. Desfăşurarea armonioasă a unei funcţii psihice 
poate fi comparată cu o orchestră în care fiecare muzician 
cunoaşte perfect atât conţinutul partiturii, cât şi momentul 
precis al “intrărilor”, sincron sau succesiv, în funcţie de 
melodie, realizând un tot unitar funcţional, coerent şi plăcut, 
o simfonie. 

După modelul reţelelor de circuite neuronale interconectate 
între ele sub forma unor metacircuite, a fost creată reţeaua 
de computere Internet. 

Aparent îndepărtată de abordarea anatomo-clinică, 
neuropsihologia cognitivă nu face altceva decât să reflecte 
progresele cercetării neuroştiinţifice fundamentale şi clinice, 
pornind de la funcţia psihologică în ansamblu, distorsionată 
în cursul diverselor procese patologice cerebrale, corelată cu 
“disecţia” interconexiunilor complexe dintre diversele etaje şi 
circuite ale acestui computer unic şi minunat care este 


creierul omenesc. 


Tulburările de memorie sunt curent observate atât în viața 
cotidiană, cât şi în patologia ncuropsihiatrică. 

Înaintarea în vârstă este însoţită de declinul gradual, dar 
progresiv al memoriei şi al celorlalte funcţii cognitive. 

Senescenţa este un fenomen complex, condiţionat de 0 
serie de factori individuali şi genetici. Fiecare organ (sistem) 
are un ritm biologic propriu de îmbătrânire, precum $i 
particularităţi de reacţie la diverse insulte lezionale (patologie 
organ-specifică). 


Memoria N 107 


Între vârsta biologică şi cea cronologică pot exista de 
multe ori discordanţe, atât în sensul conservării unei condiţii 
somato-psihice excelente la o vârstă înaintată, dar şi cel al 
degradării precipitate a funcţiilor organismului. 

Imbătrânirea sistemului nervos implică multiple aspecte, 
din care reținem doar două “fațete ale medaliei”, strâns 
interconectate şi condiţionate reciproc: substanţa nervoasă şi 
reţeaua sa vasculară. 

După cum bine se cunoaşte, unitatea morfofuncţională a 
sistemului nervos, o reprezintă neuronul, cu prelungirile sale 
şi zonele de contact intercelulare (sinapsele). 

Studiile moderne (morfometrice, citohistochimice) asupra 
proceselor neurodegenerative sunt centrate asupra patologiei 
sinapsei, abordând cele două componente esenţiale, neurome- 
diatorul şi proteinele-receptori de membrană, pe ambele 
“versante” pre şi postsinaptic. 

Celulele gliale sunt un factor important în tripticul morfo- 
funcţional cerebral, reprezentând puntea dintre neuron şi 
capilarul sangvin. 

Procesele de glioză (proliferare patologică astrocitară) sunt 
rezultatul impactului lezional de natură ischemică, toxică 
(exo-endogenă) şi traumauică (cu edemul cerebral consecutiv). 

Conflictul dintre agresor şi structurile nervoase implică 
intervenţia activă a celulelor microgliale, cu rol în imunitatea 
cerebrală şi fagocitoza resturilor necrozate. 

Trebuie subliniat aportul ştiinţific deosebit adus de către 
Gheorghe Marinescu în elucidarea rolului jucat de microglie 
în procesul de neuronofagic. Savantul român a demonstrat că 
neuronofagia nu este cauza distrugerii neuronului, ci 
consecinţa ei. Celulele microgliale fagocitează neuronii deja 
lezaţi (aceste celule gliale au rolul unor “măturători” de res- 
turi, precum vulturii şi hienele, care curăţă locul de hoiturile 
animalelor omorîte de prădător). 

O serie de procese patologice au răsunet lezional “ţintit” 
Asupra tecii de mielină care înfăşoară axonii şi conferă 
particularităţi electrofuncţionale şi morfologice fibrelor nervoa- 
se ce alcătuiesc substanţa albă. 

O comparaţie uşor de înţeles asociază mielina cu banda 
izolatoare dintre sârmele unui cablu complex, care interco- 
hectează în dublu sens diverse elemente electrotehnice. Când 

survine un scurtcircuit, cablul “se arde”, “se împușcă” şi nu 
mai este funcţional. 

i Bolile demielinizante afectează selectiv mielina, posibil 
JI printr-un mecanism autoimun. 

În condiţi normale, sunt distruse zilnic zeci de mii (se esti- 
mează chiar 100 000) de neuroni. Fenomenul de dispariţie 
neuronală este un proces care decurge cu intensitate şi viteze 
ÎI diferite. Această “depopulare” neuronală începe chiar din pri- 
mele zile de viaţă, când mor neuronii corticali, mai ales la ni- 
| velul lobilor frontal, temporal (girusurile superioare) şi occipital. 
Hi Distrugerea neuronală corticală antrenează pierderi implicite 
J şi ale substanței albe subcorticale (corpul neuronal este situat 
| în cortex, iar axonii cu teaca de mielină formează substanţa 
albă cerebrală). 

Reducerea volumului substanţei albe afectează selectiv co- 
| nexiunile dintre ariile neocorticale asociative şi cortexul lim- 
| bic. Aceste zone se maturizează (mielinizează) tardiv în cursul 
j| dezvoltării ontogenetice şi sunt cele mai vulnerabile la noxe. 
ji Pierderea ncuronală a fost bine studiată în cazul neuro- 
l nilor dopaminergici de la nivelul substanței negre. Amploarea 
[i distrugerilor devine clinic manifestă la atingerea pragului 
A lezional de 70% neuroni afectaţi. Tulburările se manifestă 
prin rigiditate posturală, mers cu paşii mici şi târşâiţi, 
tremorul mâinilor, buzelor. 

Procesul distrugerii neuronale se desfăşoară într-un ritm 

| relativ constant, în “platou”, la vârsta adultă; deteriorarea se 
ŢI accentuează către a treia parte a vieţii. 
A Rezerva neuronală la naştere are valori impresionante: 
suntem înzestrați cu o sută de miliarde de neuroni; dintre 
care 14 miliarde la nivelul cortexului cerebral. “Risipei se 
deda florarul”... Această supraabundență de mijloace măreşte 
probabilitatea de a depăşi situațiile critice, survenite în cursul 
dezvoltării ontogenetice şi poartă numele de redundanţă. 

Studiile morfometrice au evidenţiat o relativă stabilitate a 
greutăţii cerebrale până la vârsta de 60 de ani, urmată de 
descreşterea, iniţial lentă, apoi mai accentuată după vârsta de 
70 de ani. Incepând cu deceniul al şaselea, greutatea cere- 
brală se reduce progresiv cu aproximativ 2% pe deceniu. 

Suprafaţa cerebrală apare profund “săpată” de şanţuri 
adânci şi largi (scizuri), circumvoluţiile se îngustează, creierul 


A 


se usucă, precum nuca. Poli anteriori a emisferelor (lobii 
frontali) sunt afectau mai intens. Atrofia coruico-subcorticală 
duce la dispariţia şi modificarea densităţii de repartiție lami- 
nară a sinapselor corticale. 

Reducerea neuronilor “ţintă” neocorticali este însoţită de 
reducerea proiecţiilor colinergice ale neuronilor specifici de la 
nivelul nucleului bazal Meynert. 

Studiile efectuate pe creierul de animale senescente şi 
post-mortem la om au evidențiat deficitul enzimelor 
colinergice - colin-acetiltransferaza (CAT) şi acetil-colines- 
teraza (AchE), precum şi al receptorilor muscarinici de la 
nivelul neuronilor cortexului asociativ şi hipocampului. 

Modelele animale ale proceselor de îmbătrânire au evi- 
denţiat reducerea sintezei de Ach in vivo cu 45-65%. Redu- 
cerea sintezei şi eliberării Ach constituie substratul fizio- 
patologic al disfuncţiei mnezice geriatrice (teoria colinergică) 
şi stă la baza perturbărilor memoriei recente, frecvent obser- 
vate la subiectul vârstnic. 

Senescenţa asociază modificări biochimice în compoziţia 
membranei celulare, cu alterări consecutive ale proprietăţilor 
biofizice (permeabilitate selectivă, transport activ etc.). 
Integritatea membranară este condiţia fundamentală pentru asi- 
gurarea homeostaziei celulare. Stratul bimolecular lipidic 
situat în mijlocul membranei (precum untul pe cele două felii 
ale sandvişului) este supus modificărilor biochimice în cursul 
îmbătrânirii organismului. 

Anomaliile biochimice observate la nivelul membranei 
neuronale la subiectul vârstnic se referă la modificarea 
conformaţională a proteinelor membranelor sinaptice; cele mai 
sensibile la îmbătrânire sunt: 


Q proteinele enzime implicate în fosforilare (facilitează 
pătrunderea glucozei în celulă şi metabolizarea eli); 
U receptorii pentru ncurotransmiţătorii GABA şi Ach; 
Q canalele ionice pentru Nat şi Ca”. 
Hipoxia cerebrală, frecvent întâlnită la vârstnic, datorită 
insuficienței multiviscerale (cardio-vasculo-respiratorii) 


determină modificarea compoziţiei proteinelor membranelor 
cortexului cerebral. 

Studiile sistemului enzimatic mitocondrial şi ale metabolis- 
mului energetic celular, efectuate asupra neuronilor din hipo- 
camp şi striat au evidenţiat apariția de perturbări care survin 
în procesul de îmbătrânire. Dereglarea metabolismului ener- 
| getic mitocondrial face vulnerabil neuronul la lipsa de oxigen, 
| | secundară tulburărilor hemodinamice inerente vârstei înaintate. 
| Celulele nervoase sunt riguros aerobe; suprimarea aportului de 
oxigen duce la dezintegrare ireversibilă în decurs de 5-10 minute. 
| Oxigenul este factorul vital în procesele de “combustie” 
mitocondrială ale substratului specific (preferenţial, exclusiv 
am putea spune) - glucoza - până la CO,, H,O şi energie 
| (depozitată sub forma de 38 de legături fosfat-macroergice). 
| In procesele de oxidare celulară iau naştere în permanenţă 
i radicali liberi ai oxigenului, extrem de labili şi nocivi pentru 
structurile celulare. 

Perturbarea metabolismului energetic se repercutează asupra 
NI eficacităţii transmiterii sinaptice interneuronale. 
| Imbătrânirea neuronală şi procesele patologice 
i neurodegenerative modifică lanțul metabolic al Ach. Formele 
| izometrice ale moleculei care degradează Ach în spaţiul 
| sinaptic (AchE) au proprietăţi şi randamente diferite. Forma 

globulară, tetramerică a AchE este selectiv redusă, cu 
| persistenţa formei monomerice de AchE. Acest aspect a fost 
ÎN observat în procesul îmbătrânirii creierului de şobolan şi în 
Ii cursul demenţelor Alzheimer şi Pick. 
ji Fenomenele neurodegenerative ale procesului de senescență 
cuprind două aspecte patologice frecvent întâlnite, propor- 
tional cu înaintarea în vârsta a treia. Ele se referă la apariția 
extracelulară a plăcilor senile (PS) şi la degenerescenţele neu- 
rofibrilare (DNF). 

PS rezultă prin acumularea substanței amiloide, înconjurată 
de terminaţii nervoase şi gliale alterate. 

DNF sunt rezultatul dereglării metabolismului proteinelor 
care compun citoscheletul neuronal; se acumulează neurofila- 
mente anormale, sub formă de perechi înfăşurate helicoidal. 

Topografia acestor “rebuturi” neuronale este relativ con- 
stantă: cortexul entorinal, hipocampul şi aria 20 (infero-exter- 
nă) a lobului temporal. 

Numărul elementelor neurodegenerative creşte progresiv în 
procesul de avansare normală în vârsta a treia. 

Asocierea dihotomică a necrozei neuronale, cu aparitia PS 
şi DNF, este responsabilă de perturbările mnezice ale 
senectuţii. Invadarea ariei temporale 20 de către leziunile 
neurodegenerative perturbă funcțiile cognitive. 

Leziunile morfologice elementare ale creierului vârstnicului şi 
ale bolnavului cu demență Alzheimer sunt identice (PS, DNF). 

Diferenţele se referă la amploarea cantitativă şi topografie, 
care sunt net predominante în cazul bolii Alzheimer. 

Se ridică o serie de întrebări: 


| Leziunile neurodegenerative exprimă evoluția “normală”, 


w9 


“programată” către îmbătrânirea creierului? 


2 Reprezintă ele reacția de răspuns a creierului la diverse 
leziuni? 


3 Boala Alzheimer este doar rezultatul exacerbăni (accentuă- 
rii) fenomenului de îmbătrânire normală? 


4 How much is too much? (Când devin câțiva/câteva o 
mulțime semnificativă?) 


În capitolele care urmează vom încerca să abordăm 
succint aceste probleme. 

Al doilea aspect deosebit de important în patologia şi 
mortalitatea vârstei a treia îl reprezintă îmbătrânirea 
sistemului vascular (arterial) care irigă creierul. 

Avem vârsta arterelor noastre! 

Câteva date statistice, deşi aride şi impersonale, pot oferi o 
privire sintetică asupra severităţii patologiei cerebrovasculare. 


Q Accidentele vasculare cerebrale (AVC) reprezintă a treia 
cauză de mortalitate după bolile cardiovasculare şi cancer. 


1/3 dintre pacienţi sunt mai tineri de 65 de ani. 


20% dintre boinavu cu AVC mor precoce, în prima lună 
de la debutul bolii. 


50% decedează în primii 5 ani de la AVC. 


La 1/3 din totalul bolnavilor, drama vasculară va recidiva 
în următorii 5 ani. 


70% rămân cu sechele neurologice (handicap persistent). 


CO CDU O 


50% sunt profund invalidati, total dependenţi de îngrijirea 
altei persoane; ei nu pot să-şi desfăşoare activităţile vieții 
cotidiene. 


o OOOO OO O O O Uoll 


e deficite motorii severe, variabile ca topografie (hemiple- 
gie = paralizia unei jumătăţi a corpului, tetraplegie = 
paralizia trunchiului şi membrelor, paraplegie = para- 
lizia membrelor inferioare); 

© tulburări de vorbire (afazii); 

O tulburări senzitive sau senzoriale; 

O tulburări cognitive, inclusiv tulburări mnezice severe şi 
ireversibile. 


Cele două axe principale arteriale care aprovizionează creierul 
(sistemul carotidian şi vertebrobazilar) pot suferi un proces dege- 
ncrativ, constând în formarea plăcilor de aterom, care “tapetează” 
în interior arterele mari şi mijlocii, reduc lumenul (diametrul 
endovascular) şi alterează proprietăţile elastice ale vaselor. 

Leziunile ateromatoase pot începe precoce, din perioada de 
sugar, desfăşurâdu-se insidios până la un grad de 80% de 
strâmtorare a vasului, când stenoza (îngustarea) devine 
semnificativă hemodinamic. 

Depunerea excesului de colesterol din sânge în pereţii 
vaselor este momentul cheie al formării viitoarei plăci de 
aterom. Acumularea progresivă este însoţită de procese 
distructive ale fibrelor vasculare netede din tunica arterelor, 
înlocuirea lor cu un ţesut fibros, inextensibil şi depunerea 
locală a calciului, care “tencuieşte” interiorul arterial, 
depunându-se precum piatra pe conductele de canalizare. 

Plăcile de aterom sunt dispuse după o topografie “prefe- 
renţială”, la nivelul originii şi, respectiv, ramificării arterelor 
mari (aortă, carotide, vertebrale etc.), acolo unde curgerea 
sangvină îşi modifică aspectul “laminar”, devenind turbionară, 
lezând endotehul vascular. 

Stratul monocelular endotelial căptuşeşte interiorul tuturor 
vaselor de sânge, având un rol primordial în procesele de 
schimb tisular, realizate pasiv sau cu consum de energie 
(transport activ). 

Endoteliul vascular poate fi considerat cel mai voluminos 
viscer, cântărind aproximativ 3 kg! o 

Integritatea sa morfofuncţională este esenţială pentru 
schimburile metabolice cerebrale, transportul glucozei şi 
caracterul selectiv al permeabilităţii baricrei hemato-encefalice. 

Structura sa monocelulară (cu grosimea mai mică decât 
foita de ceapă) îl fac deosebit de vulnerabil la agresiuni. 

La nivelul zonei unde centodeliul este “răzuit” se declan- 
şează imediat cascada enzimatică a factorilor de coagulare, 
care “peticesc” zona de discontinuitate a peretelui vascular. 

Trombocitele aderă şi formează un prim coagul (trombus 
alb), ulterior întărit prin depunerea reţelei de fibrină, în 
ochiurile căreia sunt incluse celulele sangvine (trombus roşu). 

In final, lumenul vascular este obturat prin acest “dop” 
(cheag de sânge), determinând necroza (distrugerea) ischemică 
(lipsa irigării sangvine la nivelul țesutului nervos). 

In condiţiile ascensiunii brutale a valorilor tensiunii 
arteriale, suprasolicitările la care este supusă artera pot 
determina desprinderea unui fragment al plăcii de aterom, 
care este luat de curentul sangvin şi purtat vijelios în aval,. 
unde astupă o arteriolă de calibru mai mic decât diametrul 
embolului (embolie arterio-arterială). 

“Dopul” poate porni şi de la nivelul cordului, provocând 
un AVC ischemic embolic. 

Valorile permanent crescute ale presiunii arteriale, con- 
tribuie la dezvoltarea proceselor de ateroscleroză generalizată 
(coronariană, cerebrală, periferică) şi sunt incriminate în 
necroza vaselor mici cerebrale (degenerescenţă hialină). Tul- 
burările sunt difuze şi calităţile mecanice la nivelul 
microcirculator cerebral sunt compromise. Când survine o 
ascensiune brutală a valorilor presiunii sangvine, arteriolele 
cedează, se rup, iar sângele invadează cu brutalitate struc- 
turile cerebrale (AVC hemoragic). 

Dezvoltarea plăcilor de aterom şi evoluţia hipertensiunii 
arteriale se desfăşoară insidios, asimptomatic, până în 
momentul tragediei vasculare cardiace, cerebrale. 

Trebuie cunoscuţi factorii de risc pentru boli cerebro- 
vasculare - un om avizat valorizează cât doi, aşa că... luaţi 
aminte! 


Q HTA creşte de 2,5 ori riscul accidentelor majore. 


U Valorile excesive ale colesterolului plasmatic cresc de 4,5 ori 
probabilitatea unei “tragedii” vasculare. Valorile normale - 
150-250 mg/100 ml - sunt absolut necesare bunei funcţionării 
a membranelor celulare, secreției biliare, glandelor sexuale. 

Q Diabetul zaharat expune de 1,5 ori mai frecvent la 
complicații survenite pe vasele modificate patologic (micro 
şi macroangiopatie diabetică) 

O Fumatul contribuie din plin la îmbogățirea de 1,5 ori a 
riscului cardiovascular. 


Probabil, dv. nu obişnuiţi să vă stingeți ţigara pe mână!?!? 
Atunci de ce nu vă “doare” de soarta vaselor proprii?!?! 

Leziunile cerebrale consecutive tulburărilor circulatorii au 
un rol major în inducerea tulburărilor cognitive. 

Vulnerabilitatea maximă la hipoxie o au structurile 
encefalice nou dezvoltate pe scara filogenetică, ultimele 
maturizate în cursul ontogeniei: ariile neocortexului asociativ 
multimodal, hipocampul, cortexul entorinal. Aceste structuri 
reprezintă suportul anatomic al proceselor de sinteză şi 
analiză complexă a informaţiilor şi a activităţilor cognitive. 

Structurile complexe ale sistemului limbic sunt supuse pro- 
ceselor de îmbătrânire normală şi fenomenelor ncurodegenera- 
tive. Declinul gradual al memoriei, o dată cu înaintarea în 
vârstă, este moderat, dar totuşi important şi deranjează desfă- 
şurarea vieţii cotidiene. 

Vulnerabilitatea sistemelor mnezice nu este uniformă la 
perturbările instalate în cursul îmbătrânirii normale. Declinul 
proceselor mnezice este manifestat în special în achiziţia 
datelor recente. Este bine cunoscut faptul că abilitatea de a 
învăţa o limbă străină este maximă în perioada copilăriei şi 
adolescenţei, când funcţiile cognitive, vigilenţa, timpul de 
reacţie şi funcţiile instrumentale (memoria, limbajul, praxiile, 
gnoziile) sunt maxime. Imbătrânirea se asociază cu creşterea 
timpului de reacţie la stimulii din mediu, reducerea per- 
formanţelor atenţiei selective şi motivaţie. 

Studierea activităţii bioelectrice cerebrale culese la nivelul 
scalpului (electroencefalograma)), efectuată la pensionarii unui 
azil în timpul zilei a evidențiat reducerea perioadelor de stare 
vigilă. Diminuarea stării de trezire corticală poate fi rezultatul 
unor metaboliți, care intoxică şi perturbă funcţia neuronală, 
sau, consecutiv, lipsei de stimulare senzorială adecvată. Aban- 
donarea afectivă, “dezaferentarea”, ruperea de realităţile coti- 
diene se repercutează negativ asupra performanţelor cognitive 
deficitare ale bătrânului. 


Memoria 115 


Neglijarea angrenării vârstnicului în activităţi plăcute, utile, 
adaptate capacităţilor sale psihofizice, constituie o mare 
greşeală medicală şi umană. 

Senectutea se asociază cu reducerea progresivă a supleţei 
intelectuale şi a capacităţii de adaptare flexibilă în faţa 
problemelor complexe care se impun: mobilizarea rapidă cu 
reactualizarea cunoştinţelor generale, capacitatea de asociere 
între informaţiile cu conţinut verbal şi nonverbal. 

In faţa unei situaţii în care rapiditatea execuţiei este 
factorul esenţial, vârstnicul răspunde printr-o reacţie de stres, 
descărcând catecolamine. Consecutiv, se produc modificări 
biochimice (cresc valorile glicemiei, se mobilizează acizii graşi 
din depozite), cresc valorile presiunii arteriale sistemice etc. 

Eliminând handicapul emoţional, prin abordarea problemei 
“bătrâneşte”, pe îndelete, performanţele cognitive se echilibrează, 
obținându-se rezultate comparabile cu ale subiectului tânăr. 
Încetinirea vitezei de tratare a informaţiei, diminuarea capacităţii 
de distribuţie a atenţiei şi declinul cognitiv explică reducerea 
dinamicii proceselor de stocare şi de destocare a engramelor. 
Aceste aspecte stau la baza fenomenelor de diminuare a 
capacităţilor memoriei de lungă durată, consecutive senectuţii. 

Proceselul de îmbătrânire cerebrală se asociază cu 
perturbarea mnezică selectivă, dizarmonică (atât din punct de 
vedere calitativ, cât şi cantitativ), datorită “uzurii” în mod 
diferit a suportului material neuronal, implicat preferenţial, 
“modular” în diversele tipuri de memorie. 

Memoria procedurală (implicită), legată de mişcările 
automate, este conservată relativ bine în comparaţie cu 
memoria declarativă. Performanţa vârstnicului se situează sub 
nivelul subiectului tânăr. 

Ştergerea engramelor, o dată cu înaintarea în vârstă sau în 
cursul proceselor patologice, respectă legea lui Ribot. 

Declinul mnezic este evident în cazul memoriei episodice, 
în timp ce memoria semantică este relativ bine conservată în 
cursul îmbătrânirii fiziologice. 

Vârstnicul are dificultăţi de accesare la informaţia 
depozitată sub formă de engramă în cursul rapelului (evocare 
fără suport), în timp ce recunoaşterea este net facilitată prin 
utilizarea diverşilor indici (o schemă, o notă într-o agendă, o 
metodă mnemotehnică. 

Alterarea rapelului, cu conservarea relativă a recunoaşterii, 
caracterizează atât îmbătrânirea, cât şi fazele de debut ale 
demenţei Alzheimer. O dată cu degradarea proceselor cog- 
nitive, recursul la recunoaşterea itemului nu mai este posibil. 
Memoria procedurală este relativ intactă în maladia Alzheimer. 

Declinul mnezic la persoana în vârstă are ca suport 
procesele degenerative, care se derulează cu ritmuri proprii, 
în diversele subsisteme mnezice. (Există mari variaţii în 
declinul numărului de neuroni la nivel cortico-subcortical.) 

Tulburarea este mai mult sau mai puţin dramatică, în 
funcţie de amploarea şi viteza desfăşurării proceselor 
patologice cerebrale şi importanţa structurii neuroanatomice 
afectate de boală. 


8 PATOLOGIA MEMORIEI 


Tulburările memoriei (dismneziile) pot fi întâlnite în nu- 
meroase afecțiuni neurologice şi psihiatrice. Perturbările mne- 
zice pot fi de ordin: 


A. Cantitativ 


1. Hipermnezii (sporirea volumului informațional memorat) 
2. Hipomnezii şi amnezii (dispariţia în grade variabile a con- 
ținutului informaţional) 
Amnezii anterograde (de fixare) 
Amnezii retrograde (de evocare) 
Amnezii globale, mixte, antero-retrograde 
Amnezii selective (parţiale, lacunare) 


B. Calitativ 


1. Confabulaţii 
2. Paramnezii 
3. Ecmnezii 


Al Hipermnezia, exagerarea patologică a proceselor de fixa- 
Te, conservare şi evocare (involuntară), se întâlneşte în con- 
textul perturbărilor multiple ale funcţiilor de cunoaştere. Une- 
ori, înregistrarea (encodarea engramelor) este neselectivă şi 
anarhică, iar evocarea poate fi perturbată prin interferența în 
avalanșă a informațiilor, realizând o adevărată fugă de idei”. 


Amnezie retrogradă Amnezie globală (antero-retrogradă) 


Amnezie anterogradă Axa temporală Amnezie lacunară 


Amnezie 
completă 


MLD (majoră) 


PLIOUIDW / il 


Amploarea 
deficitului 


Tipul memoriei 


erturbate , 
P i Amnezie 


selectivă 
(parţială) 


MSD 
Ameliorare 


parțial/total 


Deficit 
staționar Evoluție 


Acut (ictal) 


Mod de instalare 
Cronic (progresiv) 
+ 


Tulburări cognitive Simptome asociate 


Agnozie 


Afazie Tulburări voliţionale Tulburări de afectivitate 


Figura sintetizează aspectele clinice complexe care trebuie luate în discuţie în abordarea diagnosticului 
y unui sindrom amnezic. 


Memoria N 119 


Hipermnezia reprezintă visul oricărui candidat la examene, 
care forțează empanul mnezic şi memoria de scurtă durată, 
printr-o “biciuire” a sistemului nervos, folosind de la clasica 
nicotină şi cofeină până la amfetamine. Aceste substanţe sunt 
droguri, fiind nocive sănătăţii prin riscul dependenţei şi posibi- 
lele complicaţii. Pentru primele enunțate, riscurile sunt arhicu- 
noscute de publicul larg, poluat cu deşănţatele campanii publi- 
citare, care îndeamnă cu cinism la o moarte lentă. In ceea ce 
priveşte amfetaminele, voi cita “sec” doar hemoragia cerebrală 
şi infarctul miocardic. 


Hipermnezia se poate întâlni ca simptom, în următoarele 
afecţiuni psihiatrice: 


O Oligofrenie: în literatura de specialitate se menţionează 
cazurile acelor “idioţi savanţi”, dotați cu memorie mecanică, 
ceea ce le permite redarea unor citate, poezii, tabele întregi 
matematice, fiind de multe ori atracţia spectacolelor de circ. 
Această formă de hipermnezie este selectivă, parţială şi nu 
este însoţită de alte performanţe ale funcţiilor cognitive; 
aceşti subiecţi retardaţi psihic nu înţeleg sensul, logica datelor 
evocate, pe care le-au memorat “pe de rost”. 


@ În paranoia, hipermnezia este globală şi alimentează 
eşafodajul delirului cronic sistematizat, nehalucinator. Para- 
noicul nu-şi uită persecutorii, având o hipermnezie selectivă, 
o adevărată “memorie de elefant”, dar integrează elementele 
discursului mnezic în contextul unui ego hipertofiat şi distor- 
sionat patologic (el este cel mai bun, cel mai deştept, “cel 
mai... genial”, dar în acelaşi timp cel mai persecutat, cel mai 
înjosit şi umilit de către toţi cei din jur, care îl invidiază, îi 
doresc răul şi moartea). 


E [Hipermnezia globală de evocare a maniacului este însoţită 
de: accelerarea proceselor gândirii (tahipsihie), fuga de idei, 
asociaţiile dezordonate de idei; logoreea, glumele contagioase, 
jocurile de cuvinte, rimele. 

Excilaţia psihomotorie poate atinge intensităţi Doga 
manifestate prin explozii afective necontrolate - furia maniacală. 

Episodul maniacal este acompaniat de dezinhibiţie instinc- 
tuală, bulimie (exagerarea patologică a aportului alimentar), 

intensa excitație erotică (în contrast cu vârsta şi datele biolo- 
gice obiective). 


| | @ Intoxicaţiile cu alcool, morfină şi benzină pot determina 
| o scurtă perioadă de hiperexcitabilitate, interpretată greşit de 
pacient ca benefică, stimulativă pentru performanţele cognitive 
şi fizice. 


| @ Intoxicaţiile cu psihodisleptice (LSD, opiu) determină o 
| hipermnezie cu caracter mecanic. Fumătorii de opiu relatează 
dilatarea (halucinatorie) a timpului; ei “trăiesc într-o noapte, 

| cât într-un secol”. 


|| O Hipermnezia poate avea o tematică selectivă (rememo- 
|| || rând obsesiv doar unele amănunte), ca, de exemplu, în stările 
[|| || depresive delirante. 


O Aura epileptică. Sunt bine cunoscute experienţele de sti- 
mulare corticală cerebrală efectuate de către Penfield la pa- 
cienţii epileptici. Stimularea unor arii corticale ale lobului 
| temporal a declanşat experimental “retrăirea”, revizualizarea 
unor scene petrecute cu mult timp înainte şi pe care pacien- 
tul le uitase. 


ŞI! A2. (J Hipomnezia reprezintă reducerea în grade diferite a 
| l capacităților mnezice. Poate fi de cele mai multe ori pasageră, 
| ca rezultat al oboselii, surmenajului psihic. Clasic se descrie fe- 
| nomenul de inhibiție, care înconjoară focarele de hiperexcitabi- 
litate corticală, determinând aceste simptome-semnal de alarmă. 
Patologic se întâlneşte în nevroze caracterizate prin: cefalee, 
E insomnie, hiperestezie senzorială, dificultăți de adaptare la 
suprasolicitările mediului. Unui subiect surmenat, nevrozat, i se 

| recomandă de cele mai multe ori un tratament simptomatic, în 
| i | care odihna şi schimbarea mediului deţin locul principal. De 

| fapt, se favorizează intervenţia proceselor complexe de auto- 
| reglare cerebrală. 


Ul Amnezia reprezintă prăbuşirea funcţiei mnezice şi este 
rezultatul perturbărilor accentuate ale etapelor formării ŞI 
evocării urmelor mnezice (engramelor). 


O Amnezia anterogradă (de fixare) se caracterizează prin 
incapacitatea de a înregistra informaţiile şi faptele recente. 
Perturbarea mnezică afectează reținerea oricăror evenimente 

actuale, indiferent de importanţa lor informaţională şi/sau alec- 
tivă. Bolnavul îşi poate aminti cu uşurinţă date ale tinereţii, 
dar nu şi ce s-a întâmplat cu o zi sau cu o oră înainte. 


M memorie; 

MLD memorie de lungă durată; 

P procesul patologic; 

t axa temporală a desfăşurării evenimentelor; 
Aa amnezie anterogradă. 


Amnezie anterogradă cu evoluție favorabilă către ameliorare. 


Aa 


Aa incapacitate de a forma şi stoca amintiri noi. 


Amnezie anterogradă ireversibilă, durabilă (zeci de ani), instalată 
brutal (ruperea unui anevrism al arterei cerebrale anterioare). 


B O) 

Intensitatea amneziei anterograde este totală (globală), 
neînregistrându-se nici un eveniment al vieţii cotidiene, sau 
este parţială, uitarea perturbând selectiv unele informaţii, 
cruțând alte evenimente curente Cel mai frecvent se întâlnesc 
în patologie amneziile anterograde selective (parale). 
Consecința amneziei anterograde o reprezintă imposibilitatea 
achiziţiei durabile a oricărei informaţii noi, pacientul având 
mari dificultăţi în a recunoaşte şi selecta un obiect sau o 
imagine care i-au fost prezentate cu câteva minute înainte. 


P 


MSD (At = 1 minut) 


Amnezie anterogradă majoră, cu evidențierea conservării memoriei 
imediate (pe termen scurt). Urma mnezică este supusă rapid “şter- 
gerii” şi interferenţei altei informații incidente (coincidente) sau suc- 
cesive. Fiecare eveniment al vieții cotidiene este rapid uitat. 


Uitarea cunoştinţelor recente poate să creeze situații bizare, în 
care pacientul etilic cronic cu sindrom Korsakov îşi ascunde 
sticla prin diverse locuri, în casă sau curte, pentru a putea con- 
suma drogul de care este dependent, dar uită atât locul, cât şi 
acţiunea efectuată. Pacientul poate lectura ziarul şi la orice per- 
turbare care îi distrage atenţia uită ce a citit şi reia articolul de 
la capăt, citind zi de zi acelaşi ziar, fără a avea sentimentul că 
se repetă, prins ca într-o “buclă a timpulur”. 

Capacitatea memoriei imediate, senzorială (vizuală, auditivă) 
este conservată, deoarece subiecții au empan. mnezic apropia! 


5 | 

de subiectul normal, reuşind să rețină “mecanic” până la 7 
itemuri, reprezentând un număr de telefon sau o listă de litere 
(cifră “magica” 7 + 2 reprezintă capacitatea limitantă pentru 
accesul informației în memoria imediată). Conținutul informa- 
tional se şterge aproape instantaneu, precum un castel de nisip 
pe malul mării, datele neputând fi preluate şi depozitate durabil 
în memoria de lungă durată. | 


O Amnezia retrogradă (este amnezia de conservare, de 
evocare, de destocare) se caracterizează prin incapacitatea de 
a accesa date vechi “depozitate” în memoria de lungă durată. 
Perturbarea mnezică se poate instala acut sau progresiv. 

In patologie se remarcă faptul că disoluția achiziţiilor 
mnezice este în raport invers proporţional cu gradientul tem- 
poral necesar constituirii engramelor (urmelor mnezice). Legea 
lui Ribot postulează că “noul moare înaintea vechiului” şi 
semnifică faptul că urmele mnezice mai vechi sunt mai bine 
fixate şi consolidate (datorită importanţei lor deosebite pentru 
individul respectiv), iar cele mai recente sunt primele afectate 
şi “şterse” din circuitele mnezice. 

In procesul degradării mnezice sunt perturbate engramele 
care stochează informația declarativă (a şti ce, când şi unde); 
este afectată memoria semantică (cunoştinţele generale) şi 
memoria episodică (faptele şi elementele autobiografice în 
contextul lor temporo-spaţial). 

Pacienţii cu amnezie retrogradă pot conserva, cel puţin o 
perioadă, abilităţile senzorio-motorii şi perceptive procedurale. 

Memoria procedurală (a şti cum) priveşte aptitudinile şi 
cunoştinţele automate, reflexele condiţionate, care nu necesită, 
cel puţin o dată fixate, o accesare conştientă. Substratul ei 
anatomic este reprezentat de reţele neuronale care sunt loca- 
lizate subcortical, în nucleii bazali şi cerebel. În boala 
Huntington (afecțiune degenerativă cu determinism genetic), 
aspectul procedural al memoriei pe termen lung este intens 
dezorganizat; în final, procesele cognitive se prăbuşesc în 
totalitate, ducând la demență. 

Această disociere a performanțelor amnezicului se explică 
Prin localizarea diferită a rețelelor memoriei declarative şi, 
respectiv, procedurale. 


Ari 


Ar? 


Arl amnezie retrogradă care afectează amintirile 
| foarte vechi (memoria “terțiară””); 

i Ar2 amnezie retrogradă ce respectă gradientul 
| temporal. 

i| 


Legea lui Ribot. Progresia amneziei retrograde, în paralel cu 
| regresia volumului de informaţii stocate în memoria de lungă durată. 
| Aspect cantitativ bimodal al fenomenelor de ştergere a engramelor. 


Accesarea conştientă, voluntară, a informaţiei declarative 


implică integritatea morfofuncţională a circuitelor neuronale 
ale sistemului limbic (compus din trei mari subsisteme), ne- 


cesar în procesul de integrare informaţională. Lezarea regiunii 


5 | 


Memoria \ 125 


mediane a lobului temporal şi/sau a diencefalului median 
(corpii mamilari, unii nuclei talamici) perturbă considerabil 
memoria declarativă. 

Amintirile referitoare la perioada care a precedat instalarea 
degradării neuropsihice sunt pierdute, şterse din memorie. 


O Observațiile clinice infirmă totuşi această schematizare 
tranşantă între cele două forme de amnezie antero sau 
retrogradă, 100% “pure”. De cele mai multe ori aceste tul- 
burări nu pot fi diferențiate strict, existând combinaţii de am- 
nezie antero-retrogradă, dar cu predominanţa unui versant: am- 
nezie anterogradă fără amnezie retrogradă majoră şi extinsă şi 
mai rara amnezie retrogradă fără amnezie anterogradă. Este 
cazul amneziei retrograde izolată funcţional în care pacienţii 
şi-au uitat trecutul şi identitatea. Deseori se instalează brutal, 
după un traumatism cranian închis, neurmat de stare de comă, 
sau după o psihotraumă (psihoză reactivă, emoție violentă). 


Ar ` Ar amnezie retrogradă cu pierderea globală 
a urmelor mnezice vechi (MLD1); 


MLD2 capacitatea achiziţiei de amintiri noi. 


Amnezie retrogradă izolată (funcţională). 


Această formă clinică pune probleme complexe de diag- 
nostic patogenic, diferenţial (perturbare neurologică? isterie?) 
şi medico-legal. Perturbarea rolului jucat de substanţa reticu- 
lată mezencefalică în activarea circuitelor mnezice poate con- 
stitui suportul fiziopatologic pentru amnezia retrogradă cvasi- 
izolată, posttraumatică. 

Brutal, posttraumatic, poate fi afectată aproape exclusiv 
memoria de fixare (amnezie anterogradă): de obicei evoluţia 
ci este favorabilă. 


D 

Dacă perturbarea mnezică cuprinde ambele sensuri ale axci 
temporale, sindromul amnezic este global. 


Ar Aa 


Amnezie globală (mixtă) antero-retrogradă după rezecţie bilaterală 
de hipocamp. 


Diferenţele constau în evoluţia şi severitatea afectării. Pier- 
derea globală a memoriei se poate instala ictal (ictus am- 
nezic) sau progresiv, ca o pată de ulei, cu o viteză propor- 
tională cu amploarea degradării circuitelor neuronale. 

Evoluția unei amnezii globale poate să fie favorabilă, că- 
tre remisiune aparent completă (în realitate este cvasicom- 
pletă) a tulburărilor sau cu retrocedarea şi atenuarea versan- 
tului retrograd şi persistența amneziei anterograde, uneori pe 
durata a zeci de ani. 


Ameliorarea amneziei retrograde (evoluția cazului prezentat în 
figura precedentă). 


B 

O Amnezia lacunară reprezintă o disluncţie mnezică 
temporară (se referă la o perioadă limitată şi relativ scurtă 
din trecut). 

Se întâlneşte în stările confuzionale, în intoxicația etano- 
lică sau cu oxid de carbon şi în epilepsie. 


P 


| 


Amnezie globală lacunară (electroşoc, TCC, criză de epilepsie). 


M 


B. Perturbarea severă a capacităţilor mnezice poate 
constitui uneori unica manifestare clinică. De cele mai multe 
Ori, ca 0 consecinţă a amneziei, apar şi alte tulburări: confa- 
bulaţii, dezorientare temporo-spaţială (allopsihică), eventual 
dezorientare autopsihică (pacientul uită datele de identitate ale 
propriei sale persoane), false recunoașteri şi anozognozie 
(nerecunoaşterea prezenţei tulburărilor de memorie şi lipsa 
autoevalurăii critice asupra propriei suferinţe). 

Simptomele neurologice pot fi comparate cu nişte mărgele 
de sticlă, subunități integrate în diverse tablouri caleidoscopice, 
realizând un ansamblu de suferințe subiective şi semne 
obiective, alcătuind un sindrom. 

Pierderea simțului de orientare este caracteristică amnezi- 
ilor, dar dezorientarea temporo-spaţială nu este întotdeauna 

consecinţa perturbărilor severe mnezice: ea poate fi urmarea 
unei stări confuzionale, în cadrul unei suferințe encefalice 
globale de natură metabolică, epileptică, traumatică, tumorală. 
Anozognozia (lipsa conştiinţei tulburărilor patologice) poate fi 
rezultatul unei suferinţe de emisferă dreaptă, însoţind deficitul 
motor în hemicorpul stâng, sau a lezării lobilor occipitali, alături 
de pierderea vederii (la nivel de recepţie şi percepţie corticală). 


B.1 Confabulaţiile sunt afirmaţii fanteziste, fără vreo 
legătură logică cu realitatea actuală (prezentă), ce umplu 
lacunele grave ale unei amnezii retrograde. Ele apar în 
special în sindromul Korsakov. În procesul de dezintegrare 
globală a engramelor, activarea reţelelor neuronale se face 
anarhic, în succesiuni şi combinaţii paradoxale; rezultă aceste 
răspunsuri verbale, eronate, un colaj monstruos, adevărat 
“ghiveci” din “cioburi” de amintiri vechi, alături de 
fragmente din real şi din amintirile recente (ceva asemănător 
cu poezia dadaistă, şocantă şi aleatorie. 


Confabulaţii 
EXX t YI 


Schemă ce sugerează intuitiv fiziopatologia confabulațiilor în 
evoluţia unui sindrom amnezic; combinația informaţiilor mnezice 
Parcelare, din stocul restant al memoriei de lungă durată, alăturate, 
Paradoxal, evenimentelor vieții curente. 


Uneori confabulațiile sunt produse spontan, alteori sunt 
declanşate prin întrebările examinatorului. 


B.2. Paramneziile constau în deformarea triadei percepție- 
reprezentare-cuvânt în care obiectele sau fenomenele reale sunt 
înlocuite cu altele imaginare. Falsele recunoaşteri (identificări) 
pot fi întâlnite în: 


B A 

O Manie (iluzia sosiilor) datorită hipoprosexiei (scăderea 
atenţiei), tahifemiei (accelerarea ritmului ideativ), superficiali- 
tău şi instabilității gândirii. 


e Epilepsia temporală: furtuna bioelectrică din timpul cri- 
zelor destochează din banca de date mnezice false reprezentări, 
pe care le suprapune percepţiilor concrete ale prezentului, cre- 
ând impresia falsă de “deja văzut”, “deja trăit”, în care pre- 
zentul este proiectat “în trecut” printr-o permutare a coordona- 
telor spaţio-temporale şi atribuirea de identități false persoane- 
lor concrete. Locuri şi persoane necunoscute anterior de bolnav 
sunt percepute fals, ca ceva familiar, petrecut parcă demult. 

Deformarea şi falsificarea datelor îşi are corespondentul clinic 
şi în sens opus, condiţie în care coordonatele prezentului sunt 
total desprinse de trecut; criza se manifestă sub forma unor 
impresii paroxistice false, de “niciodată văzut” sau “niciodată 
trăit” atribuite unor obiecte, persoane sau fenomene familiare. 

Crizele se manifestă sub o formă halucinant-oniroidă, cu 
senzaţia de necunoscut, straniu, vis (“dreamy state”). Bolnavul 
are senzaţia că a pătruns într-o lume ciudată, aude voci, asistă 
la scene bizare, are halucinaţii (percepții false, fără obiect real, 
fără stimuli specifici, însă având atributele senzoriale ale unei 
percepții). S-ar putea compara simptomatologia onirică cu un 
spectacol de cinematografie tridimensională sau cu o hologramă 
animată, numai că toate fenomenele se desfăşoară paroxistic în 
capul bolnavului, pe fondul dezordinii stării de conştienţă, pe 
durata crizei complexe de epilepsie temporală. 

Pot surveni automatisme psihomotorii, care constau într-o 
succesiune de acte motorii simple (îmbrăcare, dezbrăcare), 
alteori complexe: epilepticul părăseşte domiciliul, ia un mijloc 
de transport, poate comite acte relativ coordonate, dar şi acte 
de heteroagresiune (crimă, tâlhării). Pacientul nu îşi mai 
aminteşte nimic din ceea ce s-a întâmplat în timpul crizei (are 
amnezie globală posteritică). 

Descrierea crizelor de epilepsie a fost prima dată relatată 
într-un document neobabilonian descoperit la Sawiwku, datând 
din 718-612 î.e.n. 


O Deosebit de periculoase sunt paramneziile halucinatorii 


in cadrul schizofreniei, când în persoane apropiate (părinţi, 
Copil), pacientul “recunoaşte” duşmani, putând comite act6 de 

heteroagresiune, efectuate cu răceală şi deosebită cruzime. 
Consumul de alcool asociat bolii, adevărată “demenţă afecti- 
vă”, precipită declanşarea halucinațiilor şi decompensarea afec- 
ţiunii. Pacientul aude voci care îi comandă imperativ să-şi 
omoare copilaşul de câțiva anişori, pentru că, în “realitatea” 
patologică halucinatorie, este “diavolul”, întruchipat sub fizio- 
nomia copilaşului. 


O False recunoașteri pot fi întâlnite în tulburările stării de 
conştiență (vigilitate), ca în obnubilare şi stările confuzionale 
(confuzo-onirice). 


B.3. Ecmnezia constă în evocarea halucinatorie a trecutului, 
actualizând scene din trecut (disoluția epilepucă a conştienței). 

Tulburările mnezice patologice se pot manifesta clinic, sub 
forma relativ izolată, ori integrate într-un context de deficite 
cognitive şi/sau ale stării de conştiență. 

Asimetria funcțională a emisferelor cerebrale este rezultatul 
ultraspecializării neocortexului în legătură cu limbajul articulat. 
Este bine cunoscută dominanţa emisferei cerebrale stângi în 
procesele legate de recepţia, decodificarea şi integrarea 
complexă multisenzorială a limbajului auzit sau scris. 
Aproximativ 90% din populaţie este “dreptace”, având centrii 
cortexului asociativ specializat pentru înțelegerea cuvintelor 
vorbite sau citite, precum şi centrii motori care comandă 
vorbirea în emisfera stângă. Dezvoltarea ontogenetică, 
procesele de mielinogeneză şi maturizare corticală se 
realizează prin parcurgerea unor etape lingvistice succesive, cu 
crearea unei “bănci de date”, cuprinzând semnificaţia 
cuvintelor, regulile sintactice şi morfologice ale limbii materne 
şi ale limbilor învăţate simultan sau ulterior. 

Cele două aspecte de percepţie şi de producţie ale 
limbajului necesită o encodare fonologică, desfăşurată în 
circuitele neuronale ale memoriei de lucru (memoria de scurtă 
durată). Producerea unui cuvânt se realizează prin activarea 
memoriei de lungă durată (memoria declarativă), în care sunt 
stocate, după o codificare semantică, ansamblul achiziţiilor 
socio-profesionale, faptele şi cunoştinţele dobândite. 

Lectura şi înţelegerea unui text implică activarea şi 
interacţiunea coordonată a multiple reţele neuronale, localizate 

la nivelul neocortexului asociativ temporo-occipital, precum şi a 
structurilor subcorticale; rolul proceselor mnezice este esenţial. 


Perturbarea dobândită a limbajului, în urma unci suferinţe 
organice cerebrale, poartă numele de afazie (“lipsa cuvân- 
tului”). Procesele fiziopatologice şi substratul lezional gene- 
rator de afazii pot constitui subiectul unor abordări exhaus- 
tive şi nu reprezintă scopul modestei noastre treceri în revis- 
tă. Am considerat utilă prezentarea şi definirea afaziilor, pen- 
tru a sublinia strânsele corelaţii cu memoria, dar şi deosebi- 
rile de ordin fiziopatologic, precum şi pentru a elimina con- 
fuzia (pe care intuitiv, empiric, publicul larg o poate face) 
între cele două manifestări patologice cerebrale. Există mul- 
tiple disociaţii funcţionale între “modulele” structurale anato- 
mice implicate în procesele mnezice şi cele ale limbajului. 


Diferențe morfofuncţionale există şi între polul com- 
prehensiv şi cel expresiv al limbajului cu cele două modalităţi 
de exteriorizare - vocalizare sau scrise. De exemplu, pacientul 
cu afazie motorie (anartrie) înțelege textele lecturate şi 
cuvintele auzite, memorează datele oferite şi caută să câştige 
(înveţe) noi abilităţi procedurale de scriere cu mâna stângă 
(deseori afazia poate fi însoţită de grade vanabile de paralizie, 
extinsă la membrul superior drept, hemifaţă şi întreg 
hemicorpul drept). Acest pacient nu poate vorbi, nu pentru că 
a “uitat” cuvântul (pronunţarea), ci pentru că structurile 
neuronale corticale, specializate în contracția muşchilor fonatori, 
au fost compromise. 


Există o altă categorie de pacienţi cu dislexie, adică pertur- 
barea înţelegerii limbajului scris. Ei pot fi consideraţi “orbi 
pentru cuvântul scris” sau “analfabeți neşcolarizabili” şi, evi- 
dent, că nu pot memora ceea ce nu au putut procesa (prelucra) 
la nivelul cortexului asociativ multimodal occipito-temporal. 


Leziunile regiunii anatomice de confluență a lobilor parie- 
tal, temporal şi occipital perturbă armonia şi logica desfăşu- 
Tării oricărui act motor simplu sau complex, tulburare denu- 
mită sub termenul generic de apraxie. 


In pofida faptului că motricitatea este conservată (pacientul 
nu este paralizat), sensibilitatea şi coordonarea motorie nu sunt 
perturbate, iar capacitatea de înţelegere a limbajului este intactă, 
pacientul nu poate elabora un act motor voluntar (evident, 

pacientul cu afazie senzorială nu poate executa un ordin verbal 
pentru că nu-l înţelege - “apraxia afazicilor”). 

Apraxia ideatorie poate fi comparată cu o “amnezie de 
folosință” ori asimilată unei “agnozii de utilizare”; pacientul a 
pierdut noțiunea de executare a unui act şi posibilitatea utili- 
zării obiectelor curente. Nu poate executa gesturi anodine, pre- 
cum aprinderea unui chibrit, apoi a țigării, nu ştie să 
folosească o cheie pentru a deschide uşa, nu ştie să folosească 
pieptenele; este pierdută cunoaşterea folosirii unui obiect, 
“know how-ul” spre a folosi un termen la modă. 


În cazul apraxiei ideomotorii, subiectul conservă noțiunea 
teoretică a mişcării pe care o poate verbaliza, evoca teoretic, 
dar este imposibil să o îndeplinească. Aspectul ar putea fi 
comparat anecdotic prin formulele: “teoria ca teoria, dar prac- 
tica ne omoară” sau parafraza după celebra formulă acade- 
mic-minerească: “noi gândim, nu muncim”. Pacientul este 
incapabil de a îmbina succesiv, coerent, logic, armonios, tim- 


pii mişcării într-un tot unitar. 


A fost descrisă, de asemenea, o apraxie de îmbrăcare, în 
care pacientul se luptă cu hainele, le manevrează incorect, 
face greşeli, pentru că nu e capabil să folosească hainele 
şi/sau neglijează hemispațiul şi hemicorpul stâng. 

Zonele asociative multimodale, multisenzoriale parieto- 
temporo-occipitale, situate în girusul supramarginal şi angular, 
conțin engramele vizual-kinestezice implicate în planificarea şi 
derularea actelor motorii (“discheta” cu instrucțiuni de folosire). 
Aceste zone se interconectează prin fibre asociative intra şi 
interemisferice (corpul calos), cu zone asociative implicate în 
programarea şi coordonarea motorie, localizate în lobii frontali 
- ariile premotorii. Etajele corticale sunt integrate în circuite 
neuronale cortico-subcorticale. 

Distrugerea diverselor etaje de comandă şi control sau a 
conexiunilor lor funcționale stă la baza perturbărilor praxiei. 
Aceleaşi circuite sunt depozitare ale memoriei procedurale. In 
etapa achiziţiei performanțelor senzorio-motorii, cortexul este 
implicat mai intens; ulterior, procedurile se automatizcază, 
antrenând în special activarea structurilor subcorticale: nucleii 
bazali şi cerebelul. Exemplul învăţării conducerii automobilului 

sau mersului pe bicicletă reflectă sugestiv cele prezentate 
teoretic mai sus. 


Agnozia reprezintă un deficit al recunoaşterii, în absenţa tul- 
burărilor de percepţie şi lingvistice. Se descriu agnoziile: vizu- 
ale (cele mai frecvente), audioverbale, auditive pentu zgomote 
familiare şi tactile. Agnoziile sunt recunoscute ca entităţi 
clinice, traducând perturbarea funcţiilor cerebrale superioare. 

Recunoaşterea de stimuli este folosită de neuropsihologie 
ca metodă de lucru în testarea memoriei declarative. Recu- 
noaşterea şi denumirea unui stimul vizual (obiect) implică 
circuite neuronale complexe, interconectând arii întinse 
emisferice. Sunt activate ariile corticale vizuale occipitale, 
lobul temporal median, cortexul rinal, amigdala, hipocampul, 
diencefalul median (nucleii talamici şi corpii mamilari), 
cortexul prefrontal median şi telencefalul ventral. 


Deseori, sindromul amnezic se poate asocia cu agnozia 
vizuală, în general în cadrul sindroamelor psihoorganice cronice 
deteriorative, cu leziuni inferotemporale şi hipocampice 
bilaterale. Există totuşi cazuri de agnozie vizuală, care nu sunt 
însoţite de amnezie globală; unii pacienţi conservă capacităţi 
mnezice nemodificate. 

Corelaţiile funcţionale intercorticale implică integritatea 
ambilor lobi occipitali şi conexiunile lor cu regiunea temporală, 
unde se realizează percepţia categorială a stimulilor, prin 
destocarea, compararea şi evocarea urmelor vizuale mnemonice 
în procesul de integrare, asociere intermodală şi categorisire 
vizual-semantică. Disconexiunea vizual-limbică şi vizual-verbală 
are ca rezultat perturbarea recunoaşterii obiectelor şi a fiinţelor 
Care ne înconjoară. 


O formă particulară de agnozie vizuală - în care tulburarea 
perturbă electiv recunoaşterea fizionomiilor - o reprezintă 
prosopagnozia. Bolnavul nu recunoaşte persoanele cele mai 
familiare şi nici nu se poate identifica într-o fotografie de grup 
sau izolată. Perturbarea este descrisă în leziuni occipitale sau 
occipito-parieto-temporale ale emisferei drepte. 


In patologie sunt descrise agnozii auditive verbale şi non- 
verbale, în funcţie de specializarea filogenetică a cortexului 
cerebral: emisfera stângă prelucrează informaţia verbală, iar 
emisfera dreaptă este specializată în perceperea şi recu- 

muzicii. Există o corelaţie funcţională strânsă între procesele 
de analiză şi sinteză complexe, realizate la nivelul ambelor 
emisfere cerebrale. 

Integrarea complexă a stimulilor nonverbali sau a celor cu 
semnificaţie vizual-verbală permite orbilor să citească în alfa- 
betul Braille (gnozia tactilă, cu încărcătură semantică verbală). 


Astereognozia semnifică incapacitatea de a recunoaşte, prin 
explorare tactilă, formele tridimensionale, în absența 
informaţiilor vizuale (cu ochii închişi). 

Recunoaşterea tactilă a unui obiect implică analizarea 
senzaţiilor primare legate de dimensiuni şi forme (morfognozia), 
consistenţa, temperatura, textura materialului (hilognozia). 

Analiza şi sinteza informaţiilor multisenzoriale permit 
pacientului cu agnozie vizuală, care nu poate recunoaşte un 
banal clopoțel (datorită disconexiunilor “modulului” vizual), să 
îl denumească în mod corect în momentul auzirii clinchetului 
(analiza şi sinteza informaţiei în “modulul” auditiv, interconectat 
la banca de date cu informaţii semantice verbale). 

Fiecare analizator are alocat la nivelul emisferelor cerebrale 
un mozaic de subsisteme modulare, reprezentate de arii 
corticale şi fibre de conexiune, reţele neuronale depozitare ale 
engramelor mnezice specifice. 


Erorile în denumire (sau imposibilitatea denumirii obiectului) 
se numesc anomie. Uneori pacientul nu poate denumi obiectul, 
dar poate indica întrebuinţarea lui. 

Aspectele de tip afazic-aprazic-agnozic pot fi izolate, dar de 
cele mai multe ori sunt intricate. Leziunile cerebrale difuze - 
tumorile, AVC bilaterale, demenţele - pot asocia la perturbările 
severe ale memoriei triada menţionată mai sus. 


Din punct de vedere fiziopatologic, sindromul amnezic poate 
fi rezultatul lezării bilaterale a structurilor nervoase axiale apar- 
ținând sistemului limbic sau consecinţa leziunilor corticale latera- 
lizate. Specializarea proceselor de prelucrare a materialului infor- 
mativ, în funcţie de conţinutul verbal sau nonverbal, se reper- 
cutează asupra caracteristicilor clinice ale, tulburărilor mnezice. 

In figura următoare sunt prezentate schematic tulburările de 
memorie specific asociate structurilor anatomice şi, respectiv, 
entităţilor morbide generatoare ale sindromului amnezic. 

Amnezii axiale 

Amnezii corticale 

formațiunea reticulată mezencefalică; 
hipotalamus; 

corp mamilar; 

talamus; 

nucleul (talamic) dorso-median; 


. nucleul (talamic) anterior; 


lob temporal; 

porțiunea medială a lobului temporal (hipocampul) - subdivi- 
ziune a sistemului limbic; 

lob frontal; 

subdiviziune a sistemului limbic aparținând lobului frontal; 

lob occipital; 

cortex primar specializat (auditiv, somestezic, vizual); 


Au, Am arii corticale de asociație unimodale şi, respectiv, multimodale. 


Substratul fiziopatologic în sindromul amnezic de tip “axial”. 


D 

Amneziile primare rezultă consecutiv alterării integrității mor- 
fofuncțonale a subsistemelor ce compun circuitul lui Papez. 


Amneziile secundare sunt produse prin combinația variabilă 
a numeroşi factori lezionali, lipsind specificitatea şi exclusi- 
vitatea regională. Tulburările mnezice fac parte dintr-un ansam- 
blu complex de dezorganizări cognitive. 

Baza funcționării optime a structurilor cortico-subcorticale 
implicate în percepția, analiza, sinteza şi memorarea datelor 
mediului extern sau intern o reprezintă starea de trezire cor- 
ticală. Starea de conştienţă (vigilitate) rezultă din interacțiunea 
funcțională complexă a structurilor cortico-reticulo-corticale. 
Un rol primordial îi revine sistemului reticulat activator 
ascendent, capătul rostral, mezencefalic al formațiunii 
reticulate (FR). O leziune cerebrală care perturbă nivelul de 
vigilitate (trezire corticală) are ca rezultat diminuarea sau 
abolirea eficienței unei funcţii psihologice. 

Analiza complexă şi sinteza informațională sunt realizate 
la nivelul neocortexului asociativ multimodal, bogat reprezen- 
tat emisferic: regiunea prefrontală, orbito-frontală, parieto-tem- 
porală, temporală internă şi cingulară. 

Interfața, zona unde se realizează tranziţia şi cuplarea din- 
tre sistemul limbic şi cortexurile asociative, este reprezentată 
de girusul cinguli şi, respectiv, regiunea mediană a lobului 
temporal, hipocampul. 

Formaţiunea reticulată realizează o trezire corticală nespe- 
cifică; hipocampul reprezintă alt sistem de “trezire” 
(“arousal”) şi integrare a sistemelor corticale supramodale de 
prelucrare informaţională. 

Ariile corticale de asociaţie procesează informaţia recep- 
ționată de către analizatori şi proiectată specific la nivelul 
ariei corticale primare. 

Dezaferentarea cortexului, consecutiv perturbărilor 
bioelectrice la nivelul FR, explică lipsa de înregistrare a da- 
telor mediului înconjurător în cursul unei suferinţe cerebrale 
globale (a se vedea sindroamele confuzionale sau amneziile 
posttraumatism cranian). 


Amneziile axiale sunt rezultatul afectării structurilor 
anatomice din componenţa sistemului limbic, indiferent care 
dintre cele trei mari subdiviziuni este dezaterentată (regiunea 
orbito-frontală sau temporală mediană, diencefalul median). 

Mozaicul de arii corticale poate fi sugestiv comparat cu un 
buchet de flori de câmp, fiecare cu specificitatea sa. Tulpinile 
lor sunt strânse laolaltă prin firul care le leagă şi conferă 
bogăţie, splendoare şi “personalitate” buchetului. Fiecare floare 
în parte e frumoasă; mozaicul de culori al buchetului, armonia 
olfactivă şi coloristică pot fi sublime, generând “corola de 
lumini a lumii”. Tot astfel sistemul limbic activează sincron 
toate circuitele neuronale de prelucrare a informaţiilor provenite 
din mediul extern şi intern, selectează şi integrează urmele 
mnezice într-un context temporo-spaţial şi emoţional. Percepția 
unui obiect indiferent capătă astfel “amprenta” complexă a 
personalităţii subiectului. 

Procesele cognitive (atenţia, memoria) sunt profund 
influențate de conţinutul emoţional al evenimentului. Rolul 
conexiunilor fronto-limbice în controlul emoţional a fost bine 
documentat clinic. Au fost descrise o serie de circuite paralele: 
U fronto-limbico-hipotalamo-mezencefalice, 

O fronto-cingulo-hipocampice, 

O orbito-temporo-amigdalice, 

care intervin în reglarea complexă a stării timice, dispoziţici, 
comportamentului emoţional. 

Amneziile axiale se caracterizează prin perturbarea com- 
plexă şi globală a tuturor canalelor perceptive (văz, auz, atin- 
gere, miros), deci sunt supramodale. Accesarea (activarea şi 
selecția) integrativă a engramelor corticale specifice este pro- 
fund bulversată în urma perturbărilor sistemului limbic. 

Am putea compara funcţia complexă activator-integrativă a 
structurilor limbice cu funcţionarea macazurilor unei staţii de 
triaj SNCFR. De exemplu, trenurile către Bucureşti pot urma 
căi diferite: ruta Ploieşti sau Urziceni. Defectarea uneia dintre 
staţiile principale enunțate perturbă grav traficul unui întreg 
evantai de reţele de cale ferată, care aveau ca punct nodal 
teritoriul distrus. 

Extrapolând la datele fiziopatologice ale sistemului nervos 
central, afectarea structurilor limbice perturbă intens gestiunea 
datelor memoriei declarative (semantice şi episodice), în timp 


ce memoria procedurală (care nu se bazează pe accesul con- 
Şuent la experiența trecutului) este conservată. 

Pentru a înţelege şi mai bine manifestările survenite în 
diversele sindroame amnezice axiale, putem compara (simplist) 
structurile limbice cu un contabil (sau un computer) care 
coordonează un mare supermarket; structurile neocorticale le 
asimilăm cu diverse raioane cu mărfuri. Evident, la con- 
tabilitate nu sunt depozitate mărfuri, ci se realizează sinteza 
pluridimensională a tuturor elementelor ansamblului. Atributele 
semantice, conceptuale, ale urmelor mnezice (ce tip de măr- 
furi, producție, calitate, date de expirare etc.) sunt 
“depozitate” la nivelul cortexului. 

Computerul-contabil (hipocampul) localizează “hărțile” 
raioanelor-depozite şi poate sintetiza integrator situația “Intră- 
rilor” şi “jeşirilor” după codul indexărilor specifice. 

Un contabil prost şi dezordonat “uită” să înregistreze noile 
mărfuri, nu ştie câtă marfă are în stoc, unde este depozitată, 
când a primit-o în gestiune; scoate pe piaţă produse expirate, 
laolaltă cu mărfuri recente, ambalează laolaltă carne, pâine, 
cartofi şi cremă de ghete, amestecate de-a valma. Comparaţia 
este voit exagerată, simplistă şi prezentată într-un mod 
anecdotic în scop didactic, tocmai pentru a putea sesiza 
complexitatea proceselor mnezice şi rolul structurilor limbice. 

Entităţile clinice generatoare ale amneziei axiale sunt 
multiple. Lezarea circuitului Papez, compus din elemente 
vechi din punct de vedere filogenetic, reprezintă substratul 
fiziopatologic al amneziei axiale. Vasta întindere anatomică a 
sistemului, precum şi strânsele interconexiuni cu alte for- 
maţiuni, îl fac deosebit de vulnerabil în cazul traumatismelor 
cranio-cerebrale, leziunilor neoplazice sau degenerative. Des- 
coperirea rolului său esenţial în procesul mnezic a pornit de 
la leziunile izolate, precum afectarea corpilor mamilari, des- 
crisă în 1889 de către Korsakov. 


Sindromul Korsakov se întâlneşte cu frecvenţă maximă la 
alcoolicii denutriţi, pluricarenţaţi (în special lipsa vitaminei 
B1), dar şi la pacienţii supuşi dializei. Simptomatologia 
psihică se încadrează în triada simptomatică: 

Q amnezie anterogradă continuă; 
II dezorientare severă; 
O confabulaţii, false recunoașteri. 

Tulburarea mnezică poate fi izolată  (““pură”, fără alte tul- 
burări intelectuale) sau asociată cu confuzie, demenţă, indi- 
ferenţă faţă de boală, puerilism, apatie) 

Pe plan somatic se descrie polinevrita toxico-carenţială, 
manifestată prin: crampe musculare în gambe, parestezii (fur- 
nicături, înţepături) ale extremităților, dureri la presiunea ma- 
selor musculare. Treptat, muşchii lojei antero-externe a gam- 
belor şi apoi ai mâinilor se atrofiază, dispare reflexul ahilian; 
se instalează impotenţa sexuală şi nevrita optică. Apar tul- 
burări de mers, de vedere, nistagmus. 

Pacientul nu reţine nici o informaţie cu privire la desfă- 
şurarea vieţii sale, începând cu debutul bolii. Nu poate relata 
data internării în spital, nici examinările medicale la care a 
fost supus. Perceperea scurgerii timpului este, de asemenea, 
grav alterată, având tendinţa de a condensa, în câteva zile, 
perioade care se pot întinde pe mai multe luni de spitalizare. 
Orice eveniment se disipează “în neant”, fund imediat şters 
din memorie, aşa cum valurile mării spală urmele paşilor şi 
numele înscrise orgolios în nisip. 


Uitarea imediată şterge cu buretele atât evenimentele im- 
portante (de exemplu, o intervenţie neurochirurgicală), cât şi 
evenimentele “cenuşii”, anoste, ale rutinei de zi cu zi; 
pacientul uită chiar dacă a mâncat sau nu, vizita unei rude 
sau prieten apropiat, desfăşurată în ziua precedentă sau chiar 
cu puţin timp înainte, conţinutul paginii citite cu câteva mi- 
nute înainte. | 

Severitatea amneziei anterograde creează situaţii groteşti, 
tragicomice; examinatorul ascunde în prezenţa pacientului 
sticla cu băutură şi îl roagă să o găsească. Acesta, pasionat 
etilic, caută sticla, apoi abandonează căutarea, deoarece uită ' 
ce făcea şi instrucțiunea care i-a fost trasată. Pur şi simplu, 
urmele mnezice s-au “evaporat” rapid, neputând fi înregistrate. 

Gândirea pacientului este supusă aceluiaşi proces patologic, 
bolnavul repetă stereotip idei, cu convingerea unicităţii şi ori- 
Sinalităţii conţinutului lor. Deîndată emise, uită ce a spus şi 
le repetă “perseverent”, precum o placă de patefon uzată. 

Pe prim plan se impune cu pregnanţă defectul memoriei 
tecente. Dar amnezia nu este exclusiv anterogradă, ci afec- 
icază şi versantul retrograd al memoriei declarative. Compo- 

nenta semantică este amputată masiv, redusă la cunoştinţe 
socio-profesionale şi experiențe socio-culturale vechi şi extrem 
de simple, cu aplicaţii practice la viaţa de zi cu zi. 

Pregnanlă este bulversarea aspectului episodic al memoriei 
trecutului. Stocul cunoştinţelor vechi este fragmentat şi 
dislocat din contextul său temporal şi spaţial. Perturbarea ar- 
moniei coordonatelor istorice face imposibilă situarea pe scara 
timpului a celor mai simple date, inclusiv data naşterii 
(“amnezia vârstei”). 

Dezorientarea în spaţiu îl împiedică să localizeze precis 
coordonatele geografice ale unei localităţi. 

Dacă tulburarea mnezică se desfăşoară pe fundalul unei 
stări confuzionale sau demenţiale, prăbuşirea globală a funcţi- 
ilor cognitive (atât cât au mai rămas) îl face complet inca- 
pabil pentru activitățile curente, de zi cu zi. 


Aspectul clinic se poate rezuma la sindromul amnezic izo- 
lat (“pur”) sau se completează cu apariţia paramneziei şi 
anozognoziei. Pacientul poate ignora complet deficitul de me- 
morie (anozognozie); alteori realizează parţial handicapul, fără 
a avea o atitudine critică asupra lipsei de performanţă mne- 
zică şi eludează conţinutul întrebării adresate, acuzând com- 
plexitatea problemei, abordând o atitudine nepăsătoare sau 
contraatacând printr-o altă întrebare: “De ce mă întrebi? Ştii 
bine că nu mă interesează”; “Nu dau atenţie la aşa lucruri 
minore”; “Ce, crezi că ştii mai bine?” 


Paramnezia reprezintă “reversul medaliei” sindromului am- 
nezic, aspect fundamental al sindromului Korsakov. Con- 
fabulaţiile invadează mai ales prezentul sau trecutul apropiat. 
Ele sunt false amintiri, care erup spontan, prolific şi sunt de- 
bitate în beneficiul unui “public” întâmplător sau care este 
căutat şi “poluat” sonor. 

Conţinutul şi complexitatea lor sunt variabile şi fluctuează 
de la un moment la altul, reunind informaţii disparate. Pa- 
cientul umple compensator lacunele vieţii sale cotidiene prin 
aceste false jaloane temporo-spaţiale, pe care le recreează din 

| fragmentele dezorganizate ale stocului pauper al memoriei de 
lungă durată; elemente trecute sunt aduse în prezent, racolate 

| aleatoriu de pe “scala timpului”. Starea conluzională poate 

| determina un adevărat “delir de memorie”. Uneori examinato- 

rul induce, provoacă sau sugerează aceste false memorii. Per- 
sonalitatea premorbidă şi gradul de perturbare al “clarităţu” 
stării de conştiență joacă un rol important în gravitatea am- 
+ nezici şi a falselor rememorări. 

Falsele recunoașteri sunt împletite în contextul mai larg al 
confabulaților; personajul este translatat din trecut şi 
materializat în prezent. Inserţia personajului în context se 
face precum “nuca în perete”; i se atribuie nume proprii 
(aleatorii), pe care pacientul le modifică de la un moment la 
altul, sau personajul este denumit prin termenii generici, pro- 
fesionali: doctorul “meu”, mecanicul “meu”, vecinul “meu”, 
croitoreasa “mea”, frizerul “meu”. Aceste personaje sunt 
scoase din coordonatele lor spaţio-temporale şi invadează pre- 

„zentul, materializându-se în sfera cognitivă a bolnavului, 
teleportate” ca printr-o “maşină a timpului” dereglată. 

Dezorientarea în timp şi spaţiu face ca trecutul (real sau 
imaginar) să invadeze prezentul, evenimentele succesive să nu 
aibă corelaţii logice, efectul putând precede cauza. Jaloanele 
temporale convenţionale (datele calendaristice, reperele 
desfăşurării circadiene ale evenimentelor) îşi pierd semni- 
ficația pentru pacient. 

Conceptul duratei, scurgerii timpului este profund alterat, 
suferă aprecieri eronate, fanteziste; uneori pacienţii pot con- 
serva o oarecare abilitate în aprecierea intervalelor de timp 
foarte scurte, din trecutul recent (nu greşim dacă folosim 
metafora “trecutul imediat”). 

Perturbarea firului cronologic al evenimentelor determină 
false recunoaşteri, confabulaţii, false orientări. Pacientul rătă- 
ceşte în jungla plină de hăţişuri a resturilor de memorie şi a 
experiențelor imaginare. 

Uneori este euforic şi exaltat, alteori anxios sau confuz în 
lumea sa de himere. 

Pacientul nu poate integra materialul perceput, deşi 
empanul memoriei imediate se apropie de cel normal; bol- 
navul poate “încărca” în memoria sa vizuală un set de silabe 
Sau o grupare de cifre încadrabile în cele 7 + 2 itemuri pe 
Care le reţine subiectul sănătos (de exemplu, reținerea unui 
număr de telefon). 

Se pare că anomalia de percepţie nu joacă un rol major; 
dificultăţile provin din procesele de integrare a informaţiilor, 
în vederea orientării acţiunilor, încadrării armonioase într-un 
context temporo-spaţial-emoţional-semantic. Performanţele 
cognitive depind, evident, de modul în care este planificat şi 
sistematizat stocul informaţional. Datorită defectului de ordo- 
nare perceptivă şi a dificultăţilor de integrare, prezentul este 
“poluat” de false recunoașteri, confabulaţii, dezorientare, lipsă 
de coerență pe scala timpului existenței personale. 


Etiologia sindromului Korsakov este foarte variată: 
alcoolism cronic, traumatisme, tumori, boli vasculare, infecțioase. 

Imensa majoritate a cazurilor de sindrom Korsakov (până la 
90%) au etiologie etanolică. Leziunile responsabile de tulburările 
clinice sunt localizate în structurile mezencefalo-diencefalice. 
Acestea sunt verigi importante ale circuitului Papez. 


Q Corpii mamilari sunt afectaţi patognomonic în mod 
simetric şi constant (91-96% din cazuri). 


O Nucleii talamici dorso-mediani sunt frecvent lezaţi (în 
peste 50% din cazuri). Aceşti nuclei au un rol integrator 
deosebit de important. 


O Mai rar, leziunile afectează şi alte structuri, dar respectând 
predilecția lezională periventriculară şi periapeductală 
(fornixul, pilierii, substanţa cenuşie reticulară din jurul 
apeductului Sylvius). Pot fi afectaţi şi alţi nuclei talamici, 
precum pulvinarul. 


Studiile anatomopatologice au evidenţiat şi subliniat faptul că 
leziunile cortexului cerebral fie lipseau cu desăvârşire, fie erau 
nespecifice, evidenţiate într-un procent destul de mic de cazuri. 

Hipocampul şi cea mai mare parte a rinencefalului erau 
intacte structural, dar deconectate din metacircuitele mnezice. 

Afectarea bilaterală a nucleilor talamici dorso-mediani şi 
anteriori contribuie la conturarea tabloului clinic al sindromului 
Korsakov. Aceste leziuni sunt responsabile de dezorientarea în 
timp şi la propria persoană: dificultăţi în estimarea duratei 
timpului, amnezie pentru propria-i vârstă, dismnezii. Bolnavul 
are impresia unei extraordinare comprimări a timpului obiectiv, 
interpretând subiectiv lungi perioade, derulate în ani, zeci de 

ani, ca durând câteva luni sau săptămâni (asemănător cu 
derularea rapidă a unui film video). 

Dereglarea ceasornicului biologic endogen poate fi întâlnită 
în intoxicațiile cu opiu, în care drogații au senzația halu- 
cinatorie că trăiesc într-o noapte dens şi intens cât într-un 
secol. 

Percepția subiectivă a timpului în copilărie (când minutele pă- 
reau ore, iar zilele ncsfârşite) contrastează cu senzaţia de acce- 
lerare cu care percepem scurgerea timpului la maturitate şi în 
perioada de senescenţă (când timpul zboară cu o viteză ame- 
ţitoare, iar săptămâna pare formată din două zile: luni şi vineri). 

In etiologia amneziei anterograde “pure” pot fi incriminate 
procesele proliferative, localizate la nivel mezencefalic şi 
diencefalic. 

Tumorile dezvoltate la baza encefalului invadează fosa 
interpedunculară, lezează corpii mamilari şi conexiunile lor cu 
nucleii talamici. 

Tumorile care se dezvoltă la nivelul ventriculului cerebral II 
sunt, de asemenea, responsabile de apariţia sindromului Korsakov 

In general, tumorile diencefalo-mezencefalice determină o 
paletă simptomatică mult mai largă, constând în confuzie 
mentală, confabulaţii, stare de vis patologic (onirism, “dreamy 
state”) şi, aşa cum am menţionat, sindrom Korsakov. 

La copil sau adolescent, tulburările de memorie pot fi 
rezultatul unui proces proliferativ intracranian, dezvoltat din 
resturile embrionare provenite din canalul cranio-faringian, cu 
rol în timpul vieţii fetale (craniofaringiom). Iniţial se dez- 
voltă la nivelul lojei glandei hipofize, coordonatoarea majo- 
rităţii glandelor din organism. Tumora distruge glanda şi 
cutia sa osoasă, apoi se dezvoltă în sus, comprimând chiasma 
optică şi refulând hipotalamusul (creierul endrocrin), precum 
ŞI ventriculul al III-lea. 

Tumora poate atinge dimensiuni foarte mari, determinând 
suferinţă endocrină, cu tulburări de creştere şi tulburări la ni- 
velul sferei genitale. 

Comprimarea canalelor naturale de scurgere a lichidului 
cefalorahidian (care circulă şi scaldă creierul şi măduva spi- 
nării) determină hipertensiune intracraniană şi hidrocefalie 
(lărgirea ventriculilor cerebrali, prin acumulare de lichid în 
amonte de blocajul căilor de scurgere). 

Afectarea chiasmei optice determină tulburări de vedere prin 
comprimarea fibrelor nervoase care provin din jumătățile 
nazale ale retinei globilor oculari. Copilul pierde vederea în 
jumătatea externă a ambelor câmpuri vizuale (hemianopsie 
bitemporală, comparabilă cu “ochelarii pentru cal”). 

Tulburările de memorie survin atunci când pereţii şi 
podeaua ventriculului al II-lea sunt distorsionate, cu afectarea 
consecutivă a circuitelor mnezice. 

Amnezia  anterogradă severă poate fi rezultatul 
disfuncţionalităţii oricărui dintre cele trei mari subsisteme ale 
ansamblului anatomic reunit sub numele generic de “creierul” 
limbic. Topografia lezională respectă aceeaşi condiţie de 
dezaferentare bilaterală şi în cazul hipocampului. Ablaţia 
(rezecţia) bilaterală a structurilor corticale temporale interne în 
scop terapeutic a generat amnezie de fixare, dezorientare în 
timp şi spaţiu. Pacienţii uită imediat (în câteva zeci de 
secunde) obiectele arătate şi acţiunile pe care le-au întreprins 
(“oubli à mesure”). 


Lobectomia largă, incluzând hipocampul şi uncusul, 
perturbă integral memoria declarativă, generând o amnezie 
globală, precum şi dezorientare temporo-spaţială globală. 
Reamintim deosebita importanță a structurilor hipocampice (în 
special a regiunii rinale) în procesul de “destocare mnezică”, 
prin activarea şi selecționarea engramelor depozitate la nivelul 
cortexului; de asemenea, rolul jucat de către hipocamp, ca 
substrat neuronal al hărților cognitive spațiale, ce permit 
stabilirea poziției şi alegerea unui traseu în funcție de 
coordonatele temporo-spaţiale. 

Viața pacientului se derulează în prezentul imediat (pe 
care îl uită cât ai clipi), fără trecut, fără viitor, complet 
izolat şi dezorientat. 

Structură angrenată în coordonarea vieţii vegetative, 
hipocampul are un rol deosebit şi în ajustarea compor- 
tamentului instinctiv-emoţional. Corpii amigdalieni integrează 
componenta afectivă a expresiei de frică, permiţând omului 
sau animalului să recunoască modificările specifice apărute 
la semenii lor. Folosind tomografia prin emisie de pozitroni, 
cercetătorii au observat la om o creştere a activităţii corpilor 
(nucleilor) amigdalieni, atunci când subiectul priveşte 0 


fotografie care exprimă frica. Atunci când figura exprimă 
bucurie, activarea acestor structuri se diminuează. 

O senzaţie neobişnuită de familiaritate faţă de evenimente 
noi sau un mediu necunoscut poale surveni paroxistic, ca aură 
(senzaţia care precede instalarea crizei epileptice), la pacienţii 
cu crize parţiale complexe, având focarul lezional la nivelul 
lobului temporal. Fenomenele de falsă recunoaştere (“deja 
văzut, deja trăit”) pot surveni uneori şi la subiecţii normali. 
Apariţia în crize paroxistice, recidivante, în contextul 
modificărilor traseelor EEG, sunt patognomonice (tipice) 
epilepsiei lobului temporal. De asemenea, perturbarea acută a 
recunoaşterii persoanelor şi a ambianţei familiare pacientului 
(“niciodată văzut, niciodată trăit”) se înscriu în modificările 
complexe ale epilepsiei lobului temporal. 

Strânsele corelaţii anatomo-funcţionale pot oferi uneori 
“surpriza” descoperirii structurii lezionale propriu-zise, 
generatoare de furtuni bioelectrice paroxistice (critice) la 
nivelul lobului frontal şi nu în lobul temporal. 

Formaţiuni tumorale sau accidente vasculare care afectează 
unilateral regiunea medială a lobului temporal pot evolua cu 
stări confuzionale nespecifice, în condiţiile distrugerii unuia 
dintre cele două circuite Papez. 

Suferinţa acută, bilaterală a structurilor hipocampice determină 
episoade acute de amnezie globală tranzitorie (ictus amnezic). 

Ele sunt relativ frecvente, generând o simptomatologie 
derutantă şi generatoare de anxietate pentru anturaj şi probleme 
de diagnostic etiologic pentru medicul cu experienţă. 

Poate fi o furtună într-un pahar sau un adevărat taifun, 
determinat de suferinţa acută, de cele mai multe ori tranzi- 
torie, a hipocampului. Fraza de mai sus se doreşte ilustrarea 
plastică a faptului că este vorba de un sindrom clinic neuro- 
logic, având etiologii (cauze) variate. Spre exemplificare vom 
prezenta succint câteva cazuri clinice. 


l. Domnul X, în vârstă de 59 de ani, inginer, este preocupat 
de problemele cotidiene şi profesionale uzuale. Pleacă în week- 
end cu familia, luând cu asalt Munţii Bucegi. După 2 ore de 
marş şi ascensiune, îşi întreabă de câteva ori soţia şi copiii 
dacă au luat proviziile şi care este cabana pe care şi-o 
Propuseseră ca ţintă a călătoriei. Comportamentul său a 

derutat-o şi a speriat-o pe soţie, deoarece stabiliseră minuţios, 
timp de o săptămână înainte, întreg itinerariul. Domnul X era 
perfect conştieni şi a continuat traseul planificat. Intreaga 
familie şi-a petrecut o zi agreabilă, iar seara domnul X a 
condus automobilul către Bucureşti, fără probleme rutiere, 
ajungând cu bine acasă. 

Familia a fost din nou consternată şi alertată, constatând că 
excursia nu i-a lăsat nici o amintire, de parcă cineva i-ar fi 
şters cu buretele toate evenimentele petrecute în acel sfârşit de 
săptămână. Medicul de pe salvare nu a constatat modificări la 
examenul clinic, dar, prudent, a sugerat pacientului internarea 
într-un serviciu de specialitate, iniţial refuzată, apoi temporizată 
de pacient pentru a doua zi. 

Somnul de noapte a fost odihnitor, subiectul trezindu-se bine 
dispus, dar perplex în faţa relatărilor familiei, de parcă “s-ar fi 
rupt filmul”, având totală amnezie a celor petrecute în ajun. 

Examinănile clinice şi paraclinice, efectuate într-o reputată 
clinică de neurologie, nu au decelat nici o anomalie. 

In următorii 5 ani nu a survenit nici un incident 
semnificativ în starea sa de sănătate. 


2. Domnul Y, profesor, în vârstă de 60 de ani, a avut un 
episod asemănător cu cel prezentat mai sus, dar, în zilele 
următoare, examenul neurologic a decelat o discretă tulburare 
de vorbire, pacientul neputând indica denumirea corectă a 
obiectelor uzuale indicate (uitarea momentană a cuvântului, 
tulburarea rapelului, imposibilitatea de a-şi aminti trăsăturile 
complexe ale unui obiect familiar). Coroborând datele clinice 
cu aspectele paraclinice (electroencefalogramă, tomografie 
computerizată) s-a stabilit diagnosticul de tumoră dezvoltată 
la nivelul polului anterior al lobului temporal stâng. 


3. Domnul Z, în vârstă de 50 de ani, prosper patron, este 

preocupat permanent de câştig la limitele legalităţii. Obiceiurile 

sale alimentare constituie o listă de abateri, încadrabile în 

factori de risc aterogen: mănâncă mult, dezordonat, cu exces de 

grăsime animală şi dulciuri concentrate, bea numai “tării” 

| | scumpe. Obez şi sedentar, adevărat “centaur modem”, lipit de 
i fotoliul luxos al limuzinei sale. Fumează ţigară de la țigară $! 

| se simte “perfect”. Controlul periodic al valorilor tensionale, gli- 
f cemiei, colesterolului?... “Hai, dom'le, fii serios!” (doar o vorbă 

“săț-i” mai spun: la fotbal şi la medicină se “pricepe” toţi). 

Şi pentru că opulența sa ostentativă se asezona cu o jună 
şi temperamentală secretară, nu rare erau escapadele amoroase 
la sfârşit de săptămână. În cursul unui act sexual, pacientul a 
dezvoltat o simptomatologie heterogenă, constând în dureri 
precordiale sub formă de gheară (angină pectorală), ameteli 
intense şi un tablou neuropsihic asemănător cu episodul am- 
nezic global, ca o imensă gaură în memorie (şi în portofel). 
Investigat minuţios, s-a decelat o suferință vasculară complexă, 
difuză, de tip aterosclerotic, pe care pacientul s-a “străduit” 
cu “conştiinciozitate” şi indolenţă să o acumuleze, afectând 
coronarele şi sistemul vascular cerebral. 

Amnezia globală tranzitorie (din fericire) a fost rezultatul 
unei ischemii cerebrale tranzitorii în teritoriul vascular 
vertebrobazilar; efectul disfuncţiei hemodinamice în ariile 
mediale ale lobilor temporali a generat această amnezie 
debutată brutal (ictal). În zilele următoare s-a asociat un deficit 
al câmpului vizual, iar senzațiile vertiginoase s-au menţinut. 
Pacientul a necesitat un tratament medicamentos complex, 
pentru a limita progresia tulburărilor şi a preveni secundar un 
posibil dezastru lezional cerebro-vascular recidivant. 

Cazul a fost în mod voit prezentat ca un pamflet, în 
scopul educaţiei ce pledează pentru un mod de viaţă sănătos. 

Din paleta cazuistică hcterogenă prezentată, se poate reţine 
că sub “eticheta” sau “masca” de ictus amnezic (amnezie 
globală tranzitorie) se pot ascunde aspecte patologice deosebit 
de severe. l 

Primul dintre cazuri reflectă ictusul amnezic “pur”; în 
stabilirea diagnosticului trebuie respectate o serie de condiții 
riguroase, tocmai pentru a nu trece cu superficialitate şi 
“optimism”, precum transatlanticul Titanic, pe lângă partea 
vizibilă a aisbergului. 

Instalarea este brutală, justificând denumirea de “ictus 
amnezic”, iar evoluția îi oferă episodului amnezic global 
calificativul de tranzitoriu. 

Sindromul amnezic durează câteva ore (4-8 ore în medie); 
în unele cazuri regresia se produce în 24 de ore. Diagnos- 
ticul de multe ori este retroactiv, pe baza mărturiei (des- 
crierii) adecvate a aparţinătorului; rareori, adresabilitatea ime- 
diată la medicul avizat permite examinarea în plin episod 
âmnezic acut. 


D= E A 


148 / Memoria 


Tulburarea afectează în general subiecții cu vârstă de peste 
50 de ani, cu o incidență anuală de 10 cazuri la 100 000 de 
locuitori. Peste 70 de ani, incidența cazurilor se diminuează. 

Pacientul nu are tulburări ale stării de vigilență (de 
conştiență) sau alte tulburări cognitive, personalitatea sa nu 
este alterată. Pacientul nu are alte semne clinice neurologice 
focale, ca, de exemplu, deficit al vorbirii (afazii), deficite 
motorii (pareze, plegii, adică paralizii ale membrelor sau 
nervilor cranieni), deficite senzitive etc. Dimpotrivă, subiectul 
poate executa activități complexe (ca, de exemplu, conducerea 
automobilului). Sunt conservate o serie de noțiuni heterogene, 
care implică proceduri cognitive şi/sau senzorio-motorii, 
regrupate sub termenul de memorie procedurală sau nonde- 
clarativă: conducerea unui vehicul, practicarea unui sport sau 
chiar operații matematice, precum înmulțirea sau calcularea 
pătratului unui număr. 

Ele se înscriu în engrame automate, pe circuite mnezice 
neafectate în cursul episodului amnezic ictal. 

Tabloul amnezic este banal în exprimarea sa clinică, afec- 
tând total, global, sever versantul anterograd al memoriei, 
dar, posibil, şi versantul retrograd, pe durata a câtorva ore 
care preced debutul tuburărilor. 

Uneori, pacientul se găseşte în imposibilitatea de a evoca 

elemente autobiografice mai vechi. Elementele declarative 
semantice ale memoriei de lungă durată (cuprinzând 
cunoştinţele generale asupra lumii şi propriei existențe, 
dobândite în procesul educaţional în cursul dezvoltării 
ontogenetice) sunt relativ conservate. 
„Accesul la memoria declarativă episodică este pierdut pe o 
durată variabilă. Pacientul nu poate evoca un eveniment unic, 
petrecut în timp real, inserat în contextul spaţio- temporal care 
îi este specific. Dezorientarea temporală este majoră, iar cea 
a coordonatelor spaţiale este variabilă. Datele, cunoştinţele 
noi sunt uitate imediat. 

Handicapul mnezic gobal şi total, cât şi dezorientarea 
temporo-spaţială induc pacientului o stare intensă de anxietate 
(nelinişte) şi perplexitate. El repetă stereotip: “Ce mi se 
întâmplă?”. Uneori tema preocupărilor sale este relaţionată de 
un eveniment care l-a tulburat în minutele ce au precedat 
instalarea episodului. 

În jumătate dintre cazuri nu se evidenţiază factori 
declanşatori. Deseori, ictusul survine în urma unui efort fizic, 
a relaţiilor sexuale, a variaţiei brutale a temperaturii, după 
conflicte şi contrarieri psihice sau prin menţinerea unei poziţii 
anormale a capului. În ultimul caz, transpare imediat 
mecanismul de perturbare hemodinamică asupra arterelor 
sistemului  vertebrobazilar, care sunt comprimate sau 
contorsionate în pasajul lor prin canalul osos vertebral cervical, 
afectat de procesele degenerative de spondiloză. 

Un alt mecanism incriminat, plauzibil, larg dezbătut, deseori 
contestat, este cel relaţional cu migrena (o treime dintre 
pacienţii cu ictus amnezic au antecedente migrenoase). 

Cu riscul de a ne repeta, subliniem că în afara tulburărilor 
mnezice, examenul neurologic şi capacităţile mentale apreciate 
clinic sunt intacte în cazul ictusului amnezic pur (exemplul 
cazului 1). 

In cursul desfăşurării episodului, la unii pacienţi s-au putut 
efectua investigaţii. Examinările neuroradiologice au fost 
negative. EEG nu este relevantă, neevidenţiind anomalii suges- 
tive pentru epilepsie. Subliniem că administrarea de antiepi- 
leptice injectabile (practicată uneori eronat) nu are nici un 
efect benefic asupra tulburării mnezice. 

Explorările imagistice izotopice moderne pot aprecia aspectele 
neuroanatomice funcţionale, corespunzătoare proceselor mnezice. 
Ele se bazează pe măsurarea parametrilor metabolismului cerebral 
regional. Tomografia cu emisie de pozitroni (TEP) apreciază 
debitul sangvin cerebral, iar tomografia prin emisie fotonică 
(SPECT - “single photon emission computed tomography”) 
apreciază consumul metabolic regional cerebral. In mod normal, 
există asimetrii metabolice şi gradiente între debitele regionale 
ale perfuzici cerebrale, sever perturbate în cursul diverselor 
Situaţii patologice. Reducându-se perfuzia cerebrală, substanţele 
necesare menţinerii integrităţii morfofuncţionale neuronale (glu- 
coza şi oxigenul) sunt afectate în mod proporţional. Gradienţii 
ionici transmembranari şi activitatea sinaptică a reţelelor neuro- 
nale implicate în circuitele mnezice vor fi afectate (implicit pro- 
cesele de prelucrare a informaţiei). 

Studiile TEP efectuate în timpul unui ictus amnezic sunt 
extrem de rare. Măsurarea debitului sangvin cerebral a eviden- 

tiat o hipoperfuzie în regiunile bitemporale, uneori talamice, 
predominant în stânga. 

Un alt studiu TEP a evidenţiat un hipometabolism al 
cortexului prefrontal drept, structură anatomică implicată în 
procesul memoriei episodice. 

Sindromul clinic de ictus amnezic poate fi rezultatul 
perturbărilor metabolice regionale, în zone distincte ale reţelei 
neuronale care deserveşte memoria episodică. 

Toată durata ictusului amnezic lasă o lacună, o “pată neagră” 
în memoria pacientului. Deficitul mnezic global, “catastrofal”, dis- 
pare rapid, de cele mai multe ori în 24 de ore, recuperându-se 
progresiv. Evaluarea minuțioasă postictal a performanţelor 
cognitive decelează totuşi tulburări mnezice moderate la probele 
de achiziţie verbală. Aceste dificultăţi pot persista încă şase luni. 
In unele cazuri, amnezia poate fi definitivă. 

Uneori (în 10% din cazuri) pot surveni recidive în primii 
doi ani; 5% dintre pacienţi pot avea o a treia recidivă. 

Examenul neurologic normal şi absenţa factorilor de risc per- 
mit compararea ictusului amnezic “pur” cu o ploaie de vară, ra- 
pid trecătoare, nepredispunând la un accident vascular cerebral. 


Amnezia acută posttraumatică. Un traumatism cranio- 
cerebral benign, neînsoţit de pierderea stării de conştienţă 
poate perturba în mod brutal procesele mnezice. Deseori, acest 
aspect poate fi întâlnit ca accident la tinerii sportivi. Un 
exemplu clasic este cel al unui fotbalist, care a fost faultat şi 
a căzut, apoi s-a ridicat şi a marcat un gol după câteva minu- 
te. La sfârşitul partidei, anturajul a fost alertat de întrebările 
repetate ale tânărului sportiv: nu cunoştea locul unde avusese 
loc meciul, numele echipei adverse şi faptul că marcase golul, 
numele echipei la care era vedetă de câţiva ani. Spitalizat de 
urgenţă, examenele clinice şi electroencelalograma au fost nor- 
male. După trei ore, tulburarea mnezică s-a disipat în decurs 
de câteva minute. Examenul minuţios al memoriei a fost în 
parametri normali. Ulterior, pacientul a desfăşurat o lungă şi 
fructuoasă activitate sportivă. 


Alcoolul. In cursul ingestiei acute de etanol (beţia acută) pol 
apărea tulburări ale memoriei, ca o adevărată “gaură neagră”, 

cu durata de câteva ore. Subiectul poate comite acte antisociale 
de gravitate extremă, de care să nu-şi amintească nimic, dar 
pentru care nu are circumstanțe atenuante în faţa legii. Am- 
nezia poate fi completă sau fragmentară. 

Este tipic celebrul film al lui Charlie Chaplin “Luminile 
oraşului”, ilustrând amnezia globală tranzitorie, însoțită de 
perturbări semnificative ale comportamentului, induse de etanol. 

Studiile electrofiziologice au demonstrat că alcoolul se com- 
portă ca un anestezic general, exercitând o acțiune depresivă 
asupra sistemului nervos central, în primul rând asupra anilor 
corticale asociative multimodale (implicate în cele mai înalte 
funcții de integrare), precum şi asupra structurilor polisinaptice 
ale formațiunii reticulate mezencefalice (cu rol de “trezire” 
corticală şi de activare a sistemului limbic). 

Perturbarea funcţiilor de integrare şi control cortical se 
răsfrânge asupra sobrietăţii şi autocontrolului. Sunt afectate 
procesele de discriminare, memoria, concentrarea (perturbarea 
sistemului atenţional mezencefalo-frontal). Reamintim faptul că 
sistemul limbic reprezintă sediul integrării emoţiilor, compor- 
tamentului primitiv, circuitelor mnezice, iar în interrelaţie cu 
hipotalamusul, guvernează mediul intern, prin dublă comandă: 
nervos-vegetativă şi endocrină. Mozaicul complex al anilor de 
integrare multimodală frontală permite adaptarea comporta- 
mentală la cerinţele sociale (““cenzorul” contactelor interumane). 

Alcoolicul are reacţii temperamentale necontrolate, violente. 
Expansivitatea, efectul euforizant, impresia de “stimulare” gene- 
rală, efectul anxiolitic şi slab analgezic predispun frecvent la 
cronicizarea consumului, cu apariţia efectului de dependenţă. 

Metabolizarea alcoolului este lentă, necesitând degradarea 
sa oxidativă la nivelul celulelor. Spre deosebire de anestezi- 
cele generale, care sunt volatile şi se elimină rapid, alcoolul 
este metabolizat peste 90% prin procese de oxido-reducere şi 
doar o mică parte se elimină ca atare prin respiraţie (halena 
alcoolică) sau este excretat. 

Acetaldehida, metabolitul său principal, are o mare 
neurotoxicitate, perturbând transmiterea sinaptică noradrenergică, 
dopaminergică, serotoninergică. Rezultă tulburări complexe 
neurologice, cognitiv-alective: convulsii, depresie, comă. i 

In final, organismul impregnat cronic cu etanol se degra- 
dează progresiv, cu afectare pluriviscerală: suferă aparatul 

cardiovascular, tubul digestiv şi glandele anexe (ficatul, 
pancreasul), sistemul nervos periferic şi central (impotenţă, 
psihopolinevrita Korsakov, encefalopatia Gayet-Wernicke, 
delirium tremens, demenţa alcoolică). 

Implicaţiile alcoolului etilic asupra proceselor mnezice 
sunt complexe şi au fost abordate pe parcursul expunerii. Am 
considerat utilă trecerea în revistă a dezastrelor produse de 
consumul excesiv de etanol, deoarece rata alcoolismului la 
noi în ţară creşte îngrijorător, alcoolul fiind cel mai uşor de 
procurat drog şi anxiolitic. 

Sfera educativ-medicală lasă cu generozitate câmp deschis 
factorului politic, decizional, stabilizator macroeconomic, 
“anticonvulsivant” la nivel social. 


Electroşocurile. Clasic sunt descrise amnezii tranzitorii care 
pot fi comparate cu cele observate în cursul traumatismelor 
craniocerebrale sau crizelor de epilepsie. 


Medicamentele. Tulburări tranzitorii ale memoriei sunt 
descrise după ingestia de doze terapeutice sau supradozarea 
următoarelor produse medicamentoase: benzodiazepine (diaze- 
pam, lorazepam, nitrazepam, flunitrazepam, cinolazepam, tria- 
zolam), anticolinergice (scopolamina, atropina), medicamente 
psihotrope (clorpromazina, haloperidol). 

Uneori tulburările mnezice pot fi permanente (în special 
după consum cronic de barbiturice). 

Benzodiazepinele pot perturba memoria, dar permit 
subiectului să desfăşoare activități complexe. Amnezia este de 
tip anterograd, fără manifestări anxioase, datorită acțiunii 
medicamentoase. Exemplul este sugestiv: un medic care 
absorbise un produs somnifer de tip benzodiazepinic este 
chemat de urgență să acorde îngrijiri unui grav rănit, pe care 
îl operează. Ulterior el uită şi adoarme. A doua zi nu are 
nici o amintire cu privire la performanța sa tehnică profe- 
sională pe care o desfăşurase în cursul gărzii. 

Explicația fiziopatologică constă în faptul că benzodiazepinele 
sunt inductoare GABA-ergice, mai ales la nivelul sistemului 
limbic. Reamintim faptul că acidul gama-aminobutiric (GABA) 
este cel mai important neuromediator inhibitor cerebral. 

Bolile sistemului nervos central cuprind: malformații (ano- 
malii de dezvoltare), accidente vasculare cerebrale (AVC), boli 
infecțioase şi inflamatorii, tumori cranio-cerebrale, boli toxice 
(exogene) şi dismetabolice (toxice endogene), boli degenerative 
şi epilepsie. 

Aceste procese patologice cerebrale determină tulburări mne- 
zice “pure” (izolate) sau asociate cu alte tulburări neuropsihice. 

Afecţiunile incriminate în geneza tulburărilor mnezice pot 
perturba global procesele cognitive prin suferinţa cerebrală 
difuză, acută a encefalului sau pot provoca leziuni focale cere- 
brale “ţinut” la nivelul structurilor esenţiale pentru memorare. 

Orice deficit al capacităţilor cognitive se poate repercuta 
negativ asupra performanţelor mnezice. O stare de confuzie 
mentală perturbă starea de vigilitate (trezire corticală) şi, im- 
plicit, procesarea mnezică a evenimentelor pe toată durata insta- 
lării, derulării şi, parţial, a retrocedării suferinţei cerebrale. 

Incapacitatea de a integra datele senzoriale, în scopul ana- 
lizei şi sintezei informaţiilor, determină o gravă dismnezie şi o 
severă dezorientare în timp şi spaţiu. 

Amnezia pacientului confuz este globală, atât antero, cât şi 
retrogradă; de regulă, episodul lasă o “pată neagră”, “un gol” 
definitiv în memorie (amnezia totală postconfuzivă) pe toată 
durata bolii, dar şi pe o perioadă mai mult sau mai puţin 
întinsă, ce precede boala. 

În rarele momente de limpezire a stării de conştienţă, în 
condiţiile disipării parțiale a stării de obnubilare, pot fi înregis- 
trate imperfect fragmente disparate ale evenimentelor derulate 
pe parcursul bolii acute şi redate fie sub forma unor idei fixe 
postonirice sau unui delir de evocare postoniric (onirism - stare 
de vis patologică). 

Aspectul fluctuant al performanţelor funcţionale cerebrale în 
evoluţia stărilor confuzionale poate fi comparat sugestiv cu 
rarele momente de licărire a razelor de soare, din spatele unei 
consistente perdele de nori. 

Frecvent întâlnit la persoanele vârstnice, sindromul confu- 
zional reprezintă o urgenţă medicală, atât din punct de vedere 
etiologic, cât şi terapeutic. 

Definiţia clinică a unui sindrom confuzo-oniric include ur- 
mătoarele aspecte: 

1. obnubilarea stării de conştienţă, asociată cu 
2. cel puţin două dintre următoarele manifestări: 
e crori de interpretare, iluzii, halucinaţii; 


e incoerenţă ideatorie; 

e perturbarea ciclului somn-veghe; 

e diminuarea sau creşterea activităţii psihomotorii; 

e dezorientare temporo-spaţială şi tulburări mnezice; 

e evoluţie fluctuantă pe o perioadă de la câteva ore la 
câteva zile; 

e cvidenţierea (prin examenul clinic şi bilanţul paraclinic) 


a unui factor declanşator al acestei disfuncţii cerebrale 
acute, tranzitorie. 


De cele mai multe ori cauzele sunt extracerebrale: pertur- 
bări ale echilibrului hidroelectrolitic şi metabolic, ce survin 
frecvent la vârstnici. 

Orice proces patologic cerebral, poate determina suferinţa 
globală a encefalului, generând o stare confuzională. 


Epilepsia este frecvent incriminată în perturbarea acută a stă- 
rii de vigilitate. Convulsiile generalizate sunt urmate de stare 
de comă. Postcritic, recuperarea conştienței se face gradual, 
progresiv, trecând printr-o etapă confuzională. 

Statusul confuzional prelungit critic, nonconvulsiv, aparţine 
în special epilepticului de vârstă tânără (3-23 ani). O problemă 
de diagnostic şi tratament o reprezintă starea de rău epileptic 
confuzional (nonconvulsivant) survenită la pacienţii vârstnici, 
fără antecedente epileptice cunoscute. 

Inregistrarea de urgenţă a EEG poate evidenția elemente 
patologice severe: unde lente sau vârfuri-undă difuze, deseori 
perdominând bifrontal. 

Administrarea parenterală a medicaţiei anticonvulsivante 
(fenitoin injectabil i.v. - Phenhydan DESITIN) aduce rapid ame- 
lorarea clinico-electrică. 

Problema unui proces înlocuitor de spaţiu este înlăturată prin 
tomografie computerizată, ce evidenţiază doar atrofie cortico- 
subcorticală difuză. 

Metodele ncuroimagistice de explorare morfologică nontrauma- 
tică (RMN, tomodensitometrie cerebrală) şi EEG sunt comple- 

Bolile neurodegenarative sunt caracterizate prin procese 
distructive progresive, având etiologie incomplet cunoscută; în 
final, ele duc la moartea selectivă a anumitor reţele de 
neuroni. 

Ele debutează de obicei tardiv la adult şi par a fi 
rezultatul acumulării multiplelor perturbări la care a fost 
supus organismul. Multe dintre ele sunt apanajul vârstnicului. 

Asistăm la o creştere a numărului persoanelor de vârsta a 
treia, care ating 10-15% din populaţia generală; se progno- 
zează că spre anul 2040 proporţia populației geriatice se va 
dubla. 

În cadrul populaţiei de peste 65 de ani, 5-7% sunt 
condamnaţi să suporte purgatoriul degradării către demenţă. 
Etiologia neurodegenerativă este responsabilă de aproximativ 
60% dintre cazurile de demenţă. Suferinţa generalizată a ar- 
borelui cardio-cerebrovascular va determina 15-20% din cazu- 
rile de demenţă. Mecanismele neurodegenerativ şi vascular se 
pot intrica în generarea demenţelor mixte. 


UD Coreea Huntington, maladie autosomal dominantă, se 
manifestă clinic la maturitate, prin: 


1. Sindrom neurologic, caracterizat prin mişcări ample, dezor- 
donate, ilogice, nesistematizate, continue, generalizate, asemă- 
nătoare cu un dans (chorea - dans). Aceste manifestări 
hiperkinetice sunt rezultatul perturbării componentei nou 
achiziţionate pe scara filogeneucă, a nucleilor de la baza 
emisferelor cerebrale (sindrom extrapiramidal-neostriat). 


2. Tulburări demenţiale progresive. 


Anomalia genetică a bolii Huntington constă în repetarea 
unei secvențe de 3 baze nucleotidice CAG, la nivelul 
cromozomului 4. Cu cât numărul repetărilor este mai lung, cu 
atât simptomele apar mai devreme. 

Procesul degenerativ afectează populațiile celulare vulne- 
rabile: neuronii mici de la nivelul striatului şi unii neuroni ai 
cortexului cerebral. 

Transmiterea autosomal dominantă determină ca “blestemul” 
genetic, descoperit către vârsta de 50-60 de ani, să planeze 
inexorabil asupra una-două generații de urmaşi (copii şi nepoți). 

Sfatul genetic şi “întreruperea lanţului”, printr-o conduită 
procrcativă matură, sunt până în prezent singurele metode 
eficace de tratament profilactic; tratamentul actual se 
adresează aspectelor fiziopatologice şi simptomatice. 


Oi Maladia Parkinson face parte din grupul bolilor degene- 
rative, care afectează selectiv neuronii pigmentan din trunchiul 
cerebral, din care ia naştere calea dopaminergică nigrostriată. 

Boala a fost descrisă în 1817 de către James Parkinson, 
prin triada: rigiditate musculară, tremor de repaus şi akinezie 
(sărăcirea globală a mişcărilor, cu încetinirea lor până la 
înţepenire, “împietrire”). 

Cauza bolii este necunoscută şi se manifestă clinic de obicei 
după 55 de ani. Boala nu este specifică vârstnicului, deşi 
incidenţa ei este de 1 la 200 de oameni peste 65 de ani (în 
comparaţie cu 1%o în populaţia generală). Să ne reamintim des- 
chiderea Jocurilor Olimpice de la Atlanta din 1996, când fostul 
campion de box la categoria grea Casius Clay, medaliat cu aur 
la JO din 1960, a aprins, cu mâini nesigure şi tremurătoare, 
flacăra olimpică. El, care “zbura ca un fluture şi înţepa ca o 
albină” cra împietrit ca într-o platoşă rigidă (trebuie specificat că 
în producerea sindromului parkinsonian al boxerului, rolul 
multiplelor traumatisme cranio-cerebrale, a jucat un rol hotăritor). 

In “miezul” creierului se află două structuri nervoase denumi- 
te, fiecare, “substanţa neagră”, conţinând neuroni dopaminergici. 

Cauze imperfect cunoscule (toxice exogene, endogene, 
genetice - anomalie a cromozomului 4) determină distrugerea 
accelerată, inexorabilă a neuronilor dopaminergici, declanşând 
suferinţa hiperton-hipokinetică. Tulburările devin clinic mani- 
feste, când procesele neurodegenerative au atins “pragul” cri- 
tic de 70% neuroni afectați. 

Lipsa neuromediatorului dopamina în boala Parkinson, 
poate fi asemănată cu lipsa de insulină pentru diabetul zaha- 
rat. Insuficienţa concentraţiei dopaminei întrerupe circuitele 
cortico-subcorticale care contribuie la comanda mişcărilor 
voluntare şi automate. In decurs de 5-15 ani bolnavii sunt 
sever marcați de boală. 

Procesele neurodegencrauve afectează şi alți nuclei ai trun- 
chiului cerebral: nucleul rafeului, locus coeruleus şi nucleul 
vegetativ al perechii a X-a de nervi cranieni. Aceste leziuni 


sunt la originea transpiraţiilor excesive, tulburărilor psiholo- 
gice, depresiei, iar în 1/3 din cazuri la originea demenţei. 

Bolile degenerauve ale nucleilor bazali perturbă sever, la 
debut, memoria procedurală (implicată în achiziţia 
performanțelor cognitivo-motorii, ca, de exemplu, abilitatea de 
a tricota, a face nodul la cravată sau a merge pe bicicletă). 
Pe măsură ce dezastrul lezional progresează, se “destramă” 
rețelele neuronale ale memoriei de lungă durată (declarativă) 
şi se prăbuşeşte eşalodajul proceselor cognitive, pacientul 
fiind total dependent. 


D Boala Pick face parte din demenţele de presenium, 
debutând între 50 şi 60 de ani. 
Anatomic se constată atrofia bilaterală a lobilor frontali şi 
temporali. 
Degenerscenţa este selectivă, agresând neuronii cortexului 
: frontal, părți anterioare a lobului temporal şi, uneori, nuclei ai 
"trunchiului cerebral. Dispariţia neuronală este asociată cu 
; intensa proliferare a celulelor gliale astrocitare. 
i Transmiterea ereditară nu este demonstrată, iar etiopatogenia 
i este necunoscută. 
: Evoluția este lent progresivă, cu exitus în 5-10 ani. 


O Maladia Alzheimer face parte din demenţele degenerative, 
t cu manifestări clinice care apar în 4/5 dintre cazuri între 45 şi 
65 ani (ea va fi abordată pe larg în rândurile ce urmează). 

Demenţa poate fi definită ca o deteriorare progresivă a 
memoriei şi a celorlalte funcţii cognitive, datorită afectării 
sistemului nervos central, ducând la compromiterea autonomiei 
bolnavului în viața sa socială şi profesională. Dezintegrarea 
fiinţei raţionale are drept urmare anularea personalităţii. 

Pierderea progresivă, ireversibilă a autocriticii, anozogno- 
zia, prăbuşirea judecății, a conduitelor sociale şi valorilor eti- 
ce, lipsa controlului sfincterian duc la o “legumizare” a fiin- 
tei umane, un regres la nivel infantil, caracterizat plastic prin 
expresia “a dat în mintea copiilor”. Dementul este un bogat 
care s-a ruinat, în timp ce oligofrenul (retardatul mintal) s-a 
născut sărac şi moare sărac. 

Oligofrenia reprezintă o stare de oprire în dezvoltarea 
intelectuală a personalităţii, determinând grade variabile de 
dependenţă socială. 

În cazul stărilor confuzionale, deteriorarea intelectului este 
de obicei tranzitorie şi regresivă (uncori cu sechele). 
In sindromul demenţial destructurarea, 'dezorganizarea 
funcţiilor cognitive este globală, progresivă şi durabilă. 
Criteriile DSM III-R pentru diagnosticul demenţei 
(American Psychiatric Association) sunt sintetizate mai jos. 


A. Punerea în evidenţă a unei alterări a memoriei pe termen 
scurt şi lung. 

B. Prezenţa a cel puţin uneia dintre următoarele manifestări: 
l. alterarea gândirii abstracte; 
2. alterarea raţionamentului; 
3. afazie (tulburarea limbajului), apraxie (tulburarea ges- 

tului) sau agnozie (tulburarea recunoaşterii obiectelor); 

4. alterarea personalităţii. 


C. Tulburările A şi B perturbă în mod semnificativ acti- 
vităţile profesionale sau sociale ori relațiile cu semenii. 


D. Nu apar în mod exclusiv în evoluția unui “delirium” (sta- 
re de confuzie). 
E. Una sau alta dintre următoarele două condiţii: 
l. punerea în evidenţă a factorilor organici specifici, 
consideraţi etiologic legaţi de perturbare; 
2. factorul organic este presupus, dacă nici o tulburare 
mentală sau organică nu poate explica simptomele. 


Dezintegrarea facuităţilor mnezice inaugurează deteriorarea 
intelectuală; sunt compromise fixarea noilor informaţii, apoi 
evocarea amintirilor vechi. Tulburările cantitative ale 
memoriei sunt însoţite de dezorientare temporo-spaţială şi 
perturbări calitative ale memorici (eecmnezii, confabulaţii). 

Tulburările gândirii abstracte şi ale raţionamentului se in- 
stalează precoce, frapând prin contrastul evident între con- 
secinţele unui gest absurd, unui cuvânt nedelicat sau gravitatea 
unei atitudini impudice şi totala indiferenţă afişată de bolnav. 

Neocortexul asociativ al lobului frontal este cenzorul care 
guvernează adaptarea la normele convieţuirii în societate. 

Alterarea personalităţii se manifestă prin indiferenţă afec- 
tivă sau incontinenţă emoţională, apatie cu episoade de irita- 
bilitate, depresie severă ori stare delirantă. 

Dezintegrarea limbajului poate fi o manifestare constantă 
în unele forme de demenţă. Se remarcă sărăcirea progresivă 
a limbajului şi anomie (dificultatea de a regăsi nume de 
persoane, apoi de obiecte), corespunzând unui deficit de 
acces la lexic. 

Comprehensiunea, producția orală şi expresia în scris se 
deteriorează. Apar jargonofazii de neînțeles, iar în final 
reducere lingvistică globală cu mutism. 

Dezintegrarea praxognozică perturbă la început gesturile 
mai elaborate (manipularea unor aparate, prepararea rețetelor 
gastronomice), apoi pe cele mai simple (activitățile cotidiene: 
îmbrăcarea, autoservirea şi autoîngrijirea). 

Dezintegrarea motorie duce la comportament stereotip, 
eliberarea unor reflexe arhaice, precum reflexul de apucare 
forţată, iar în final la pierderea mişcării, incontinenţa 
sincteriană şi marasmul biologic. 

Etiologia şi mecanismele fiziopatologice ale sindromului 
demenţial cuprind aspecte diferite: 


l. Boli degenerative: Alzheimer, Pick (demenţe presenile), 
coreea Huntington, ataxia Fnedreich, maladia Parkinson. 


2. Boli cerebro-vasculare: demenţa vasculară (multiinfarct). 


3. Intoxicaţii exogene voluntare: alcoolismul cronic, abuzul de 
droguri, intoxicații (de obicei accidentale) cu: brom, CO, 
plumb, mercur. 

4. Traumatisme cranio-cerebrale: hematomul subdural cronic. 

5. Tumori cerebrale localizate în special la nivelul fosei cere- 
brale posterioare, cu hidrocefalie obstructivă. 

6. Infecţii cerebrale: lues (sifilis) terțiar, meningite (TBC, 
fungică), encefalite, toxoplasmoză, SIDA, PESS (panence- 
falita sclerozantă subacută). 

7. Cauze dismetabolice: deficitul vitaminei B12, hipotiroidie, 
boala Wilson (tulburarea metabolismului cuprului) 

8. Boli cardio-pulmonare severe, cu hipoxie cronică sau hipo- 
perfuzie cerebrală. 


Caracterele principale ale sindromului demenţial pot fi 
Sintetizate astfel: 


| N 

Caracter dobândit al tulburărilor, determinate de modificări 
organice cerebrale. 


Caracterul global al deteriorării afectiv-cognitive, alterarea 
difuză a funcţiilor creierului. 

Predominanţa caracterului deficitar (intelect, afectivitate, 
activităţi). Elementele psihice productive (halucinaţiile) sunt 
foarte rare şi de scurtă durată. 

Discrepanţa dintre severitatea modificărilor psihopatologice din 
demenţe, în comparaţie cu cele fiziologice legate de vârstă. 
Caracterul progresiv, cronic, de obicei ireversibil al 
tulburărilor. 

În unele forme de demenţă (cele enumerate la punctele 2, 
4, 5, 6, 7) există posibilitatea opririi evoluţiei, ba chiar o 


oarecare ameliorare prin intervenţia terapeutică. 


f 


De regulă, deteriorarea cognitiv-afectivă este ireversibilă. 


Caracterul lezional organic al tulburărilor le diferenţiază de 
pseudodemenţele funcţionale, cum sunt unele stări 
depresive grave, care pot mima demenţa. 


Boala Alzheimer a fost identificată în 1907 de către 


medicul german Alois Alzheimer. 


_ 


Caracteristicile clinice pot fi sintetizate astfel: 

afectează aproximativ 10% din populaţia în vârstă de 
peste 65 de ani şi, respectiv, 50% din populaţia în vârstă 
de 80 de ani (aproximativ 4 000 000 de americani, 300 
000 de francezi, 85 000 de români); 


cauzele nu sunt încă bine cunoscute; 


este netratabilă într-o mare măsură; nu are tratament 
ctiopatogenic; tratamentele fiziopatologic şi simptomatic 
deschid generos cale cercetării; 


prognosticul este sumbru; 


duce rapid la pierderea independenţei în activităţile vieții 
cotidiene; 


decesul survine în stare vegetativă, în urma unui proces 
extins de decorticare; 

U costul social este extrem de mare. 


Fondurile alocate cercetării şi îngrijirilor acordate celor 
suferinzi de maladia Alzheimer depăşesc 90 miliarde de 
dolari pe an numai în SUA. 

Cercetătorii şi-au pus problema dacă nu cumva boala 
reprezintă accentuarea procesului de îmbătrânire normală. 
Studii ncuropatologice efectuate comparativ asupra creierului 
subiectului vârstnic centenar şi, respectiv, vârstnicului decedat 
cu boala Alzheimer au respins opinia formulată în ideea 
precedentă. 

Boală demenţială, în special sporadică, dar uneori 
transmisă autosomal dominant, ea debutează progresiv, 
înaintea vârstei de 60-65 de ani (demenţă presenilă). 

Diagnosticul bolii Alzheimer se bazează pe criterii clinice 
şi anatomopatologice: 


O tulburări ale memoriei, în special cea de scurtă durată; 

O anomalii comportamentale; 

U modificări ale personalităţii; 

Q pierderea masei cerebrale, în special la nivelul cortexului 
cerebral; 


L 


degenerări (distrugeri) neuronale şi ale sinapselor, cu 
topografie tipică şi pattern laminar specific; 


U acumularea intraneuronală şi extracelulară a unor structuri 
fibroase anormale: plăcile senile (extracelulare) şi 
“ohemuri” neurofibrilare intracelulare; 


Q studii neurohistochimice evidenţiază deficite ale sistemelor 
colinergic, serotoninergic, noradrenergic şi monoaminergic; 
deficitul de acetilcolină (Ach) este cel mai pronunţat în 
cazul boli Alzheimer. 


Suportul biochimic al proceselor mnezice îl reprezintă, în 
principal, două sisteme: cel colinergic şi respectiv glutamatergic. 

Nucleul bazal Meynert reprezintă originea proiecţiilor coli- 
hergice eferente spre cortex. Fibrele se proiectează difuz la 
nivelul neocortexului sau fac staţie de releu în hipocamp. 


DP ———— 


162 / Memoria 


Š 
ad 
O 
Sa 
© 
[stati 
Q 
g 
S 
ză 
RR 


Proiecţiile eferente glutamatergice şi colinergice spre cortexul cere- 
bral. NBM - nucleul bazal Meynert; Hpc - hipocamp. 


Particularitatea membranei neuronale din zona CAI a 
hipocampului (Stratul piramidal al cornului Ammon) constă în 
prezenţa receptorilor sexosterodieni (estrogenici) care modu- 
lează receptorii muscarinici);, activitatea colin-acetiltransferazei 
(CAT) şi acetil-colinesterazei (AchE), precum şi a receptorilor 
monoaminergici şi serotoninergici. 

Sintetizând aspectele anatomopatologice macroscopice, 
ariile cel mai sever afectate sunt: nucleul bazal Meynert, nu- 
cleul amigdalian, hipocampul şi ariile neocorticale de asocia- 
tie, cortexul prefrontal şi intersecţia parieto-temporo-occipitală. 

Ariile primare sunt respectate; cortexul motor şi senzitiv 
somatic, vizual primar şi auditiv sunt mai puţin lezate. 

Toate ariile corticale afectate sunt interconectate prin fascicule 
asociative de substanţă albă (fibre intra şi interemisferice). 

Celulele nervoase suferă un proces de degenerescenţă 
neurofibrilară (DNF) şi granulo-vacuolară; sunt afectaţi în 
principal neuronii colinergici ai telencetalului. Componenta 
majoră a plăcii senile este un polipeptid de 40-42 de 
aminoacizi, rezultat prin scindarea anormală a unei proteine 
formate din 700 de aminoacizi, denumită proteina precursoare 
a amiloidului - “Amyloid Protein Precursor”. Această proteină 
este prelucrată prin cel puţin două căi biochimice. 

O mutație în reacţia normală de liză a proteinei pre- 
cursoare beta-amiloide duce la formarea unui exces de 
fragmente anormale de beta-amiloid. 

Căile enzimatice de metabolizare a proteinei precursoare a amiloidului 
(PPA). 


Acesta se depune în creier sub forma unui material amorf 
extracelular, dând naştere plăcilor senile (PS). Experimente in vi- 
tro incriminează beta-amiloidul în inducerea apoptozei neuronale 
(moartea celulară “activă” codificată în bagajul genetic celular). 

In jurul depozitului amiloid se dispune o rețea de prelungiri 
gliale (astrocite, microglie) întrețesute cu terminații neuronale 
anormale, neuroni degenerați sau pe cale de degenerare, 
formând ghemuri neurofibrilare. Acumularea unui mare număr 
de plăci senile şi degenerescențe neurofibrilare (DNF), cu 
tendința de confluare şi topogafie corticală caracteristică, 
reprezintă aspectele microscopice tipice pentru boala Alzheimer, 

Patologia neurofibrilară se desfăşoară lent, insidios, la 
nivel neuronal, pe parcursul a mai multor ani. 

Tendinţa plăcilor senile şi a degenerescențelor neurofibri- 
lare de a “conflua” şi a se grupa “în ciorchine” reflectă am- 

| ploarea dezastrului procesului neurodegenerativ şi se corelează 
direct proporţional cu severitatea afectării clinice. Distribuţia 
PS şi DNF nu are o topografie aleatorie, ci se repartizează 
la nivelul reţelelor neurocognitive. 

Regiunea CA1 hipocampică (stratul piramidal) are particu- 
laritatea că posedă o afinitate bine cunoscută pentru formarea 
ghemurilor neurofibrilare, corelată cu deficitul mnezic. Studii 
anatomo-clinice au remarcat corelaţii semnificative statistic între 
severitatea proceselor neurodegenerative de la nivelul stratului 
piramidal hipocampic şi vârsta de deces a pacientului. 

Leziunile “marker” (PS şi DNF) au anumite particularități 
de laminaritate corticală. DNF au tendinţa să se grupeze şi 
să se organizeze predominant în straturile corticale I şi V. 

Densitatea plăcilor senile pare a fi preferenţial mai mare la 
nivelul zonelor neocorticale de asociaţie fronto-parieto-temporale. 

Prăbuşirea cognitivă este direct proporţională cu amploarea 
proceselor ncurodegenerative caracterizate prin pierderea 
neuronilor, sărăcirea arborizaţiilor dendritice, diminuarea 
densităţii sinaptice, precum şi cu acumularea markerilor 
lezionali (PS şi DNF). 

Cele mai noi descoperiri ale ultimilor ani în domeniul 
demenţelor degenerative se referă la patologia sinaptică. 
Reducerea densităţii sinapselor la nivelul cortexului asociativ se 
corelează cu gravitatea clinică a prăbuşirii funcţiilor cognitive. 

Studiile privind cuantificarea densităţii sinaptice la nivel 
| cortical folosesc metode de imunobhistochimie, utilizând mar- 
Ẹ keri sinaptici specifici. Studii morfometrice au evidențiat 
| aceeaşi distribuţie laminară şi regională a pierderilor sinaptice. 
| În boala Alzheimer, numărul de sinapse scade cu 46-49%, 
ii justificând deteriorarea cognitivă; “noi gândim cu sinapsele 
noastre”, remarca R. Tery de la Universitatea din San Diego). 
În boala Alzheimer s-au constatat multiple deficiențe ale 
neurotransmiţătorilor (mai ales în sistemul colinergic), propor- 
tional cu modificările cantitative ale sinapselor şi alterările 
proteinelor membranare specifice (receptori şi canale ionice). 
În paralel cu intensitatea procesului degenerativ, reflectat 
| prin pauperizarea sinapselor corticale, se remarcă un proces 
de astrocitoză (proliferare glială, de “cicatrizare” la nivel 
cerebral), care amplifică anomaliile rețelelor neuronale prin 
perturbarea raporturilor citoarhitectonice normale. 


Memoria \ 165 


Metodele moderne de neuroimagistică (tomografie cu emi- 
sie de pozitroni şi, respectiv, cu emisie monofotonică) au 
evidențiat diminuarea importantă a proceselor metabolice în 
bolile cerebrale “văduvite” de neuroni şi, implicit, sinapse. 
Pierderea numărului de sinapse determină reducerea substan- 
ţială a eficacității comunicării interneuronale, ducând la defi- 
citul funcțional clinic. 

Patologia sinaptică reflectă perturbările survenite în 
metabolismul constituenților structurali membranari: proteine, 
fosfolipide, glucide. 

Aspectul DNF a fost evidențiat în microscopia optică prin 
tehnica de impregnare argentică; în studiul de microscopie 
electronică, acest material filamentar, care umple citoplasma 
neuronală, este format din perechi de filamente microtubulare 
torsionate sub formă de elice (perechi de filamente heli- 
coidale), formând bucle şi noduri periodice. Perechile de 
filamente helicoidale au în componenţa lor o proteină regla- 
toare, numită ubiquitină. Această proteină este implicată în 
reglarea proteolizei nonlizozomale, cu consum de energie 
(ATP). Numai unele plăci acumulează filamente helicoidale 
conjugate cu ubiquitina. Microtubulii asociază proteina “tau” 
(fosforilată anormal), precedând procesele degenerative 
neurofibrilare. Între nivelul concentraţiei proteinei “tau” în 
LCR şi severitatea demenţei există, iniţial, o relaţie direct pro- 
porţională, reflectând gradul de distrugere cerebrală. Când 
amploarea degenerării devine 'severă, nivelul “tau” în LCR 
scade (stadiul final al bolii). 

Anii 1991-1995 au reprezentat o perioadă efervescentă de 
descoperiri ale geneticii moleculare, descifrându-se cauzele 
primordiale ale dezastrului morfologic. Au fost descrise patru 
forme majore de gene implicate în producerea bolii Alzhei- 
mer. Ele sunt situate pe cromozomii: 


O 19 (apolipoproteina E); 

O 14 (presenilina 1); 

O 1 (presenilina 2); 

O 21 (proteina precursoare a beta-amiloidului). 


Instabilitatea microtubulilor şi formarea perechilor de 
filamente helicoidale, precum şi depunerea de beta-amiloid la 

nivelul plăcilor senile, se pare că sunt legate de mutații ge- 
netice la nivelul cromozomului 21. 

Mutaţiile în gena precursoare a beta-amiloidului (de la ni- 
velul cromozomului 21) sunt incriminate în inducerea 
formelor familiale de boală, cu instalare în presenium pre- 
coce. Frecvența acestei forme familiale este foarte redusă, 
sub 5% din toate cazurile de maladie Alzheimer (sub 100 de 
familii afectate). 

Defectele genetice induc perturbări ale proteinei pre- 
cursoare a amiloidului (PPA), sintetizate astfel: 


© mutaţia punctiformă a PPA 693 duce la creşterea fibrilo- 
genezei de beta-amiloid standard; 


O mutaţia PPA 717 favorizează producția de beta-amiloid lung; 
© mutaţia PPA 692 duce la creşterea producției de beta-amiloid. 


La nivelul cromozomilor 21, 14, 11 s-au descris modi- 
ficări responsabile pentru dezvoltarea precoce a formelor 
familiale de boală. 

Un factor important de risc, asociat cu forma de boală cu 
debut tardiv, se găseşte la nivelul cromozomului 19. La acest 
nivel, se află gena care codifică sinteza unei proteine impli- 
cate în transportul colesterolului, denumită apolipoproteina E 
(Apo E). Intre formele familiale şi sporadice de boală 
Alzheimer şi Apo E exisă următoarele relaţii: 


O Variaţile genelor apolipoproteinice sunt responsabile pentru 
apariţia variantelor Apo E (izoforme), cunoscute ca alele 
Apo E2, Apo E3 şi Apo E4. Transmiterea ereditară a alelei 
E4 reprezintă un factor de risc important atât pentru forma 
sporadică, cât şi cea familială de boală Alzheimer cu debut 
tardiv. Se poate stabili o corelație direct proporţională cu 
“doza” de gene. 


O 60% dintre pacienţii cu maladie Alzheimer sunt purtători a 
cel puţin o copie de Apo E4, în timp ce frecvenţa alelelor 
în populaţia generală este de 15%. Purtătorii unei alele Apo 
F4 au risc de 3 ori mai mare pentru dezvoltarea bolii 

O Homozigoţii (Apo E4/4) au risc de 8 ori mai mare (virtual 
aceştia vor face sigur boala Alzheimer). 


O Riscul dezvoltării bolii creşte de 2 ori în cazul genotipului 
Apo E3/4. 

Apo E4 accelerează procesul de fibrilogeneză patologică, 
deoarece: 


O stabilizează amiloidul in vitro; 

O determină fosforilarea proteinei anormale “tau”, ducând la 
producerea perechilor de nceurofilamente helicoidale; 

O reprezintă un factor molecular de risc, atât pentru forma fami- 
lală de boală, cu debut tardiv, cât şi pentru forma sporadică; 

C fiecare copie Apo E4 (maximum 2) creşte riscul bolii de 

3 ori. 

Alela Apo E2 exercită un efect protector şi elimină riscul 
conferit de către alela Apo E4. 

Se pare că genele Apo E sunt incriminate în vârsta debu- 
tului maladiei Alzheimer. In figura următoare sunt prezentate 
corelaţiile dintre densitatea plăcilor senile (şi, implicit, 
severitatea bolii) şi genotipul Apo E. 

Accidentele vasculare cerebrale (AVC) sunt datorate 
Tupturii (hemoragie cerebrală) sau obstruării (infarct cerebral) 
vaselor care irigă sistemul nervos. 

Ruperea unui vas patologic (dilatat anevrismal sau malfor- 
mat, cu rezistența afectată prin necrozarea pereților, secundar 

unei hipertensiuni arteriale netratate) duce la inundarea cu 
sânge a țesutului nervos (hemoragie cerebrală) sau a spaţiului 
leptomeningeal (hemoragie subarahnoidiană). Deosebit de 
gravă este inundarea cavităţilor ventriculare cerebrale. 

Ocluzia vaselor cerebrale se poate realiza printr-un me- 
canism tromboembolic cu punct de plecare inima (perturbare 
de ritm; fibrilaţie atrială;, valvulopatie emboligenă; stenoză 
mitrală; tumoră intracardiacă; mixom; infarct miocardic 
subendocardic sau boli de sânge), o placă de aterom 
(colesterol, fragmente de cheag sangvin) de la nivelul arte- 
relor mari, care conduc sângele către creier. Astuparea unei 
artere determină insuficienţa aportului de sânge (oxigen şi 
glucoză) în teritoriul nervos tributar, având drept consecinţă 
alterarea funcţională morfologică şi necroza celulară (infarct, 
ramolisment cerebral). 

La baza encefalului, arteriolele se desprind perpendicular 
şi irigă mici teritorii tisulare relativ izolate. Aceste arteriole 
perforante terminale sunt uşor afectate, ducând la mici zone 
de distrugere tisulară, denumite lacune. 

Vascularizaţia structurilor neuronale care intră în circuitul 
lui Papez este tributară atât sistemului vascular anterior, caro- 
tidian, cât şi celui posterior, vertebrobazilar. Infarctul arterei 
cerebrale anterioare produce tulburări de memorie, prin 
lezarea “modulului” mnezic frontal (girusul cingular) şi 
distrugerea conexiunilor  cortico-subcorticale dintre 
subsistemele limbice. Pe prim plan se situează deficitul motor 
la membrul inferior, de partea opusă emisferei lezate, 
tulburări intelectuale şi incontinenţă sfincteniană. 

Sistemul arterial vertebrobazilar irigă cea mai mare parte din 
structurile anatomice ale circuitului lui Papez şi în totalitate 
centrii vizual-senzoriali, vizual-gnozici ai lobilor occipitali. 

Sugerăm plastic evocarea mentală a unui copac, 
comparând cele două artere vertebrale cu rădăcinile copacului, 
artera bazilară, rezultată din confluenţa celor două artere ver- 
tebrale, cu trunchiul copacului, care se bifurcă în două crengi 
principale/terminale: arterele cerebrale posterioare. Evident, un 
copac se usucă de la vârf, în zona teritoriului distal de 
irigație. Coroborând datele intuitive prezentate mai sus cu 
aspectele hemodinamice cerebrale, ne explicăm de ce o sule- 
rinţă distală corticală poate fi rezultatul unor procese 

patologice vasculare situate mult în aval. Afectarea bilaterală 

' proximală a arterelor cerebrale posterioare poate determina 
| dismnezii prin suferință diencefalică bilaterală (circuitele 
' hipocampo-mamilo-talamice şi amigdalo-talamo-prefrontale) 
sau infarctul a celei de-a V-a circumvoluții temporale. Pe 
lângă ariile corticale occipitale vizual-senzoriale, suferă mai 
ales structurile nou dezvoltate pe scara filogenetică şi deci 
mai vulnerabile; ne referim la ariile neocorticale asociative 
multimodale, responsabile de procesele mnezice şi gnozice 
integrative. La acest nivel percepţia elementară vizuală este 
| comparată cu engramele, realizându-se procesul de recu- 
noaştere vizuală. Alături de tulburările mnezice pot surveni 
cecitate corticală, în absenţa unei tulburări de vedere 
periferice, însoţită de anozognozie (bolnavul neagă existenţa 
deficitului, este indiferent faţă de acesta). Survin confabulaţii, 
halucinaţii, însoţite de deteriorare psihică. 

Amnezii anterograde şi retrograde pot surveni în infarcte 
talamice bilaterale, afectând nucleii dorso-mediani, însoţite 
uneori de inerție psihică sau un sindrom dureros deosebit de 
intens (hiperpatie). Durerea este greu suporiabilă, cu exa- 
cerbări penibile, determinând senzaţii atroce de sfărâmare, 
smulgere, arsură sau degerătură. Trebuie reamintit că la ni- 
velul talamusului se realizează un prim nivel de integrare 
perceptivă şi afectiv vegetativă a durerii. Durerea poate fi 
declanşată de un stres psihic (o supărare, o contrarietate), o 
muzică tristă sau se poate accentua spontan; este deosebit de 
rezistentă la terapia medicală. 


Artera comunicantă posterioară reprezintă un canal fizio- 
logic de legătură între sistemele circulatorii cerebrale anterior 
şi posterior. Corpii mamilari, precum şi treimea anterioară a 
talamusului, suferă prin obstrucţia acestei artere. 

Accidentele vasculare multiple, însumate spaţio-temporal, 
determină zone de ramolisment cerebral în teritorii arteriale 
sistematizate sau lacune bilateral, cu atrofia corticală şi a 
substanţei albe, dând creierului aspectul unei nuci uscate în 
coajă sau de şvaiţer. 

Afectarea circuitului Papez, precum şi a zonelor corticale 
asociative multimodale, determină degradarea funcţiilor inte- 
lectuale superioare (limbaj, gnozii, praxie, memorie), provo- 
Când demenţa multiinfarct (demenţa vasculară). 

TRATAMENTUL COMPLEX 
AL TULBURARILOR MNEZICE 
SECUNDARE PROCESELOR 
PATOLOGICE CEREBRALE 


Alchimiştii evului mediu erau obsedaţi de căutarea pietrei 
filozofale şi îşi dedicau munca acestui miraj. Asemenea lor, 
omul modern preia provocarea, consacrând cercetările indus- 
trici farmaceutice descoperirii unor molecule miraculoase, 
capabile să prevină şi să trateze pierderile inerente ale me- 
moriei, survenite în cursul îmbătrânirii normale şi patologice. 

Beneficiul ştiinţific este dublat de aspectul economic al 
obținerii unor profituri materiale imense, ţinând cont de am- 
ploarea virtuală a numărului în continuă creştere a populaţiei 
de vârsta a treia. 

Se poate vorbi, într-adevăr, de o pastilă care să “dopeze” 
neuronii sănătoşi ai circuitelor mnezice? Până în prezent nu a 
fost descoperit un astfel de medicament “minune” date fiind 
complexitatea şi întinderea anatomică a metacircuitelor 
neuronale ce cuprind miliarde de celule şi sinapse. 

Tulburările mnezice pot reprezenta doar un epifenomen, 
partea vizibilă a aisbergului, într-un ansamblu de perturbări 
anatomopatologice şi disfuncţii fiziopatologice, survenite în 
evoluţia unor boli generale cu impact cerebral sau a unor 
afecţiuni encefatice propriu-zise. 

Pe prim plan se situează cercetările de genetică molecu- 
lară. Dintre cele 5 000 de boli genetice cunoscute până în 
prezent, aproximativ 2 000 interesează sistemul nervos. Se 

fac eforturi susținute în vederea completării “petelor albe”, 
zone “terra incognita” de la nivelul hărților cromozomiale. O 
bună abordare terapeutică implică un diagnostic impecabil 
(Qui bene diagnoscit, bene curat). Perfecționarea încadrării şi 
clasificării bolilor în lumina datelor anatomo-clinice, genetice 
a permis aprofundarea cunoştinţelor medicale. “Performanţele 
adevăratelor criterii de sistematizare au apărut o dată cu 
dezvoltarea geneticii moleculare, care permite identificarea 
genei afectate şi a produsului acesteia, a proteinei, a cărei 
anomalie defineşte entitatea patologică respectivă” (aca- 
demician prof. dr. Vlad Voiculescu). Am menţionat deja 
fenomenul repetării anormale a unei triplete de nucleotide, în 
boala Huntington, în care multiplicarea setului CAG (citozina, 
adenina, guanina) determină expansiunea genci patologice. 
Retardarea mentală legată de crozomul X fragil este 
rezultatul “bâlbâielii” la nivelul informaţional al trinucleo- 
tidelor CAG. În capitolul anterior au fost evidenţiate 
implicaţiile genetice în demenţa Alzheimer; mutații 
punctiforme, constând în înlocuirea unei baze purinice sau 
pirimidinice în lanţul ADN, influenţează penetranţa bolii şi 
precocitatea vârstei de instalare a degradărilor neuro-cognitive. 

Informaţia genetică poate fi eronată chiar în faza de 
gameţi sau de celulă-ou. Au fost descrise anomalii ale majo- 
rităţii cromozomilor autosomali sau gonozomilor. Ele pot 
determina malformații ale tubului neural, asociate sau nu cu 
malformații pluriviscerale, care pot determina moartea 
intrauterină a produsului de concepţie sau sunt incompatibile 
cu supraviețuirea extrauterină. Aproximativ 1% din născuţii vi 
pot fi “rebuturi” genetice umane; diversele anomalii cromo- 
zomiale sunt incriminate în determinismul a 1/3 din bolile 
perioadei neonatale. 

Deleţia punctiformă a unei baze nucleotidice are ca 
răsunet sinteza unui produs biochimic necorespunzător din 
punct de vedere structural şi funcţional, având drept con- 
secinţă perturbarea selectivă a unei etape metabolice. 

Datele expuse sumar conduc gândirea în mod logic către 
abordarea cauzală a defectului genetic primordial. Tratarea 
moleculară la nivel infracelular, acţiune demiurgică de cori- 
jare a informației conținută de “mirabila sămânță” umană, 


Memoria \ 173 


Da a a e N N e a i 


întâmpină o serie de bariere tehnologice, filozofice, etice, reli- 
gioase (amintim în acest sens multiplele probleme ridicate de 
fenomenul de clonare). Introducerea genelor normale în celule 
bolnave reprezintă soluţia logică de tratare a majorităţii bolilor 
genetice neuromusculare. Vectorul “suveică” de transport şi 
transplantare a genei normale este reprezentat de către un virus 
care este introdus ţintit în celula bolnavă. In prezent, 
tratamentul etiologic genetic al unei largi categorii patologice 
rămâne un vis frumos, care încearcă să devină realitate. 

Cercetările de genetică umană sau animală trebuie 
abordate cu înţelepciune şi modestie pentru a nu degenera în 
infatuarea paranoidă ce constituie subiectul fabulei scrisă de 
La Fontaine, “Broasca şi vaca” şi pentru a nu păşi în 
penumbra de coşmar care generează monştri, atunci când 
raţiunea aţipeşte. Omenirea are triste experienţe legate de 
descoperirea prafului de puşcă, puterii atomice, armelor 
chimice şi microbiologice. Se pare că avem “marea calitate” 
de a învăţa greu şi a uita rapid ororile cărţii de istorie. 

Buna desfăşurare a etapelor dezvoltării ontogenetice şi 
maturizării cerebrale, precum şi derularea optimă a proceselor 
cognitive, implică un metabolism cerebral adecvat. Străbunii 
noştri perfecţionau “mens sana in corpore sano”, abordând 
problema în mod holistic; starea de sănătate nu înseamnă nu- 
mai lipsa bolii, ci şi armonia şi bunăstarea bio-psiho-socio- 
economică (suntem oare condamnaţi să fim un popor în ma- 
joritate “îmbolnăviţi” economic şi pauperizaţi în capitalul de 
sănătate, trăind într-un aer murdar şi ape poluate?). 

Ignoranţa sau nepăsarea îndeamnă la abuzul de toxice, 
“țintite” să aibă efect nociv la nivelul creierului şi al 
sistemului cardiovascular. Avocaţi perfizi ai viciului vor 
argumenta cu “morgă” în favoarea nicotinei, care ar ameliora 
procesele mnezice, eficacitatea cognitivă, precum şi faptul că 
bolile Parkinson şi Alzheimer apar în unele statistici cu o 
frecvenţă mai redusă în rândul fumătorilor (povestea cu dro- 
bul de sare, concis diagnosticată de către Ion Creangă). 

Merită oare să ne apucăm de fumat de la o vârstă tânără, 
pentru a face profilaxia acestor boli? Evident nu, ținând cont 
de numeroasele substanțe cancerigene şi toxice pentru meta- 
bolismul celular (oxizi de carbon Şi azot, gudroane etc.) con- 
ținute în fumul de ţigară. 

Trebuie reamintită contribuția fumatului în patogenia hiper- 
tensiunii arteriale şi aterosclerozei sistemice; nicotina unei 
singure ţigări putând să anuleze efectul farmacologic benefic 
al tratamentului cu nifedipină şi să distrugă 100 mg de vita- 
mină C din organism. 

Perturbările hemodinamice cardiovasculare şi, implicit, 
cerebrale au fost deja menţionate în patologia degenerărilor 
neurofibrilare neuronale şi a necrozelor cerebrale, amplificând 
declinul legat de înaintarea în vârstă. O bună parte din 
patologia cerebro-vasculară este rezultatul asocierii multi- 
factoriale a parucularităţilor genetice de predispoziţie la boală, 
prin suscepuibilitatea crescută la factorii nocivi exogeni. Studii 
multicentrice internaţionale au evidenţiat importanţa factorului 
educaţional profilactic, în vederea evitării unor posibile 
dezastre biologice la nivel de individ, dar şi la nivel de pla- 
netă. Pe prim plan se situează schimbarea atitudinii omului 
modern faţă de factorii de risc: fumat, sedentarism, obezitate, 
obiceiuri alimentare nesănătoase, stresul excesiv cauzat de rit- 
mul alert de viaţă, alcoolul, cofeina, conservantele, coloranți 
şi alţi aditivi alimentari. 


Ischemia cerebrală declanşează o cascadă complexă de 
reacţii, în care perturbarea homeostaziei calciului şi excesul 
radicalilor de oxigen joacă roluri majore în distrugerile neu- 
ronale postischemice. Creierul este foarte sensibil la condiţiile 
patologice de ischemie, privare de oxigen (anoxie) sau de 
hipoglicemie. Studiul modelelor de creier izolat de şobolan 
au evidenţiat faptul că ischemia completă este urmată în 20- 
30 secunde de dispariţia activităţii bioelectrice cerebrale 
(trasee EEG plate). Perfuzia unui substrat metabolic normo- 
glicemic, dar lipsit de oxigen, menţine activitatea EEG până 
la un minut. Perfuzia aglicemică (mediu normooxigenat, dar 
fără glucoză) permite conservarea activităţii bioelectrice 
aproximativ 1-5 minute. | 

Ischemia sau hipoxia cerebrală determină penurie energeti- 
că, rezultată prin compromiterea metabolismului celular. Pro- 
ducerea de ATP descreşte semnificativ, ducând la prăbuşirea 

Activarea fosfolipazei 
Producerea radicalilor liberi 

Efectele ischemiei metabolismului neuronal; cascada reacţiilor patologice declanşate de supraîncărcarea celulei 
cu ioni de calciu. 

energetică a țesutului nervos; fenomene similare se produc 
atunci când nivelul ATP-ului scade sub 10% din valoarea 
normală, antrenând leziuni miocardice ireversibile. 

Depleția energetică secundară ischemici perturbă funcționa- 
rea pompelor responsabile de homeostazia electroloților, du- 
când la alterări ionice precoce, ce vizează Nat, K*, Ht, Ca2+ 
Acumularea de Nat determină edemul (umflarea) celulei. 

Reducerea metabolismului oxidativ amputează eficacitatea 
degradării substratului energetic celular la etapa anaerobă a 
glicolizei. În consecință, se acumulează ioni de H* şi lactat, 
ce determină acidoza intracelulară. Nivelul lactatului tisular 
este un indicator sensibil al penuriei de oxigen, crescând de 
peste 10 ori în condițiile ischemiei (11, în comparație cu 
lumol/g). Deoarece lactatul străbate cu greu bariera hemato- 
encefalică, el se va metaboliza local, fiind necesară o durată 
de timp mai mare până când se atinge nivelul fiziologic. 

Revenirea la normal a metabolismului energetic cerebral durea- 
ză cel puțin 6 ore după episodul ischemic; această recuperare 
poate fi accelerată prin folosirea medicamentelor neuroprotectoare. 

In pofida normalizării metabolismului energetic, evaluarea 
histologică a țesutului cerebral a evidențiat fenomenul de 
necroză neuronală întârziată, având intensitate maximă (70- 
80%) după 7 zile de la episodul ischemic. 10 minute de is- 
chemie indusă experimental la animalul de experiență amor- 
sează o “bombă” lezională cu întârziere, la nivelul telence- 
falului ventral. Distrugerea neuronală este deosebit de marcată 
la nivelul subcâmpului CAI al hipocampului; mecanismele 
care stau la baza vulnerabilităţii selective a celulelor pirami- 
dale CAL rămân încă neprecizate. 

Prăbuşirea metabolismului energetic cerebral este punctul de 
plecare pentru reacţiile declanşate de ischemie, ducând în final la 
necroza celulară. Deteriorările se produc datorită incapacității celu- 
lelor de a restabili funcţiile vitale perturbate prin criza energetică. 

Una dintre ipotezele referitoare la necroza neuronală 
postischemică o reprezintă formarea în cantităţi mari a 
radicalilor liberi ai oxigenului. Radicalii toxici sunt produşi la 
nivelul neuronilor şi celulelor gliale; ei sunt: anionul superoxid, 
radicalul hidroxid şi peroxidul de hidrogen. 

Aceştia iau naştere în timpul reacţiilor de reducere â 
oxigenului. În condiţii fiziologice normoxice, ei sunt înlăturați 

Producerea radicalilor liberi de oxigen şi procesul de peroxidare lipidică. 


(“măturaţi”) de către sistemele enzimatice antioxidative: 
superoxid dismutaza (SOD), catalaze şi peroxidaze. 

Deficitul de oxigen şi, în special, reoxigenarea tisulară duc 
la producția masivă de radicali liberi de oxigen, depăşind me- 
canismele naturale de apărare. 

Radicalii liberi distrug constituenți celulari esenţiali: ADN, 
lipide, proteine structurale şi enzime, canale proteice, ducând la 
perturbarea funcției membranelor şi distrugerea celulei. 

Creierul este extrem de vulnerabil la leziunile produse de 
către radicalii liberi, datorită conţinutului mare în lipide. 

Organismul posedă mijloace endogene naturale de înlătu- 
tare a radicalilor toxici, “substanțele capacană” (comercializate 

de bine cunoscuta firmă Pharmex Rom Industry), repre- 

zentate de către: 

Q alfa-tocoferol (vitamina E); 

U acidul ascorbic (vitamina C); 

(OI seleniu; 

2 melatonină; 

Q compuşi cu grupări chimice sulfhidril (-SH), precum gluta- 
tionul sau acidul dihidrolipoic (DL - 6,8 - diuoloctanoic). 
Dihidrolipoatul acţionează în calitate de cofactor al diferi- 

telor dehidrogenaze mitocondriale. Substanţa a fost testată cu 

succes în condiţii hipoxice şi excitotoxice in vivo, pe modele 
de ischemie cerebrală indusă la rozătoare. 


Melatonina este hormonul secretat de către glanda pineală 
(epifiză) în condiţiile scăderii intensității luminii. Precursorul 
melatoninei este serotonina, un neuromediator implicat în 
diverse funcţii psihologice. 

Glanda pineală are o poziţie cheie în sistemele neuroen- 
docrin şi imunitar. 

Melatonina se pare că întârzie procesul de îmbătrânire (date 
experimentale observate pe animale). Hormonul posedă puter- 
nice proprietăţi antioxidante şi ar putea juca un rol benefic 
chiar asupra unor procese maligne. 

Şcoala românească de endocrinologie, condusă de C.I. Par- 
hon, are priorităţi în studiul glandei epifize, datând de aproxi- 
mativ jumătate de secol. Din păcate, aşa cum românul N. 
Paulescu, descoperitorul insulinei, a fost lăsat în negura uitării 
şi alţii au luat Premiul Nobel, fenomenul se repetă şi ame- 
ricanii îşi atribuie paternitatea şi originalitatea cercetărilor 
asupra melatoninei, hormonul pineal. 


O altă categorie de substanțe protectoare împotriva radica- 
lilor toxici ai oxigenului este reprezentată de 2l-aminosteroizi 
(lazaroizi), la care lipsesc efectele nedorite de tip gluco şi 
mineralocorticoid. Ei sunt inhibitori puternici ai peroxidării 
lipidelor, indusă de către ionii de fier. 

Efectul lor pozitiv se manifestă prin înlăturarea radicalilor 
lipidici peroxidaţi, reducerea edemului vasogenic şi protecţia 
celulei faţă de invazia ionilor de Ca2+, în condiţii de ischemie. 

Ca2+ Joacă un rol important în funcţionarea neuronului, 
acţionând în scopul stabilizării membranei şi al reglării 

metabolice; are rol de mesager secund şi induce eliberarea 
neurotransmiţătorilor, realizând excitația postsinaptică, modu- 
lează microcirculaţia cerebrală. 

Esenţial pentru îndeplinirea acestor funcţii cheie este men- 
tinerea concentraţiei citosolice a calciului [Ca?2*]i la un nivel 
redus (0,1 umol!/]). In spaţiul extracelular, concentraţia ionului 
are valori de 10 000 ori mai mari (1 mmol/l). 

In condiţii normoxice, celula este capabilă să controleze 
strict gradientul transmembranar al ionului de calciu. In figu- 
ră sunt schematizate mecanismele reglării neuronale ale 
homeostazei calciului. 


PKC  - fosfokinaza C; 

G - proteină reglatoare; 

PLC - fosfolipaza C; 

IP3 - inozitol trifosfat; 

DG - diacilglicerol; 

ER - reticul endoplasmatic; 

CaBP - proteină care cuplează calciul. 


Reglarea homeostazei ionului de calciu pe calea: 

1l. receptorilor specifici ionotropici NMDA, AMPA şi metabotropici; 
2. canalelor dependente de voltaj (VSCC); 

3. canalelor cationice nonselective (NSCC). 


(Prelucrare după prof. J. Kriegstein, Institutul de Farmacologie şi Toxicologie, 
Marburg, Germania, 1996). 

Pătrunderea calciului în neuron este posibilă doar prin 

“porţi” proteice speciale: 
U canale de transport ionic dependente de voltaj; 
ID canale comandate de receptori membranari specifici 

(NMDA, AMPA); 

UI canale cationice nonselective (realizând schimbul ionic 

Na*/Ca2*). 

Expulzia ionului de calciu din citosol, precum şi seches- 
trarea sa în interiorul organitelor celulare sunt procese energo- 
fage. Ca?+ este depozitat în reticulul endoplasmatic sau inacti- 
vat prin cuplarea cu proteine fixatoare specifice (calmodulina, 
“calcium binding proteins” - CaBP). 

Depleţia energetică antrenată de ischemie perturbă funcțio- 
narea pompelor ionice responsabile de homeostazia ionică. Aci- 
doza contribuie la eliberarea calciului din stocurile intracelulare. 

Depolarizarea membranară favorizează deschiderea cana- 
lelor calcice dependente de voltaj şi inversarea fluxului de 
evacuare ionică Nat/Ca?*. 

Supraîncărcarea celulelor cu ioni de calciu declanşează 
reacții chimice în cascadă. 

Stimularea fosfolipazei C (enzimă care catalizează 
formarea unui mesager secund intracelular, inozitol trifosfatul) 
accentuează descărcarea Ca?* din reticulul endoplasmatic. 

Concentrații înalte de Ca?* intramitocondrial amorsează 
autodistrugerea acestor organite esențiale pentru geneza 
energetică celulară. 

Sunt activate enzime litice: proteaze, lipaze, endonucleaze, 
ducând la distrugerea membranelor şi citoscheletului. 

Deversarea masivă de neuromediatori produce o furtună 
bioelectrică. Excesul aminoacidului excitator, glutamatul, 
amplifică influxul de Ca?*, întreţinând cercul vicios al 
autodistrugerii metabolice. Toate mecanismele fiziopatologice 
expuse au ca punct terminus necroza celulelor nervoase. 

Perturbarea homeostaziei ionului de calciu joacă un rol 
cheie în diverse condiţii patologice, precum ischemia, epilep- 
sia, maladiile Alzheimer şi Huntington, ca şi în procesul 
general de îmbătrânire. 

Intervenţia farmacologică vizează întreruperea diverselor 
etape care survin în degringolada metabolică. 

Antagoniştii de calciu au efect neuroprotector prin blocarea 
selectivă a influxului de Ca?t în timpul ischemici tesutului ner- 
vos. Blocantele ionului de calciu sunt bine cunoscute în trata- 
mentul bolilor cardiovasculare, hipertensiunii arteriale, doar acele 
molecule suficient de lipofile sunt capabile de a străbate bariera 
hemato-encefalică şi sunt eficace în terapia bolilor cerebrale. In 
acest sens amintim: nimodipina, flunarizina, S-emopamil. 

Nimodipina (Nimotop - Bayer, Nemotan - Medochemie 
Cipru) este cea mai importantă dintre ele. Studiile asupra 
fluxului sangvin local, la nivelul stratului piramidal al 
cornului Ammon (CA1), au demonstrat beneficiul direct, 
citoprotector față de ischemie, prin influențarea proceselor 
neuronale lezionale. 


Antagoniștii glutamatului 


Cel mai important aminoacid excitator în sistemul nervos al 
mamiferelor este glutamatul. Densitatea receptorilor pentru 
acest neuromediator este foarte mare la nivelul regiunilor 
vulnerabile ale creierului. 

In cursul ischemici şi postischemiei are loc eliberarea ma- 
sivă a glutamatului. Activarea subtipurilor de receptori spe- 
cifici determină influxul de Ca?* în celulă (mesager 
secundar). In prezent, sunt cunoscuţi receptorii metabotropici 
şi inotropici pentru glutamat. Receptorii ionotropici sunt sub- 
divizați în: | 
U NMDA (N-metil - D-aspartat); 

OU AMPA (a-amino - 3-hidroxi - S-metil - 4-isoxazolpropionic); 
J Kainat; 


Activarea receptorului NMDA permite influxul Ca2+ în 
neuron. 

Antagoniştii competitivi şi noncompetitivi ai receptorului 
NMDA ameliorează semnificativ distrugerea neuronală. 


Dizocilpina este un puternic antagonist al receptorului 
NMDA, având calități neuroprotectoare promițătoare. Reacţiile 
sale psihomimetice anulează folosirea substanței în scop 
terapeutic. 

Cercetări recente au remarcat faptul că lezarea neuronală 
este, de asemenea, mediată prin intermediul receptorului 

glutamat ——> receptor 

poliamine —> 


Canalul de calciu reglat de către receptorul NMDA. 

Stimularea receptorului de către glutamat este augmentată de glicină 
şi poliamine. 

Influxul celular de Ca?+ este blocat de Mg?*, phencyclidina (PCP), 


Zn?* sau alte molecule care se fixează la nivelul acestor locusuri 
specifice situate pe canalul proteic. 


AMPA. Stimularea receptorului AMPA produce influxul de 
Na*. La prima vedere acest aspect nu se corelează cu ipote- 
za fiziopatologică a ionilor de calciu; se pare că influxul ce- 
lular al Ca?* este indirect mediat, via influxului de Nat care 
depolarizează receptorii dependenţi de voltaj şi canalele de 
calciu controlate de receptorul NMDA. 

Au fost studiate serii de antagonişti AMPA, dintre care 
NBQX (2,3-dihidroxi - 6-nitro - 7-sulfamoilbenzo-quinoxalina). 
Această substanță este capabilă să pătrundă prin bariera hema- 
to-encefalică, având proprietăți neuroprotectoare atât in vivo, cât 
şi in vitro. 

Asocierea antagonistului NMDA - dizocilpina cu antagonistul 
AMPA - NBQX determină efecte neuroprotectoare mult 


potențate. 


Alte măşti aceeaşi piesă? 
NU 
Aceleași măşti, scenarii diferite. 


În paragrafele anterioare, am expus ipoteza hiperactivării 
receptorului NMDA, ducând la degenerescența neuronală 
întârziată, secundară penetrării Ca?* în celulă. Elementele im- 
plicate în procesele fiziologice, capătă proprietăți nocive de 
excito-toxicitate, în condiții de exces. 

Pentru a înţelege dilema în care se află de multe ori cli- 
nicianul cu experiență şi cultură medicală, vom face un mic 
rapel fiziologic al proceselor mnezice. 

Circuitele neuronale glutamatergice sunt bogat reprezentate 
la nivelul hipocampului, formațiune subcorticală esențială pen- 
tru memorare. 

Neuronii glutamatergici au proprietatea de a suferi transfor- 
mări morfologice durabile, aspect cunoscut sub numele de plas- 
ticitate. Aceasta este indusă prin fenomenul de potenţializare pe 
termen lung (“long term potentiation), capabil să se menţină de 
la câteva minute la câteva luni, permiţând urmelor mnezice 
(engramelor) să se înscrie la nivelul substratului material 
neuronal. Sinapsa glutamatergică este capabilă să se deformeze 
pentru a oferi schimburilor biochimice o suprafaţă mai mare. 
Ea se poate chiar “scinda” prin faldurare (cudare) în mai multe 
zone, fiecare “parcelă” jucând rolul funcţional al unei sinapse. 

Când glutamatul este eliberat în fanta sinaptică a unui 
neuron excitator, el este captat de cele două tipuri de recep- 
tori proteici situaţi pe neuronul postsinaptic: AMPA şi 
NMDA. Sub efectul glutamatului, receptorul AMPA îşi modi- 
fică conformaţia spaţială şi declanşează deschiderea canalului 
pentru ionul de sodiu. Na* pătrunde în celule, conform gra- 

dientului de concentrație, depolarizează electric neuronul şi 
determină deschiderea canalului pentru Ca?* (aflat sub 
comanda şi controlul receptorului NMDA). 

Pătrunderea calciului activează neuronul, care transmite un 
semnal electric şi chimic către ceilalţi neuroni ai metacir- 
cuitelor mnezice. Aceste reacții amplifică în mod durabil efi- 
cacitatea sinaptică. 

Aceste secvențe biofizice impun, obligatoriu, fixarea gluta- 
matului la nivelul ambilor receptori AMPA şi NMDA. 

Glutamatul - sau molecule asemănătoare - a fost folosit fie 
sub formă de tablete, fie ca tratament injectabil (produsul 
românesc Glutarom). In prezent, este bine cunoscut faptul că 
excesul de glutamat declanşează crize de epilepsie, datorită 
excito-toxicității sale. 


De aproximativ 10 ani, o echipă americană din California, 
condusă de Gary Lynch şi Gary Rogers, specialişti în psihologie 
şi biochimie, studiază o nouă categorie de molecule dotate cu 
afinitate specifică pentru receptorii AMPA. Aceste substanțe au 
fost botezate ampakine; ele amplifică efectul glutamatului asupra 
receptorului AMPA, facilitând plasticitatea sinaptică indusă prin 
acțiunea glutamatului asupra receptorilor NMDA. 

Pentru a nu deveni cerşetor cu diplomă (ca mulți dintre 
cercetătorii, cadrele medicale şi alți intelectuali de la noi, 
care nu muncesc, ...ci gândesc), G. Lynch şi-a încredinţat 
dezvoltarea şi perfecţionarea descoperirii sale societății bio- 
farmaceutice Cortex Pharmaceuticals. 

Testele efectuate pe şoareci au evidenţiat rezultate favorabile 
asupra proceselor mnezice ale animalelor vârstnice. In com- 
paraţie cu inhibitorii aceltil-colinesterazei (AchE), ampakinele au 
efect de ameliorare a memoriei persoanelor sănătoase. 

Studiile asupra studenţilor voluntari (tineri şi sănătoşi) au 
evidenţiat efecte moderate şi limitate la performanţele 
memoriei de scurtă durată. Substanțele din această categorie ar 
putea fi eficace în cazul maladiei Alzheimer. 


Anul 1990 a marcat descoperirea unei molecule capabilă 
de a activa căile glutamatergice, denumită arinacetam. 
Dezavantajul ei constă în faptul că este foarte rapid eliminată 
din organism, deci cu aplicaţii terapeutice reduse. 

Studiul bolii Alzheimer a evidențiat corelația dintre 
distrugerile circuitelor colinergice (în special cele emergente de 
la nivelul nucleului bazal Meynert) şi dezastrul cognitiv, 
inclusiv al proceselor mnezice. 

Senescenţa se caracterizează prin reducerea sintezei Ach la 
nivel cerebral, prin incapacitatea utilizării substratului precursor 
(colina sau lecitina), chiar în cantitate crescută. Inaintarea în 
vârstă determină perturbarea funcției colinergice la nivelul hi- 
pocampului şi cortexului cerebral, secundar reducerii numărului 
receptorilor muscarinici postsinaptici şi diminuării activităţii 
enzimelor specifice, implicate în sinteza şi degradarea Ach. 

Ipoteza colinergică a disfuncţiei mnezice geriatrice a amorsat 
studii farmacologice, în scopul restaurării metabolismului şi trans- 
miterii Ach la nivel cerebral. Modalităule terapeutice de corijare 
a deficitului colinergic vizează facilitarea metabolismului 
energetic celular mitocondrial şi, implicit, al neuromediatorului. 


L-acetilcarnitina reprezintă esterul compusului natural 
carnitina şi este implicată în transportul acizilor graşi prin 
membrana mitocondrială; ea reglează şi amplifică producerea 
de energic. 

Administrarea L-acetilcarnitinei în cure profilactice 
prelungite a determinat reducerea depunerilor de lipopigment 
de “uzură” şi conservarea, cel puţin parţial, a proceselor 
cognitive la vârsta senectuţii. Folosirea substanţei a permis 
corijarea parţială a deficitului colinergic cerebral, prin 
ameliorarea metabolismului energetic celular. L-aceulcarnitina 
ar putea avea un rol benefic în terapia bolii Alzheimer. 


Coenzima Q (ubiquinona, CoQ10) este indispensabilă în 
reglarea proceslor energetice celulare. Ea este sintetizată în 
organismul tânărului, până la vârsta de 30 de ani, în cantităţi 
optime desfăşurării funcţionării celulare. In paralel cu 
procesul de îmbătrânire, producerea CoQ10 se reduce, 
impunându-se utilizarea suplimentelor alimentare. 

Coenzima Q a fost folosită ca adjuvant în terapia maladiei 
Alzheimer şi în scop antigeriatric, de încetinire a procesului 
de îmbătrânire. 

Abordarea terapeutică a deficitului colinergic şi disfuncţiei 
mnezice se face la mai multe niveluri, cu eficacităţi diferite. 

1. Presinaplic. În vederea ameliorării funcţiilor cerebrale 
au fost administrate preparate conţinând lecitină, o substanţă 
naturală având în compoziţia sa colină şi inozitol. 

Colina reprezintă precursorul neuromediatorului Ach. 
Esenţial în turn-over-ul acestuia este “cărăuşul” cu care se 
cuplează pentru a putea penetra în celulă şi a fi inclusă în 
reacţiile specifice; este vorba de către acelti-coenzima A, 
piatră turnantă a metabolismului intermediar. 

Colina intră în structura membranelor celulare şi se poate 
combina cu diverse vitamine; aportul alimentar are efect 
benefic de modulare a proceselor mnezice. 

Ambele componente ale lecitinei, colina şi inozitolul 
(componente ale produselor comercializate de firma Pharmex 
Rom Industry) au un efect favorabil asupra metabolizării 
lipidelor, contribuind la reducerea colesterolemiei şi 
încetinirea procesului de formare a plăcilor de aterom. 


2. Sinaptic. Fenomenele biochimice desfăşurate la nivelul 
sinapsei colinergice sunt bine cunoscute, prin studiile 
efectuate asupra joncţiunii neuromusculare (unde are loc 
cuplarea excitaţiei cu comanda contracţiei musculare). 

Cercetările dedicate ameliorării proceselor mnezice au 
generat o serie de substanţe cu rol inhibitor asupra acetil- 
colinesterazei; crescând disponibilitatea neuromediatorului în 
sinapsă, se amplifică şansa ca un număr mai mare de 
receptori să fie activaţi. Această clasă de molecule are ca 
efect ameliorarea capacităţilor de învăţare la animalele de 
laborator. Impedimentul principal, care limitează aplicaţiile în 
clinică, este legat de toxicitatea şi dificultatea de a indivi- 
dualiza cu fineţe doza eficace (doze prea mari perturbă 
intens procesul de învăţare-memorare). 

In această categorie de substanţe cu rol de inhibiţie asupra 
AchE se pot încadra: fizostigmina, THA (tetrahidroamino- 
acridina), tacrina (Cognex), donepazil, ENA 713, metrifonatul; 
dintre ele reținem pe ultimele patru, testate şi selectate pentru 
aplicare clinică (dintr-o serie de 15 alte molecule cu rol 
inhibitor asupra AchE). 

Tacrina a fost folosită în tratamentul simptomatic al 
maladiei Alzheimer. Efectele reduse (30% ameliorări ale 

proceselor mnezice) şi hepatotoxicitatea (în 20% dintre 
cazuri) au limitat entuziasmul clinic. 

Donepazilul (E 2020), creaţia laboratoarelor japoneze Fisai, 
se pare că este mai puţin toxic. 

Laboratoarele Bayer testează o moleculă cu proprietăți 
anticolinesterazice, metrifonatul, cu efect de ameliorare sau 
stabilizare a proceselor mnezice, atenţiei şi orientării. 

La bolnavii cu maladia Alzheimer, boala Parkinson şi 
demenţă asociată s-a observat pierderea şi respectiv reducerea 
selectivă a izomerului tetrameric globular (G4) al moleculei 
de AchE. 

Studiile citohistochimice efectuate la animale au evidenţiat 
o sensibilitate diferită a acetil-colinesterazei, în funcţie de 
arhitectonica spaţială a moleculei (monomer Gl sau tetramer 
G4). Printr-un mecanism allosteric, forma Gl este selectiv 
inhibată de către hepiilfizostigmină (HEP), neostigmină (NEO) 
şi diisopropilfluorofosfat (DFP). Alu inhibitori AchE, precum 
fizostigmină (PHY), echothiofat (ECH) şi tetrahidroamino- 
acridină (THA), inhibă ambele forme ale esterazei. 


3. Postsinaptic. Pe versantul postsinaptic se găsesc proteine 
specifice cu rol de receptor, pe care Ach se fixează specific 
şi declanşează influxul nervos. Este vorba de receptorii 
muscarinici şi nicotinici. 

Substanțele care au proprietatea de a se cupla selectiv şi 
stimula receptorii postsinaptici, într-o manieră asemănătoare 
cu cea a neuromediatorului, se numesc agonişti. Agoniştii 
receptorilor muscarinici sunt oxotremorina şi arecolina. Efi- 
cacitatea şi aplicarea acestora în clinică sunt limitate. 


În Franța, Georges Chapouthier, specialist în biochimia 
„memoriei, cercetează efectele neuromediatorului GABA (aci- 
dul gama-aminobutiric) asupra circuitelor mnezice. Cercetările 
sale au pornit de la efectul benzodiazepinelor, care induc am- 
nezie, prin fixare şi stimulare a receptorilor GABA-ergici, 
facilitând transmisia GABA. Ipoteza cercetătorului francez 
respectă legea matematică: minus cu minus dă plus, atfel 
spus inhibând substanța inhibitoare (prin modularea receptoru- 
lu GABA) va rezulta un efect de ameliorare a memoriei. 

Molecula obținută, beta-carbolina, este un alcaloid de 
origină naturală, extras din urină sau plante. În doze reduse, 
substanța favorizează dresajul animalului de experienţă. 
Dozele mari provoacă anxietate şi convulsii. 

Cele două modalităţi de ameliorare a proceselor mnezice 
(inhibarea AchE şi calea GABA-ergică), deşi studiate de pes- 
te 20 de ani, au oferit relativ puţine satisfacţii terapeutice. 

Probabil că începutul secolului XXI va fi legat de 
perfecţionarea unor molecule care să stimuleze selectiv recep- 
torii NMDA şi/sau AMPA, să ñe lipsite de neurotoxicitate şi 
toxicitate generală, putând fi folosite de subiectul tânăr, dar 
şi de bolnavi. 


O terapie vizând limitarea proceselor distructive cerebrale 
(demenţe, accidente vasculare, traumatisme cranio-cerebrale) o 
constituie folosirea factorilor trofici şi de stimulare a creşterii 
neuronale, “nerve growth factor” (NGF). Substanţa are capa- 
citatea de a traversa bariera hemato-encefalică şi îşi exercită 
rolul neurotrofic asupra metacircuitelor mnezice. 

Procesele cognitive sunt deosebit de complexe, iar 
abordarea lor terapeutică trebuie să fie multimodală. 

Preparatul Cerebrolysin (Ebewe) rezultă prin hidroliza şi 
purificarea biochimică selectivă a componentelor de creier 
animal, conţinând peptide, factori de creştere şi de stimulare 
neuronală. Produsul ameliorează procesele de memorare şi 
învăţare, datorită capacităţii sale de reglare complexă meta- 
bolică, stimulare ncurotrofică şi neuromodulare. Reducând 
concentraţia de acid lactic, îndepărtând radicalii liberi toxici 
endogeni, crescând eficacitatea metabolismului energetic aerob 
şi stimulând semnificativ biosinteza proteică, medicamentul 
are o paletă largă de aplicaţii terapeutice. 


Procesele de memorare implică sinteza unor proteine care 
vor reprezenta suportul material (“banda magnetică”) pentru 
depozitarea engramelor. Aceste proteine au conformaţii spaţiale 
specifice, stând la baza fenomenului de plasticitate sinaptică, 
observat la neuronii glutamatergici din hipocamp. 

Sinteza proteică este rezultatul transcrierii informaţiei 
codificate în moleculele de ARNm (mesager) şi ARNt (de 


transport). În procesul învăţării, concentraţia de ARN se 
reduce în celulele gliale şi creşte în neuroni. 

Studiile experimentale pe animale au evidenţiat efectul 
benefic al administrării unui supliment alimentar de acizi 
nucleici. Cura de acizi nucleici administrată la pacienţi cu 
sindrom psihoorganic cronic deteriorativ s-a dovedit un 
adjuvant preţios în ameliorarea proceselor cognitive. 

Organismul îşi sintetizează acizii nucleici necesari, dar 
procesul de degradare a acestora fiind accelerat, un supliment 
alimentar zilnic de 1-1,5 mg are efecte favorabile asupra 
proceselor cognitive, în special la vârsta a treia. 


Substanțele nootrope şi vasodilatatoare ale microcirculaţiei 
cerebrale pot avea un rol favorabil asupra proceselor 
metabolice neuronale şi asupra funcţiilor cognitive. Se pot 
enumera: piracetamul, cinnarizina, piritinolul, meclofenoxatul, 
alcaloizii extraşi din corn de secară (ergocornina, ergotoxina, 
ergocriptina), alcaloizii extraşi din Vinca (cei cu proprietăţi 
vasodilatatoare cerebrale, nu citostatice). 

Eficacitatea lor este uncori contestată, datorită riscului de furt 
sangvin dintr-o zonă deja afectată (fenomen de hemoabatere). 

Unele dintre substanțele menţionate au totuşi rol benefic 
în ameliorarea fenomenelor reologice, hemodinamice la nivel 
cerebral şi pot îmbunătăţi metabolismul oxidativ neuronal. 


Agoniştii adenozinei au proprietăţi neuroprotectoare, fiind 
folosiți clinic în condiţiile insuficienţei vasculare cerebrale. 

Adenozina se acumulează în spaţiul extracelular în urma 
ischemiei cerebrale şi se pare că acţionează ca un factor 
fiziologic de neuroprotecţie. 

Se cunosc mai multe subtipuri de receptori pentru ade- 
nozină, dintre care receptorul Al este foarte important. El este 
localizat pe membranele ambelor versante ale sinapsei. Stimu- 
larea receptorului Al presinaptic inhibă eliberarea glutamatului, 
iar cel postsinaptic reduce influxul de la Ca?* controlat de 
receptorii NMDA şi AMPA. Membrana neuronală suferă un 
proces de hiperpolarizare prin creşterea conductanţei pentru Kt 
şi CF (asemănător cu mecanismul întrebuințat de 5-HT). 

Unul dintre medicamentele cu efect agonist adenozinic, 
bine cunoscut şi la noi în ţară, este vinpocetina. 

Agoniştii S-HT,A. Serotonina (5-hidroxitriptamina, pres- 
curtată în text - 5-HT) este un neuromediator implicat în re- 
glarea ritmului nictemeral (alternanța somn-veghe), apetit, per- 
cepția durerii, atenție, memorie, comportament sexual, ter- 
moreglare. 

Perturbările transmisiei serotoninergice induc maladii 
neuropsihice: migrenă, depresii, anexietate, agresivitate 
exacerbată, tulburări de personalitate, bolile degenerative 
Alzheimer şi Parkinson. 

In cursul fenomenelor de ischemie cerebrală, 5-HT este 
excesiv eliberată. 

Se cunosc mai multe subtipuri de receptori pentru seroto- 
nină, având o densitate de distribuție la nivel neuronal 
diferită, în funcție de etajul cerebral. Stimularea receptorilor 
5-HT, are ca efect excitarea neuronilor. Activarea receptorilor 
5-HT,A mediază efecte inhibitoare. Acest subtip de receptori 
este localizat predominant în hipocamp. 

Mecanismul prin care aceste proteine-receptor reduc activi- 
tatea neuronală se realizează prin creşterea permeabilității pentru 
ionii de K*, având ca rezultat hiperpolarizarea membranei. 

Urapidil şi CM57493 [(4-(3-triflormetilfenil)-1-(2-cianoetil)- 
1,2,3,6-tetrahidropiridina] au fost testate pe animale având capaci- 
tăi de a antagoniza selectiv receptorii 5-HT,A. Aceste molecule 
au proprietăţi neuroprotective, antihipertensive şi antidepresive. 


Evoluţia diverselor afecţiuni neurodegenerative se carac- 
terizează prin perturbarea unor sisteme enzimatice la nivelul 
celulelor neuronale şi/sau gliale. Enzimele implicate în meta- 
bolizarea aminelor endogene (dopamina, serotonina, noradre- 
nalina) fac parte din clasa monoaminoxidazelor (MAO). Stu- 
dii imunohistochimice au permis diferenţierea MAO-A la ni- 
velul celulelor dopaminergice şi noradrenergice şi, respectiv, 
MAO-B în special la nivelul celulelor serotoninergice. 
Mozaicul enzimatic este dependent de tipul histologic, astfel 
că MAO-B este apanajul celulelor astrocitare, iar MAO-A 
este prezentă în celelalte tipuri de. celule gliale, în scopul de 
a preveni “contaminarea” encefalului cu monoamine de pro- 
veniență exogenă alimentară. 

Cronobiologia sistemelor enzimatice MAO respectă o serie 
de modificări în cursul dezvoltării şi evoluţiei ontogenetice. 

Activitatea MAO-A se reduce cu 50% până la vârsta de un 
an, apoi se menține relativ stabilă. MAO-B are o concentra- 
tie relativ constantă până la 60 de ani, apoi activitatea ei 
creşte cu 100%. 

Aceste variații reflectă perturbările paletei endocrine a hor- 
monilor sexuali şi a catecolaminelor, survenite în procesul de 
senescență. Modificările raportului dintre precursori (aminele 
endogene) şi metaboliți se reflectă în tulburările cognitive şi 
afective, inerente vârstei a treia. 

In procesul de degradare oxidativă a aminelor cerebrale 
rezultă metaboliți toxici: aldehide, H,O, şi NH}. Aceste sub- 
Stanţe suni implicate în cascada enzimatică de generare a 
radicalilor liberi de oxigen, alterează structura şi funcţia unor 
proteine, modifică osmolaritatea celulelor, fiind deosebit de 
toxice asupra neuronului şi celulelor gliale. 

În capitolele precedente a fost amintit rolul nefast al stre- 
sului oxidativ în patogenia unor boli neurodegenerative, pre- 
cum maladiile Parkinson şi Alzheimer. Boala Alzheimer se 
caracterizează prin dereglări masive ale neuromediatorilor 
(reducerea drastică a serotoninei, acetilcolinei, dopaminei, 
noradrenalinei), precum şi creşterea semnificativă a nivelului 
MAO-B la nivelul hipocampului. 

În capitolele anterioare a fost accentuată importanţa siste- 
melor monoaminergice în procesele cognitive şi comporta- 
mentale normale şi dereglate de boală. 

Manipularea farmacologică a sistemelor enzimatice MAO 
reprezintă una dintre strategiile terapeutice de abordare a ma- 
ladiei Alzheimer. 

Selegilina (Selegos - Medochemie Cipru) este un inhibitor 
selectiv, puternic şi ireversibil al MAO-B. Substanţa posedă 
proprietăţi neuroprotectoare intrinseci, permițând supraviețuirea 
neuronilor expuşi la toxice exogene, axonotomie şi hipoxie. 
Stresul oxidativ rezultat prin biodegradarea toxinelor exogene 
(pesticide) are implicaţii bine demonstrate în bolile Alzheimer 
şi Parkinson. Efectul ncuroprotector al selegilinei se manifestă 

„prin prevenirea dezastrelor metabolice la nivelul hipocam- 
: pului, extrem de vulnerabil la hipoxie şi noxe, putând oferi o 
"alternativă terapeutică logică în abordarea demenţelor. 

4 

© Homeostazia ionică (electrolitică) este esențială pentru 
< buna desfăşurare a proceselor bioelectrice la nivel cerebral. 

Cationul de magneziu (întâlnit: pe piaţă în produsele bine cunos- 
cutei firme Pharmex Rom Industry) joacă un rol deosebit în re- 
glarea şi echilibrarea proceselor de excitație şi inhbiţie neuronală. 

Deficitul de Mg2* favorizează generarea unei cantităţi ridi- 
cate de radicali peroxidici, accelerând procesele patologice de 
oxidare lpidică. Hipomagneziemia pare a fi implicată în apa- 
riția şi dezvoltarea proceselor de aterogeneză, posibil prin 
dispariţia rolului său protector faţă de stresul oxidativ la ni- 
velul celulei endoteliale. 

Aprofundarea cunoaşterii rolurilor biologice ale acestui ca- 
tion au deschis noi perspective în studiul afecţiunilor neuro- 
degenerative umane. Asocierea complexă a triadei patologice: 
scleroză laterală amiotrofică-demenţă-parkinsonism (Western 
Pacific Amyotrophic Lateral Sclerosis-Parkinsonism-Dementia 
Complex) a fost corelată cu prezenţa la nivelul sistemului 
nervos central a unor aminoacizi excito-toxici, precum: L- 
BOAA (a-N-oxalil-amino-L-alanină) şi BMAA (B-N-metil- 
amino-L-alanină). 

Aceştia îşi exercită excito-toxicitatea prin stimularea competi- 
tivă, patologică a receptorilor activau în mod fiziologic de către 
alţi aminoacizi, care au rol de neurotransmiţători. Neurotoxici- 
tatea se manifestă în condiţiile deficitului ionului de magneziu. 

Ultima manifestare ştiinuilică prestigioasă, consacrată sta- 
diului actual al cunoaşterii rolurilor biologice ale magneziului, 
a avut loc în toamna anului 1997. 


În efortul de căutare a unor agenţi farmacologici (medica- 
mente), capabili să prevină şi chiar să amelioreze simptomele 
pierderilor cognitive, şcoala medicală românească a descoperit 
un produs terapeutic pe bază de procaină (denumită, cu un 
termen mai vechi, novocaină) - Gerovitalul H3, o performan- 
tä remarcabilă. 

Marele merit al Anei Aslan este acela de a fi canalizat 
interesul privind efectele farmacologice ale procainei pe 
acţiunile nonanestezice ale acesteia şi, printre acestea, de a fi 
evidenţiat eficienţa deosebită a Gerovitalului în ameliorarea 
disfuncţiilor mnezice, argumentând, graţie cercetărilor între- 
prinse de şcoala ştiinţifică pe care a format-o, mecanismele 
ci de acţiune. Datorită acestor cercetări se cunoaşte la ora 
actuală cascada de hidroliză in vivo a procainei, faptul că 

metaboliți ei primari şi secundari au roluri specifice sau 
cooperează la realizarea efectelor benefice ale produsului. 

Prin țintele ei multiple de acțiune, la nivel molecular, 
celular, îndeosebi la nivelul membranei celulare pe care o 
stabilizează şi al transportorilor ionici membranari, la nivelul 
sistemelor de mesageri chimici intracelulari, al echilibrelor 
între diferite sisteme de ncurotransmiţători, al modulării 
fluxului sangvin cerebral, prin efectele pe care le are aproape 
asupra tuturor structurilor nervoase centrale şi periferice, 
somatice şi vegetative (biodistribuția ei după administrare 
interesând aproape oricare. dintre structurile organismului), 
procaina modulează, echilibrează şi restaurează modificările 
cu caracter patologic, inclusiv cele implicate în disfuncțiile de 
învăţare şi memorare. Poate că mecanismul cel mai important 
de acţiune al acestei substanţe, inclusiv în ceea ce priveşte 
patologia cognitivă, rezidă în contracararea perturbărilor func- 
țiilor intracelulare dependente de calciu (teoria dishomeostazei 
calcice intracelulare), profund implicate în apariţia şi evoluţia 
pierderilor capacităţilor de învăţare şi memorare, prin efectele 
de perturbare a activităţii sinaptice în special. 

Prin acţiunea asupra formaţiei reticulate a trunchiului cere- 
bral, cortexului cerebral şi altor structuri implicate în feno- 
menologia somnului, procaina ameliorează tulburările de 
somn. Date recente arată impactul pe care aceste tulburări îl 
pot avea asupra proceselor de învăţare şi memorare. Între al- 
tele, consolidarea amprentei mnezice se pare că are loc dife- 
renţiat în cursul diferitelor faze de somn. 

Efectul antiinflamator şi antiaterosclerotic al gerovitalului 
concură, de asemenea, la ameliorarea pierderilor cognitive, 
fapt bine evidenţiat clinic. Cel mai important efect al acestui 
produs este însă acela de prevenire a instalării acestor pier- 
deri prin tratament de lungă durată, instituit la începutul pe- 
rioadei de presenectute şi urmat după metoda care poartă nu- 
mele savantei - metoda Aslan. 


Cercetările consacrate substanţelor menite să amplifice per- 
formanţele cognitive ale omului sănătos şi să amelioreze decli- 
nul funcţiilor nervoase superioare preocupă intens lumea ştiin- 
țifică medicală. Creierul omenesc conţine încă zone insuficient 
explorate, în special la nivelul “microcosmosului” celular. 

Realizarea unei sinteze coerente şi documentate la zi, cu 
privire la procesele mnezice, constituie o provocare 
ambițioasă şi dificilă prin amploarea materialului şi a 
subiectului. Departe de a fi perfectă, lucrarea se doreşte o 
licărire de speranţă în ochii şi sufletul OMULUI SUFERIND. 


ANDRIEȘ C. LUCIAN 

